
ΘΕΜΑ : Τελωνειακές διαδικασίες και έλεγχοι κατά την εξαγωγή γεωργικών προϊόντων που τυγχάνουν επιστροφών: 
-Κοινοποίηση Καν. (ΕΚ) 612/09 και κατάργηση Καν. 800/99.

-Κωδικοποίηση οδηγιών εφαρμογής κείμενης νομοθεσίας (Καν(ΕΚ) 612/09 και 1276/08).
Σχετ.: 1) 5003568/274/Α0019/16-1-09 Δ.Υ.Ο.Ο. που κοινοποιεί τους Καν. 1276/08, 499/08 (τροποποίηση Καν.800/99 και 1501/95) και 639/08 (τροποποίηση Καν.1043/05).

2) Τ4396/124/Α0019/4-9-08 Δ.Y.O.O.που κοινοποιεί τον Καν.1234/07 περί της κοινής οργάνωσης των γεωργικών αγορών (ενιαίος κανονισμός Κ.Ο.Α.).
3) Τ1600/60/Α0019/31-3-08 Δ.Υ.Ο.Ο. περί των τελωνειακών διαδικασιών κατά την εξαγωγή γεωργικών προϊόντων που τυγχάνουν επιστροφής.

4) Ο815/89/Α0019/3-8-06 Δ.Υ.Ο.Ο. που κοινοποιεί τον Καν.1043/05 για την εφαρμογή του Καν.3448/93 περί χορήγησης επιστροφών σε ορισμένα γεωργικά προϊόντα, εξαγόμενα υπό μορφή εμπορευμάτων εκτός παραρτήματος Ι της συνθήκης.

Οι βασικοί κανονισμοί που ρυθμίζουν τα θέματα εξαγωγής αγροτικών προϊόντων που δικαιούνται επιστροφής (επιδοτούμενα), έχουν από της εκδόσεως της T1600/60/Α0019/31-03-08 Δ.Υ.Ο.Ο. τροποποιηθεί ή και κωδικοποιηθεί. Ειδικότερα, ο Καν.1276/08 (συνημμένο 13) ενσωμάτωσε σε ενιαίο συνεκτικό κείμενο τους Καν.(ΕΚ) 386/90, 2090/02 και 3122/94, οι οποίοι και καταργήθηκαν. Η ίδια διαδικασία υιοθετήθηκε και με τον κοινοποιούμενο με την παρούσα Διαταγή Καν.612/2009 (συνημμένο 14), ο οποίος κωδικοποιεί τον Καν.800/99 με όλες τις τροποποιήσεις που αυτός υπέστη από της εκδόσεώς του μέχρι σήμερα. Eπί τη ευκαιρία, κρίθηκε σκόπιμο να δοθούν διευκρινίσεις ως προς την επιλογή των διασαφήσεων/αποστολών προς έλεγχο [σημεία 3.5.1.2. α), 3.5.1.3., 4.3.3.2. τελευταίο εδάφιο, 4.3.3.3., 5.3.2.2. β) και γ), 5.3.3.1. δ), 5.3.3.2. Β], την διαδικασία βεβαίωσης της εξόδου (νέα σημεία 3.7.3 και 4.3.6), καθώς και σε άλλα επιμέρους θέματα που ανέκυψαν μετά από σχετικά ερωτήματα των τελωνείων (π.χ. τομείς επιδοτούμενων –σημείο 3.5.1.1.). Λαμβάνοντας υπόψη τα παραπάνω και για λόγους διευκόλυνσης των τελωνειακών αρχών, οι παρασχεθείσες με την προαναφερόμενη Δ.Υ.Ο.Ο. οδηγίες αναδιατυπώνονται, με αναφορά στο κείμενο και τα άρθρα των νέων κανονισμών, ενσωματώνοντας και τις συμπληρωματικές οδηγίες που δόθηκαν με την 5003568/274/Α0019/16-1-09 Δ.Υ.Ο.Ο. Ως εκ τούτου, οι εν λόγω αναφερόμενες εγκύκλιες διαταγές (υπό σημεία 1 και 3 ανωτέρω σχετικές), καταργούνται.

1. ΡΟΛΟΣ ΚΑΙ ΑΡΜΟΔΙΟΤΗΤΑ ΤΩΝ ΤΕΛΩΝΕΙΩΝ

Η Ευρωπαϊκή Ένωση, για να καταστήσει δυνατές τις εξαγωγές γεωργικών προϊόντων, δεδομένου ότι συχνά οι τιμές ορισμένων από τα προϊόντα αυτά στις διεθνείς αγορές είναι χαμηλότερες από τις αντίστοιχες κοινοτικές, χορηγεί επιστροφές κατά την εξαγωγή ώστε να καλύπτεται η διαφορά μεταξύ των εν λόγω τιμών και των τιμών στην Κοινότητα και να είναι τα προϊόντα αυτά ανταγωνιστικά.

Οι επιστροφές αυτές χορηγούνται από την επιφορτισμένη σχετικά υπηρεσία του Υπουργείου Αγροτικής Ανάπτυξης (ΟΠΕΚΕΠΕ) αφού εξετάσει αν πληρούνται οι τιθέμενες από τις σχετικές κοινοτικές και εθνικές διατάξεις προϋποθέσεις. Το δικαίωμα της επιστροφής (επιδότησης) θεμελιώνεται μόνο όταν τα εμπορεύματα εγκαταλείψουν το τελωνειακό έδαφος της Κοινότητας. Τα ανωτέρω ισχύουν και για τον εφοδιασμό των πλοίων και αεροσκαφών με γεωργικά προϊόντα σύμφωνα με ρητή κοινοτική διάταξη που εξομοιώνει τους εφοδιασμούς με το καθεστώς της εξαγωγής.

Δεδομένου ότι οι κοινοτικές ρυθμίσεις που αφορούν στην εξαγωγή γεωργικών προϊόντων που τυγχάνουν επιστροφών αποτελούν τμήματα δύο πολιτικών της Κοινότητας, της τελωνειακής ένωσης και της κοινής αγροτικής πολιτικής, σε εθνικό επίπεδο για την εφαρμογή τους εμπλέκονται τόσο η Τελωνειακή Υπηρεσία όσο και οι αρμόδιες υπηρεσίες του Υπουργείου Αγροτικής Ανάπτυξης και Τροφίμων.

Στο προσδιορισμό και την οριοθέτηση των αρμοδιοτήτων των τελωνειακών αρχών θα πρέπει να λαμβάνεται υπόψη ότι:

· Η αρμοδιότητα των τελωνειακών αρχών συνίσταται σε διατυπώσεις, ενέργειες ή πράξεις που διασφαλίζουν, ότι σε κάθε περίπτωση εξαγωγής γεωργικών προϊόντων που δικαιούνται επιστροφών, συντρέχουν οι πραγματικές και νομικές προϋποθέσεις που προβλέπονται τόσο από τον Κοινοτικό Τελωνειακό Κώδικα (Καν.2913/92, εφεξής ΚΤΚ) και τις διατάξεις εφαρμογής του (Καν.2454/93, εφεξής ΔΕΚΤΚ) για το καθεστώς της εξαγωγής, όσο και από τις ειδικότερες ρυθμίσεις για τα γεωργικά προϊόντα που δικαιούνται επιστροφών.

· Η τελωνειακή επιτήρηση των εμπορευμάτων που εξέρχονται από το τελωνειακό έδαφος της Κοινότητας είναι αποκλειστική αρμοδιότητα των τελωνειακών αρχών και κατά συνέπεια οι ειδικότερες ρυθμίσεις για τα γεωργικά προϊόντα που δικαιούνται επιστροφών και αφορούν στις τελωνειακές αρχές είναι διαδικασίες, διοικητικές ενέργειες ή πράξεις, που λαμβάνουν χώρα μέσα στα πλαίσια άσκησης της τελωνειακής επιτήρησης για το καθεστώς της εξαγωγής.

· Προκειμένου να εφαρμόζονται ικανοποιητικά οι τελωνειακές διαδικασίες ειδικά στα γεωργικά προϊόντα που εξάγονται και επιδοτούνται, και με δεδομένη την πολυπλοκότητα της Κοινοτικής και Εθνικής Νομοθεσίας καθώς και την εξειδίκευσή της στο στάδιο του ελέγχου αυτών των εξαγόμενων/εξερχόμενων εμπορευμάτων, επιβάλλεται, η ανάθεση ελεγκτικών καθηκόντων με ευθύνη των προϊσταμένων των αρμοδίων τελωνειακών αρχών, να γίνεται με βάση την εμπειρία και την γνώση των τελωνειακών υπαλλήλων. Η έλλειψη προσωπικού, ο φόρτος εργασίας ή η έλλειψη κατάλληλης υποδομής, δεδομένων των δημοσιονομικών επιπτώσεων, δεν αποτελούν λόγους μη τήρησης των διαδικασιών αυτών.
· Η ορθή τήρηση των προβλεπόμενων διαδικασιών και διατυπώσεων εξαγωγής των αγροτικών προϊόντων που τυγχάνουν επιστροφών, αποτελεί προαπαιτούμενο για την πληρωμή των εξαγωγικών επιστροφών εκ μέρους της Ευρωπαϊκής Ένωσης και ελέγχονται και διασταυρώνονται από τις αρμόδιες υπηρεσίες της Ε.Ε η οποία σε περίπτωση μη τήρησης των προβλεπομένων, απαιτεί την επιστροφή εκ μέρους της χώρας των σχετικών κονδυλίων.
2. ΕΙΔΙΚΟ ΚΑΝΟΝΙΣΤΙΚΟ ΠΛΑΙΣΙΟ
Όπως προαναφέρθηκε, σε κάθε περίπτωση εξαγωγής γεωργικών προϊόντων που δικαιούνται επιστροφής, πρώτιστα ισχύει το γενικό νομοθετικό πλαίσιο της εξαγωγής και οι οδηγίες που έχουν δοθεί σχετικά. Κατά συνέπεια, δεν κρίνεται σκόπιμο να επαναληφθούν οι διατάξεις του ΚΤΚ και οι ΔΕΚΤΚ που αφορούν στο καθεστώς της εξαγωγής. Ωστόσο, ο ΚΤΚ εφαρμόζεται με την επιφύλαξη των ειδικών διατάξεων που έχουν θεσπιστεί στο πλαίσιο των γεωργικών ρυθμίσεων.

Κατωτέρω παρατίθενται οι βασικές κοινοτικές ειδικές ρυθμίσεις στο πλαίσιο της κοινής αγροτικής πολιτικής για τις εξαγωγές που απολαύουν επιστροφών, οι οποίες επηρεάζουν το τελωνειακό αντικείμενο:

1. Κανονισμός 1234/2007 περί της κοινής οργάνωσης των γεωργικών αγορών (ενιαίος κανονισμός Κ.Ο.Α.) (Τ4396/124/Α0019/4-9-08 Ε.Δ.Υ.Ο.Ο.).
2. Κανονισμός 612/09 «για τις κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα».
3. Κανονισμός 1276/2008 «σχετικά με την παρακολούθηση, μέσω φυσικών ελέγχων, των εξαγωγών γεωργικών προϊόντων για τα οποία χορηγούνται επιστροφές ή άλλα ποσά».
4. Κανονισμός 1043/2005 «για την εφαρμογή του κανονισμού (ΕΚ) αριθ. 3448/93 του Συμβουλίου όσον αφορά το σύστημα χορήγησης επιστροφών κατά την εξαγωγή, και τα κριτήρια καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγόμενων στο παράρτημα Ι της συνθήκης» (Ο815/89/Α0019/3-8-06 Δ.Υ.Ο.Ο.)

5. Κανονισμός 376/2008 (όπως τροποποιήθηκε από τον Καν. 514/2008) «για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα» (Τ4800/140/Α0019/30-9-08, Ε.Δ.Υ.Ο.Ο.).

6. Κανονισμός 3846/87 «που καθορίζει την ονοματολογία των γεωργικών προϊόντων για τις επιστροφές κατά την εξαγωγή» όπως τροποποιείται και ισχύει κάθε φορά (Γ185/130/2.3.88 Δ.Υ.Ο. όπως τροποποιήθηκε τελευταία με τον Καν.1344/2008 –Τ6128/188/Α0019/24-12-08 Ε.Δ.Υ.Ο.Ο.).
7. Οι επί μέρους τομεακοί κανονισμοί όταν συντρέχει περίπτωση (οι οποίοι κοινοποιούνται κατά περίπτωση στα τελωνεία).

8. Ο πίνακας του παραρτήματος Ι της Συνθήκης για την ίδρυση της Ευρωπαϊκής Κοινότητας ο οποίος περιλαμβάνει τα προϊόντα της κοινής αγροτικής πολιτικής, και επιτρέπει εξ’ορισμού να προσδιορίζονται τα εκτός παραρτήματος Ι προϊόντα (συνημμένο 1)

3.  ΔΙΑΤΥΠΩΣΕΙΣ - ΔΙΑΔΙΚΑΣΙΕΣ ΣΤΟ ΤΕΛΩΝΕΙΟ ΕΞΑΓΩΓΗΣ

3.1.  Ροή διαδικασιών

Κατά τα οριζόμενα στον Καν.612/09 (άρθρο 5 παρ.7) «κάθε πρόσωπο που εξάγει γεωργικά προϊόντα για τα οποία ζητείται η χορήγηση επιστροφής οφείλει:

α) να καταθέσει διασάφηση εξαγωγής στο αρμόδιο τελωνείο του τόπου, όπου θα φορτωθούν τα προϊόντα για την μεταφορά τους προς εξαγωγή.

β) να ενημερώνει το εν λόγω τελωνείο τουλάχιστον 24 ώρες πριν από την έναρξη των εργασιών φόρτωση.
Το αρμόδιο τελωνείο μπορεί να επιτρέψει τις εργασίες φόρτωσης αφού δεχθεί τη διασάφηση εξαγωγής και πριν από τη λήξη της προθεσμίας…» (των 24 ωρών).

«Το αρμόδιο τελωνείο πρέπει να είναι σε θέση να διενεργεί φυσικούς ελέγχους και να ταυτοποιεί τα εμπορεύματα για μεταφορά προς το τελωνείο εξόδου από το τελωνειακό έδαφος της Κοινότητας».

Κατά συνέπεια των ανωτέρω, το τελωνείο εξαγωγής :

· Με την λήψη εγγράφου προενημέρωσης φόρτωσης επιδοτούμενου γεωργικού προϊόντος:

· οφείλει να βεβαιωθεί ότι είναι αρμόδιο για την διεκπεραίωση των διατυπώσεων εξαγωγής επιδοτούμενων γεωργικών προϊόντων.

· εξετάζει αν το έγγραφο προενημέρωσης πληροί τις οριζόμενες προϋποθέσεις (και αποφασίζει με ανάλυση κινδύνου βάσει των κριτηρίων του παραρτ. ΙΙ Καν.1276/08, αν θα διενεργήσει φυσικό έλεγχο).

· Με την κατάθεση της σχετικής διασάφησης εξαγωγής:

· εξετάζει αν τηρούνται οι προϋποθέσεις αποδοχής της διασάφησης.

· ελέγχονται τα επισυναπτόμενα έγγραφα και αποφασίζεται αν αυτή θα γίνει αποδεκτή.

· σε περίπτωση απόφασης για διενέργεια φυσικού ελέγχου αποστέλλεται ελεγκτής στον τόπο φόρτωσης, ο οποίος:

· διενεργεί τον σχετικό έλεγχο.

· συμπληρώνει το αντίστοιχο πρακτικό ή

· σε περίπτωση μη διενέργειας φυσικού ελέγχου, διενεργείται έλεγχος αντιστοιχίας.

· Γίνονται οι σχετικές διαπιστωτικές πράξεις επί της διασάφησης και του εκδοθέντος αντιτύπου ελέγχου Τ5.

· Σφραγίζεται το φορτίο.

· Καταγράφονται τα δεδομένα της εξαγωγής και του τυχόν φυσικού ελέγχου στο σχετικό βιβλίο.

· Εκδίδεται το συνοδευτικό έγγραφο εξαγωγής ως άδεια παράδοσης (για τα μηχανογραφημένα τελωνεία) και το αντίτυπο Ε (όταν απαιτείται -σχετ. κεφ.3 σημεία 3.2 & 3.7 και κεφ.5 σημείο 5.2 αντίστοιχα, EΔΥΟΟ Τ3234/105/Α0019/4-7-07) ή το αντίτυπο ελέγχου Τ5.
· Με την ολοκλήρωση της εξαγωγής ή/και την επιστροφή του αντιτύπου Τ5 από το τελωνείο εξόδου αποστέλλονται, μετά από αίτημα του εξαγωγέα, τα απαραίτητα δικαιολογητικά και παραστατικά στον ΟΠΕΚΕΠΕ, για την καταβολή της επιστροφής.

· Τίθενται σε αρχείο όλα τα απαραίτητα έγγραφα και παραστατικά της εξαγωγής.

· Αποστέλλονται τα προβλεπόμενα μηνιαία ή άλλα στοιχεία, όπως προβλέπεται.

· Αποστέλλονται στην Κεντρική Υπηρεσία τα ετήσια στατιστικά στοιχεία.

3.2.  Αρμόδιο τελωνείο εξαγωγής

3.2.1.  Ορισμός αρμόδιου τελωνείου εξαγωγής

Ο Κοινοτικός Τελωνειακός Κώδικας ορίζει ότι «η διασάφηση εξαγωγής πρέπει να κατατίθεται στο τελωνείο που είναι αρμόδιο για την εποπτεία του τόπου όπου είναι εγκατεστημένος ο εξαγωγέας ή όπου τα εμπορεύματα συσκευάζονται ή φορτώνονται για την μεταφορά εξαγωγής» (άρθρο 161 παρ.5 ΚΤΚ). Με πράξεις δε της ελληνικής Διοίκησης έχουν οριστεί τα αρμόδια καθ’ ύλην (ΑΥΟ Τ636/5020/0019/21-12-89) και κατά τόπον τελωνεία (Π.Δ.117/2-6-06 και 551/1988).
Ωστόσο, η κοινοτική νομοθεσία για τις εξαγωγές γεωργικών προϊόντων για τα οποία ζητείται η χορήγηση επιστροφής [Καν.612/09 άρθρο 5 παρ.7 α) και Καν.1276/08 άρθρο 2, γ)], ορίζει περιοριστικά το αρμόδιο τελωνείο και επιβάλλει την κατάθεση της διασάφησης εξαγωγής «…στο αρμόδιο τελωνείο του τόπου, όπου θα φορτωθούν τα προϊόντα για την μεταφορά τους προς εξαγωγή…». Διευκρινίζει δε ότι:
3.2.1.1.  Για τα προϊόντα που εξάγονται χύμα, σε σάκους, σε χαρτοκιβώτια, σε κουτιά, σε φιάλες κ.λπ. και τα οποία δεν θα φορτωθούν εκ των υστέρων σε εμπορευματοκιβώτια, θεωρείται ως τόπος φόρτωσης για την μεταφορά τους προς εξαγωγή ο τόπος στον οποίο φορτώνεται το μέσο μεταφοράς με το οποίο τα προϊόντα θα εγκαταλείψουν το τελωνειακό έδαφος της Κοινότητας. Συνεπώς θεωρείται αρμόδιο τελωνείο για την κατάθεση της διασάφησης εξαγωγής, και άρα για να διενεργήσει έλεγχο, το τελωνείο που είναι αρμόδιο για την φόρτωση τους στο τελικό μέσο μεταφοράς (π.χ. πλοίο, φορτηγό) με το οποίο αυτά εγκαταλείπουν το τελωνειακό έδαφος της Κοινότητας. Είναι σαφές ότι ο έλεγχος είναι αποτελεσματικότερος κατά την στιγμή της φόρτωσης δεδομένου επιπλέον ότι σε περιπτώσεις εξαγωγών χύμα, σε σάκους κ.λπ., η ακριβής καθαρή μάζα των προϊόντων μπορεί να εξακριβωθεί μόνον με την ολοκλήρωση της φόρτωσης του μεταφορικού μέσου με το οποίο αυτά εξάγονται. 

3.2.1.2. Για τα προϊόντα που εξάγονται φορτωμένα σε εμπορευματοκιβώτια, θεωρείται ως τόπος φόρτωσης για την μεταφορά τους προς εξαγωγή, ο τόπος στον οποίο αυτά θα φορτωθούν στα εμπορευματοκιβώτια. Συνεπώς, αρμόδιο τελωνείο για την κατάθεση της διασάφησης εξαγωγής θα είναι το τελωνείο που είναι αρμόδιο για τον τόπο φόρτωσης τους στο εμπορευματοκιβώτιο, αφού είναι σαφές ότι αποτελεσματικότερος έλεγχος των προϊόντων, μπορεί να γίνει στον τόπο όπου φορτώνονται εντός του εμπορευματοκιβωτίου.

3.2.1.3. Σε σχέση με τα ανωτέρω, και για λόγους διευκόλυνσης των εξαγωγέων γεωργικών προϊόντων που τυγχάνουν επιστροφών, έχουν προβλεφθεί τα ακόλουθα: 

α) «Οι  εξαγωγείς οι οποίοι έχουν τις εργοστασιακές τους εγκαταστάσεις ή τους αποθηκευτικούς τους χώρους εντός του Νομού Αττικής, έχουν την δυνατότητα να επιλέξουν και το Γ΄ Τελωνείο Πειραιά σαν τελωνείο αρμόδιο για τον τόπο φόρτωσης των προϊόντων τα οποία εξάγονται και μεταφέρονται θαλασσίως» (από το λιμένα του Πειραιά).

«Για όλες τις άλλες μεταφορές (οδικές, σιδηροδρομικές) καθώς και για τα χύμα προϊόντα που εξάγονται θαλασσίως ισχύουν οι οδηγίες αναφορικά με την κατάθεση διασάφησης στο τελωνείο που είναι αρμόδιο για τον τόπο φόρτωσης.

Η ανωτέρω ρύθμιση ισχύει και για τον Νομό Θεσσαλονίκης με αρμόδιο τελωνείο το Δ΄  Τελωνείο Θεσσαλονίκης και με τις προϋποθέσεις που προαναφέρθηκαν για το Γ΄ Τελωνείο Πειραιά»  (Π3784/399/Α0019/30-6-99 Δ.Υ.Ο.Ο.).
β) «Οι εξαγωγείς, οι οποίοι έχουν τις εργοστασιακές τους εγκαταστάσεις ή αποθηκευτικούς χώρους σε όμορους Νομούς με τον Νομό Θεσσαλονίκης και σε απόσταση από το Δ΄ Τελωνείο Θεσσαλονίκης μικρότερη από το τελωνείο του Νομού στον οποίο ανήκουν λόγω χωρικής αρμοδιότητας, έχουν την δυνατότητα να επιλέξουν το Δ΄ Τελωνείο Θεσσαλονίκης, σαν τελωνείο αρμόδιο για τον τόπο φόρτωσης του προϊόντος που πρόκειται να εξαχθεί» (Θ2167/212/Α0019/26-7-99 Δ.Υ.Ο.Ο.).

γ) «Οι εξαγωγείς, οι οποίοι έχουν τις εργοστασιακές τους εγκαταστάσεις ή αποθηκευτικούς χώρους σε όμορους νομούς με τον Νομό Αχαΐας και σε απόσταση από το Τελωνείο Πατρών μικρότερη από το τελωνείο του Νομού στον οποίο ανήκουν λόγω χωρικής αρμοδιότητας, έχουν την δυνατότητα να επιλέξουν το Τελωνείο Πατρών, σαν τελωνείο αρμόδιο για τον τόπο φόρτωσης του προϊόντος που πρόκειται να εξαχθεί» (Ν969/86/Α0019/10-1-00 Δ.Υ.Ο.Ο.).
δ) «Οι εξαγωγείς, οι οποίοι έχουν τις εργοστασιακές τους εγκαταστάσεις ή αποθηκευτικούς χώρους σε όμορους νομούς με τον Νομό Αργολίδας και σε απόσταση από το Τελωνείο Ναυπλίου μικρότερη από το τελωνείο του Νομού στον οποίο ανήκουν λόγω χωρικής αρμοδιότητας, έχουν την δυνατότητα να επιλέξουν το Τελωνείο Ναυπλίου, σαν τελωνείο αρμόδιο για τον τόπο φόρτωσης του προϊόντος που πρόκειται να εξαχθεί» (Π6130/616/Α0019/26-11-99 Δ.Υ.Ο.Ο.).

Εφόσον από τους ενδιαφερόμενους εξαγωγείς, επιλεγούν τα ανωτέρω προαναφερθέντα Τελωνεία (Γ΄ Πειραιά, Δ΄ Θεσ/νίκης, Πατρών, Ναυπλίου), τότε αυτά, σε περίπτωση φυσικού ελέγχου, έχουν την υποχρέωση να τον διενεργούν στον τόπο φόρτωσης των προϊόντων, όπως αυτός ορίζεται ανωτέρω στα σημεία 3.2.1.1. και 3.2.1.2.

3.2.2. Παρεκκλίσεις

Κατά παρέκκλιση των οριζομένων ανωτέρω, σύμφωνα με την κοινοτική νομοθεσία (άρθρα 790-791 ΔΕΚΤΚ) εάν «για λόγους διοικητικής οργάνωσης ή για άλλους λόγους δεόντως αιτιολογημένους» δεν μπορούν να εφαρμοσθούν οι διατάξεις της παρ. 7 α) άρθρ. 5 Καν.612/09, ήτοι η κατάθεση διασάφησης εξαγωγής στο αρμόδιο τελωνείο του τόπου όπου θα φορτωθούν τα προϊόντα για την μεταφορά τους προς εξαγωγή, τότε η διασάφηση εξαγωγής μπορεί να κατατεθεί σε ένα άλλο τελωνείο εξαγωγής, μόνον εντός της Ελληνικής Επικράτειας.
Σε αυτή την περίπτωση, εφόσον αποφασισθεί η διενέργεια φυσικού ελέγχου σύμφωνα με τον Καν.1276/08, υποχρεούται ο ενδιαφερόμενος εξαγωγέας να προσκομίσει τα προϊόντα στον χώρο του τελωνείου και να προβεί σε πλήρη εκφόρτωσή τους από το μεταφορικό μέσο, προκειμένου να πραγματοποιηθεί ο έλεγχος αυτός (τελευταίο εδάφιο, παρ. 7, άρθρο 5 Καν.612/09), με δαπάνες του εξαγωγέα.
Σε όλως εξαιρετικές περιπτώσεις, αντί της εξ’ ολοκλήρου εκφόρτωσης μπορεί να γίνει μερική εκφόρτωση αν το αρμόδιο τελωνείο μπορεί να διασφαλίσει την πραγματοποίηση ενός διεξοδικού φυσικού ελέγχου.

3.2.2.1.  Λόγοι διοικητικής οργάνωσης

Για λόγους διοικητικής οργάνωσης έχει προβλεφθεί ότι «οι εξαγωγείς οι οποίοι έχουν τις εργοστασιακές τους εγκαταστάσεις σε Νομούς της χώρας μας οι οποίοι δεν διαθέτουν παραρτήματα χημικών εργαστηρίων του Γενικού Χημείου του Κράτους και οι εργαστηριακές αναλύσεις των δειγμάτων όπου απαιτούνται για τις εξαγωγές γεωργικών επιδοτουμένων προϊόντων, πραγματοποιούνται από χημικά ερ​γαστήρια άλλων συγκεκριμένων Νομών, τότε μπορούν να καταθέτουν διασάφηση εξαγωγής και μόνο για γεωργικά επιδοτούμενα προϊόντα, στο αρμόδιο τελωνείο εξαγωγής του Νομού στον οποίο ευρίσκεται το χημικό εργαστήριο και από το οποίο ήδη εξυπηρετούνται, σύμφωνα με τις σχετικές αποφάσεις του Γενικού Χημείου του Κράτους, τηρουμένων των προβλεπόμενων από το τελευταίο εδάφιο της παρ. 7 του άρθρου 5 Καν.612/09 περί πλήρους εκφόρτωσης και φυσικού ελέγχου (Θ2461/369/Α0019/23-7-99 Δ.Υ.Ο.Ο.).

3.2.2.2.  Δεόντως αιτιολογημένοι λόγοι
α) Μπορεί να γίνει αποδεκτή μία διασάφηση εξαγωγής η οποία κατατίθεται σε αναρμόδιο τελωνείο βάσει του άρθρου 791 ΔΕΚΤΚ, στην περίπτωση μεμονωμένων πράξεων ή όταν πρόκειται για απρόβλεπτη κατάσταση κατά την οποία η εφαρμογή του γενικού κανόνα του άρθρου 161 παρ. 5 ΚΤΚ θα είχε για τον εξαγωγέα δυσανάλογο οικονομικό κόστος.
Συγκεκριμένα :
· Όταν εμπορεύματα αποστέλλονται σε προορισμό εντός της Κοινότητας και μετά την αναχώρηση από το σημείο φόρτωσης, πραγματοποιείται αλλαγή της σύμβασης και τα εμπορεύματα θα πρέπει πλέον να εξαχθούν σε μια Τρίτη χώρα π.χ. αν η αρχική αποστολή γεωργικών προϊόντων ήταν προς Ιταλία και με την αλλαγή της σύμβασης θα εξαχθούν στην Ελβετία και δικαιούνται επιστροφών, τότε η διασάφηση εξαγωγής μπορεί να γίνει αποδεκτή μόνον από ένα τελωνείο εξαγωγής εντός της Ελληνικής Επικράτειας πριν δηλαδή εξέλθουν τα εμπορεύματα από την Ελλάδα.
· Όταν το τελωνείο που είναι αρμόδιο για την επιτήρηση του τόπου στον οποίο είναι εγκατεστημένος ο εξαγωγέας βρίσκεται σε μία απόσταση και προς μία κατεύθυνση σε σχέση με τον συγκεκριμένο τόπο εγκατάστασης που δεν δικαιολογούν από οικονομικής απόψεως, την εφαρμογή του άρθρου 5 παρ.7 Καν. 612/09, και πρόκειται για περίπτωση μεμονωμένη και απρόβλεπτη που συνεπάγεται δυσανάλογο οικονομικό κόστος για τον εξαγωγέα, η διασάφηση εξαγωγής μπορεί να γίνει αποδεκτή από το πρώτο τελωνείο εξαγωγής που βρίσκεται καθ' οδόν από τον τόπο εγκατάστασης προς το σημείο εξόδου από την χώρα μας.
Στις περιπτώσεις αυτές, όπως προαναφέρθηκε,  θα πρέπει να γίνεται πλήρης εκφόρτωση του προϊόντος από το μεταφορικό μέσο, για την διενέργεια φυσικού ελέγχου.

β) Γενικά δεν θεωρούνται δεόντως αιτιολογημένοι λόγοι (έγγραφο εργασίας Ευρ. Επιτροπής PMON/EL/0416 και 0417) :
-Περιπτώσεις προβλέψιμες ή περιπτώσεις στις οποίες η διεκπεραίωση των διατυπώσεων στο τελωνείο που ορίζεται στο άρθρο 161 παρ. 5 του ΚΤΚ δεν έχει δυσανάλογο οικονομικό κόστος, για τον εξαγωγέα.
-Όταν η αποδοχή της διασάφησης εξαγωγής από τελωνείο άλλο από αυτό που συνήθως είναι αρμόδιο, επηρεάζει τις δυνατότητες των τελωνειακών αρχών να πραγματοποιούν φυσικό έλεγχο (επί παραδείγματι λόγω της συσκευασίας ή της φόρτωσης τους). Π.χ.:

·  
Το γεγονός ότι το αρμόδιο τελωνείο είναι κλειστό κατά την στιγμή αναχώρησης των προϊόντων, δεν αποτελεί δεόντως αιτιολογημένο λόγο, δεδομένου ότι ο εξαγωγέας πρέπει να οργανώνεται έτσι ώστε να λαμβάνει υπόψη του τις κανονικές ώρες λειτουργίας των τελωνειακών αρχών.
·        Το γεγονός ότι ο εξαγωγέας πωλεί τα προϊόντα του «εκ του εργοστασίου» και τα έξοδα μεταφοράς αναλαμβάνει ο αλλοδαπός αγοραστής, δεν επιτρέπει στον τελευταίο ή στον μεταφορέα που τον αντιπροσωπεύει, να αποφασίζει για τον τόπο εκτελωνισμού και δεν αποτελεί δεόντως αιτιολογημένο λόγο.
Οι περιπτώσεις στις οποίες θα εφαρμόζονται οι δεόντως αιτιολογημένοι λόγοι θα είναι μόνον οι αναφερόμενες στην παρούσα. Όποια άλλη περίπτωση παρουσιασθεί με βάση πάντοτε την απρόβλεπτη κατάσταση ή το δυσανάλογο οικονομικό κόστος για τον εξαγωγέα, δεν θα γίνεται αποδεκτή από αναρμόδιο τελωνείο, μπορεί όμως να τεθεί υπόψη της υπηρεσίας μας.

3.3.  Έγγραφο Προενημέρωσης

3.3.1.  Κανόνες υποβολής του εγγράφου προενημέρωσης

Σύμφωνα με το άρθρο 5 παρ.7 α) και β) του Καν.612/09 «κάθε πρόσωπο που εξάγει προϊόντα για τα οποία ζητείται η χορήγηση επιστροφής οφείλει … να ενημερώνει... το αρμόδιο τελωνείο –του τόπου όπου θα φορτωθούν τα προϊόντα για τη μεταφορά τους προς εξαγωγή-... τουλάχιστον 24 ώρες πριν από την έναρξη των εργασιών φόρτωσης και να αναφέρει την εικαζόμενη διάρκεια των εργασιών φόρτωσης». Αυτό ισχύει για όλες ανεξαιρέτως τις διασαφήσεις εξαγωγής γεωργικών προϊόντων που τυγχάνουν επιστροφής, ανεξάρτητα από την ποσότητα ή το ποσό επιστροφής. Εξαιρούνται από την διαδικασία της προενημέρωσης (άρθρο 33 παρ.4 Καν.612/09) οι εφοδιασμοί και παραδόσεις του άρθρου 33 παρ.1 Καν. 612/09 (παράδοση στην Κοινότητα για τον εφοδιασμό σκαφών και αεροσκαφών, παραδόσεις σε διεθνείς οργανισμούς εντός Κοινότητας και στις ένοπλες δυνάμεις άλλου Κράτους μέλους εντός της Κοινότητας).

Με την υποχρεωτική προενημέρωση, δίνεται η δυνατότητα στο τελωνείο για αυτόνομη δράση ως προς τους καθολικούς φυσικούς ελέγχους διασφαλίζοντας έτσι και τον όρο του άρθρου 4 παρ. 2 του Καν.1276/08 σύμφωνα με τον οποίο ο εξαγωγέας δεν πρέπει να έχει ενημερωθεί εκ των προτέρων, ρητώς ή σιωπηρώς, για τον έλεγχο. Επιπλέον, το τελωνείο θα έχει το χρονικό περιθώριο να προγραμματίσει, συνεκτιμώντας όλα τα στοιχεία που διαθέτει και να επιλέξει σωστά τις αποστολές ελέγχου, ώστε αυτοί να είναι «αποτελεσματικοί» και «επαρκείς».

Κατά συνέπεια των ανωτέρω, έχει θεσπιστεί το έγγραφο προενημέρωσης (σχετικό υπόδειγμα συνημμένο 2) που πρέπει να κατατίθεται ή να αποστέλλεται με φάξ, και να πρωτοκολλείται, με μνεία της ώρας παραλαβής του στο αρμόδιο τελωνείο, τουλάχιστον 24 ώρες πριν την έναρξη της φόρτωσης. Το εν λόγω έγγραφο θα επισυνάπτεται στη σχετική διασάφηση εξαγωγής.

Πρέπει να υποβάλλεται ένα έγγραφο προενημέρωσης στο οποίο θα δηλώνεται συγκεκριμένη διάρκεια φόρτωσης για κάθε διασάφηση εξαγωγής. Παρότι για τις ανάγκες των διαδικασιών ελέγχου κάθε κωδικός ονοματολογίας που θα αναγραφεί στη θέση 33 θεωρείται ως ξεχωριστή διασάφηση –και άρα τυπικά, θα έπρεπε να υποβληθούν τόσα έγγραφα προενημέρωσης όσοι και οι κωδικοί ονοματολογίας (άρθρ. 2 παρ. 3 Καν.612/09), για λόγους διευκόλυνσης των εξαγωγέων μπορεί να υποβληθεί ένα μόνο έγγραφο προενημέρωσης για μια διασάφηση (ένα MRN) που θα περιλαμβάνει περισσότερους του ενός κωδικούς ονοματολογίας (πολυκλασική). Εάν όμως το έγγραφο προενημέρωσης αναφέρεται σε πολλές διασαφήσεις εξαγωγής ή σε διάφορες ημερομηνίες και διάρκειες φόρτωσης δεν θα γίνεται αποδεκτό από το τελωνείο. Επιπλέον δε το έγγραφο προενημέρωσης θα γίνεται αποδεκτό εφόσον το τελωνείο κρίνει ότι η φόρτωση πραγματοποιείται σε ώρες και υπό συνθήκες που μπορούν να διασφαλιστούν οι τιθέμενες από τις κοινοτικές διατάξεις προϋποθέσεις αιφνιδιασμού και διεξαγωγής ενδεχόμενου φυσικού ελέγχου και όχι επί παραδείγματι η ώρα φόρτωσης να είναι εκτός του ωραρίου λειτουργίας του τελωνείου ή η φόρτωση να έχει διάρκεια μεγαλύτερη της μιας ημέρας (στην τελευταία περίπτωση είναι σκόπιμο να κατατίθεται ένα έγγραφο προενημέρωσης που θα αντιστοιχεί σε μια διασάφηση ανά ημέρα).

Για διευκόλυνση των εξαγωγέων και του τελωνείου, η σχετική διασάφηση εξαγωγής κατά κανόνα πρέπει να κατατίθεται ταυτόχρονα (την ίδια μέρα) με το έγγραφο προενημέρωσης, ειδάλλως στο διάστημα που μεσολαβεί μεταξύ της κατάθεσης του εγγράφου προενημέρωσης και της έναρξης της φόρτωσης (σε εύλογο χρονικό διάστημα προ της έναρξης των εργασιών φόρτωσης σύμφωνα με τα οριζόμενα στο σημείο 3.4.2). Εφόσον δε αυτή γίνει αποδεκτή, το τελωνείο θα επιτρέπει την έναρξη των εργασιών φόρτωσης την προγραμματισμένη ημέρα και ώρα. Εάν η ώρα έναρξης της φόρτωσης παρέλθει και δεν έχει κατατεθεί η διασάφηση, ή εάν η φόρτωση μετατεθεί για άλλη ώρα ή ημέρα, το έγγραφο προενημέρωσης ακυρώνεται και πρέπει να κατατεθεί νέο έγγραφο. 

Επίσης απαιτείται ο εξαγωγέας να ταυτοποιεί τα προϊόντα (την παρτίδα) προς εξαγωγή με τα ενδεδειγμένα μέσα (π.χ. σε ιδιαίτερο σημείο με ειδική έγγραφη επισήμανση κ.λπ.) πριν από την αναφερόμενη ώρα έναρξης της φόρτωσης ώστε να διαχωρίζονται ευκρινώς από άλλα συναφή προϊόντα που βρίσκονται στις αποθήκες του (τέταρτο εδάφιο, παρ. 7, άρθρο 5 Καν.612/09). Επί του μέσου ταυτοποίησης θα αναφέρεται ημερομηνία και ώρα φόρτωσης και χώρα προορισμού, όπως αναγράφονται στο έγγραφο προενημέρωσης.

3.3.2.  Συμπλήρωση του εγγράφου προενημέρωσης

Σε ότι αφορά στο περιεχόμενο του εγγράφου προενημέρωσης, η ημερομηνία και ώρα έναρξης φόρτωσης, η ελάχιστη εικαζόμενη διάρκειά της, ο τόπος φόρτωσης, η περιγραφή, η ποσότητα του εμπορεύματος και το ποσό επιστροφής είναι στοιχεία υποχρεωτικά. Εάν είναι ανακριβή ή ασαφή έτσι ώστε να μην μπορεί να πραγματοποιηθεί ο έλεγχος υπό τους όρους και προϋποθέσεις που απαιτούνται από τις σχετικές διατάξεις (δειγματοληπτικά και με συχνό και αιφνίδιο τρόπο), τότε το έγγραφο προενημέρωσης δεν γίνεται αποδεκτό και ενημερώνεται ο εξαγωγέας για να καταθέσει νέο έγγραφο.

Πρέπει απαραίτητα, να αναφέρονται με ακρίβεια όχι μόνον η ημερομηνία και ώρα έναρξης αλλά και η ελάχιστη εικαζόμενη διάρκεια φόρτωσης, ούτως ώστε το τελωνείο να έχει πραγματικά την δυνατότητα να προγραμματίζει την χρονική στιγμή (στην αρχή, ενδιάμεσα ή στο τέλος) μετάβασης (με ίδιο μεταφορικό μέσο) των υπαλλήλων του για φυσικό έλεγχο στον τόπο φόρτωσης. Έτσι, πληρούται και η προϋπόθεση της παρ. 1 άρθρο. 4 του Καν.1276/08  περί αιφνίδιου ελέγχου.
Όσον αφορά στον τόπο φόρτωσης, επειδή στην περίπτωση φυσικού ελέγχου, αυτός διενεργείται στις εγκαταστάσεις του εξαγωγέα, πρέπει να προσδιορίζεται επακριβώς. Επιπλέον, ο τόπος φόρτωσης πρέπει να αναγράφεται υποχρεωτικά και για τον λόγο ότι, κατά την ημερομηνία αποδοχής της διασάφησης εξαγωγής, με όλες τις συνέπειες που αυτή έχει, θεωρείται ότι τα προϊόντα έχουν προσκομισθεί στους χώρους της τελωνειακής αρχής ή στους χώρους που έχουν εγκριθεί από αυτήν (άρθρα 4 παρ.19 και 63 ΚΤΚ και άρθρο 201 ΔΕΚΤΚ).
Η ποσότητα του προϊόντος, δεδομένου ότι καθορίζει άμεσα το ποσό της επιστροφής, και η επαρκής εμπορική περιγραφή του εξαγόμενου είδους (εμπορική ονομασία του προϊόντος), προκειμένου να προσδιορίζεται ο τομέας (όπως αναγράφεται στην ονοματολογία των επιστροφών) στον οποίο αυτό ανήκει, είναι υποχρεωτικά για να είναι σε θέση το τελωνείο να προγραμματίσει και να επιλέξει ανά τομέα και ανάλογα με την επικινδυνότητά του, τους φυσικούς ελέγχους που θα πραγματοποιήσει.

Το ποσό της επιστροφής, επειδή αποτελεί βασικό κριτήριο επιλογής μιας διασάφησης για την διενέργεια ελέγχου, είναι επιβεβλημένο να δηλώνεται στο έντυπο προενημέρωσης ανά μονάδα προϊόντος ή εμπορεύματος-όπως αναφέρεται στη θέση 22 του πιστοποιητικού εξαγωγής, για κάθε προϊόν που θα εξαχθεί.

Διευκρινίζεται ότι στην περίπτωση σύνθετων προϊόντων (μεταποιημένων ή εκτός Παρ. Ι), όπου η επιστροφή αφορά τα προϊόντα βάσεως, αναγράφεται το ποσό επιστροφής του τελικού προϊόντος (άθροισμα των ποσών επιστροφής κατά την αναλογία ποσότητας, των επιμέρους προϊόντων βάσης).

Όταν για προϊόντα που έχουν τον ίδιο κωδικό ονοματολογίας (θέση 33), υπάρχουν περισσότερα του ενός πιστοποιητικά εξαγωγής και προκαθορισμού με διαφορετικό ποσό επιστροφής ανά μονάδα προϊόντος, τότε θα αναφέρεται αναλυτικά το ποσό επιστροφής ανά μονάδα που αντιστοιχεί σε κάθε ποσότητα.

Όταν το ποσό επιστροφής για την συνολικά εξαγόμενη ποσότητα ενός προϊόντος (ή τελικού προϊόντος στην περίπτωση μεταποιημένων και εκτός παραρτ. Ι εμπορευμάτων) είναι μικρότερο των 1000 Ευρώ, ο εξαγωγέας δεν δηλώνει ποσό επιστροφής και αναγράφει στην αντίστοιχη θέση έναντι του προϊόντος αυτού την ένδειξη: «Επιστροφή μικρότερη από 1000 Ευρώ».
Στις περιπτώσεις που δεν έχει εκδοθεί πιστοποιητικό εξαγωγής τύπου Α (με προκαθορισμό της επιστροφής), και ο εξαγωγέας δεν γνωρίζει εκ των προτέρων το ποσό της επιστροφής (π.χ. νεοσσοί, προϊόντα εκτός παραρτήματος Ι) καθώς και σε κάθε συναφή περίπτωση, ο εξαγωγέας μπορεί να δηλώνει στο έντυπο προενημέρωσης το ποσό επιστροφής ανά μονάδα (ή ανά 100 χιλιόγραμμα τελικού προϊόντος) που έλαβε για προγενέστερη εξαγωγή του ιδίου προϊόντος τους τελευταίους 12 μήνες ή θα επικοινωνεί με τον Ο.Π.Ε.Κ.Ε.Π.Ε. και θα πληροφορείται το ισχύον κατά την στιγμή της κατάθεσης του εγγράφου προενημέρωσης ποσό. Για ενημέρωση και διευκόλυνση των εξαγωγέων, παραθέτουμε στο συνημμένο 3 τα τηλέφωνα της αρμόδιας υπηρεσίας του Ο.Π.Ε.Κ.Ε.Π.Ε.

Τέλος, τα υπόλοιπα στοιχεία  που  συμπληρώνονται στο έγγραφο προενημέρωσης  είναι μεν  απαραίτητα, δεν είναι όμως δεσμευτικά ως προς την ακρίβειά τους, διότι αφενός μεν δεν επηρεάζουν κατά κανόνα την φύση του ελέγχου, αφετέρου δε δηλώνονται  στη  διασάφηση εξαγωγής που κατατίθεται ούτως ή άλλως προ της έναρξης του ελέγχου, καθιστάμενα έτσι δεσμευτικά για τον εξαγωγέα. Η αναγραφή τους είναι χρήσιμη στο μέτρο που διευκολύνουν τον  έγκαιρο προγραμματισμό και την σωστή επιλογή των διασαφήσεων που θα αποτελέσουν αντικείμενο φυσικού ελέγχου.

3.4.  Η διασάφηση εξαγωγής

3.4.1.  Κατάθεση και αποδοχή της διασάφησης
Η κατάθεση της διασάφησης και η θέση της υπογραφής από τον ενδιαφερόμενο εξαγωγέα ή τον νόμιμο εκπρόσωπό του δεσμεύει αυτόν για το σύνολο των δηλούμενων στοιχείων επ’ αυτής (άρθρο 199 ΔΕΚΤΚ).
Η κατατιθέμενη στο αρμόδιο τελωνείο διασάφηση εξαγωγής, γίνεται αποδεκτή εφόσον συντρέχουν οι προς τούτο γενικές προϋποθέσεις όπως προβλέπονται από την κείμενη νομοθεσία και τις σχετικές οδηγίες εφαρμογής (άρθρα 62 και 63 ΚΤΚ, άρθρα 201-203 ΔΕΚΤΚ), και έχουν κατατεθεί τα απαιτούμενα επισυναπτόμενα δικαιολογητικά σύμφωνα με τις οδηγίες του σημείου 6 «ΑΠΟΔΟΧΗ-ΚΑΤΑΧΩΡΗΣΗ ΤΗΣ ΔΙΑΣΑΦΗΣΗΣ»  του Πρώτου Μέρους της ΕΔΥΟΟ Τ2556/80/Α0019/24-5-2007 «Οδηγίες συμπλήρωσης Ενιαίου Διοικητικού Εγγράφου – Καν.(ΕΚ) 2286/03».

3.4.2.  Χρόνος κατάθεσης και ημερομηνία αποδοχής της διασάφησης εξαγωγής.

Στις διατάξεις του Καν.612/09 δεν προσδιορίζεται προθεσμία για την υποβολή της διασάφησης εξαγωγής σε σχέση με την κατάθεση του εγγράφου προενημέρωσης, και αναφέρεται μόνο ότι το τελωνείο μπορεί να επιτρέψει τις εργασίες φόρτωσης αφού δεχθεί τη διασάφηση εξαγωγής και πριν από την έναρξη των εργασιών αυτών, 

Επειδή το έγγραφο προενημέρωσης είναι άρρηκτα συνδεδεμένο με την διασάφηση εξαγωγής (π.χ. την  αποδοχή της) καθώς και με πράξεις τελωνισμού (π.χ. διενέργεια φυσικού ελέγχου), κατά κανόνα η σχετική διασάφηση πρέπει να κατατίθεται ταυτόχρονα (την ίδια ημέρα) με το έγγραφο προενημέρωσης αφενός προς αποφυγή κατάθεσης διασαφήσεων πριν την προσκόμιση των εμπορευμάτων στο τελωνείο (τύπου D) και αφετέρου για να δοθεί επαρκής χρόνος στο τελωνείο για την οργάνωση των ελέγχων του.
Σε εξαιρετικές περιπτώσεις που ο διασαφιστής δεν είναι σε θέση να καταθέσει την διασάφηση εξαγωγής την ίδια ημέρα με το έγγραφο προενημέρωσης, η διασάφηση κατατίθεται το αργότερο μέχρι την επόμενη εργάσιμη ημέρα με την έναρξη του ωραρίου λειτουργίας του τελωνείου, οπότε γίνεται και αποδεκτή.

Σε περίπτωση υποβολής διασάφησης πριν την κατάθεση του εγγράφου προενημέρωσης το έγγραφο προενημέρωσης θεωρείται ως «ενημέρωση των τελωνειακών αρχών σύμφωνα με τις διαδικασίες που προβλέπονται για την προσκόμιση των εμπορευμάτων στο τελωνείο ή σε οποιοδήποτε άλλο μέρος έχει καθοριστεί ή εγκριθεί από τις τελωνειακές αρχές», κατά τα οριζόμενα στο άρθρο 4 σημείο 19 ΚΤΚ. Κατά συνέπεια κατατίθεται διασάφηση τύπου «D», με πλήρη συμπλήρωση (τύπου «Α») εκτός από την θέση 40, η οποία γίνεται αποδεκτή κατά την ημερομηνία υποβολής του εγγράφου προενημέρωσης.

Στην περίπτωση κατάθεσης ελλιπούς διασάφησης εφαρμόζονται κατ΄ αναλογία τα αναφερόμενα παραπάνω.

Ως ημέρα της εξαγωγής νοείται η ημερομηνία κατά την οποία πραγματοποιείται η αποδοχή από το τελωνείο της διασάφησης εξαγωγής, στην οποία αναφέρεται ότι θα ζητηθεί επιστροφή (παρ. 1, 2, 3 άρθρο 5 Καν.612/09). Η ημερομηνία αποδοχής αναγράφεται στην οικεία θέση της διασάφησης από τον προς τούτο αρμόδιο υπάλληλο του τελωνείου, μη επιτρεπομένης της αναγραφής της ημερομηνίας αυτής από τον εξαγωγέα ή τον αντιπρόσωπό του (εκτελωνιστή). Η ημερομηνία αυτή είναι καθοριστική, αφ΄ ενός μεν για τον προσδιορισμό της ποσότητας, της φύσης και των χαρακτηριστικών του εξαγόμενου προϊόντος, αφ’ ετέρου δε για τον προσδιορισμό της επιστροφής. Επιπλέον, η ημερομηνία αυτή καθορίζει και το απώτατο χρονικό όριο των 60 ημερών στο οποίο πρέπει τα επιδοτούμενα γεωργικά προϊόντα να εγκαταλείψουν το τελωνειακό έδαφος της Κοινότητας (άρθρο 7 Καν.612/09).

3.4.3.   Συμπλήρωση των θέσεων της διασάφησης
Σε ότι αφορά στην συμπλήρωση της διασάφησης, εφαρμόζονται οι ισχύουσες γενικές κανονιστικές διατάξεις καθώς και οι οδηγίες που έχουν δοθεί σχετικά (Τ2556/80/Α0019/24-5-07 και 5029048/3545/Α0019/23-7-09 ΔΥΟΟ, οδηγίες συμπλήρωσης ΕΔΕ Καν.2286/03). Ειδικότερα για τα γεωργικά προϊόντα που τυγχάνουν επιστροφής, προβλέπονται τα ακόλουθα:

3.4.3.1.  Θέση 37 β: Ο εξαγωγέας, δηλώνοντας την βούλησή του να τύχει επιστροφής κατά την εξαγωγή, θα πρέπει να συμπληρώνει απαραίτητα την θέση 37 Β της διασάφησης με τους σχετικούς κωδικούς του παραρτήματος 38 ΔΕΚΤΚ όπως τροποποιήθηκε και ισχύει (κωδικοί πίνακα «Γεωργικά προϊόντα» και πίνακα «Διάφορα» ) ως ακολούθως:

Ε51 Γεωργικά προϊόντα του Παρ. Ι της Συνθήκης για τα οποία ζητείται επιστροφή βάσει πιστοποιητικού εξαγωγής.

Ε52 Γεωργικά προϊόντα του Παρ. Ι της Συνθήκης για τα οποία ζητείται επιστροφή χωρίς να απαιτείται πιστοποιητικό εξαγωγής [περιπτώσεις άρθρων 6, 41 (όταν δεν ακολουθείται διαδικασία του άρθρου 34 με ΔΠΕΕ), 42, 43 παρ.1 Καν. 612/09 και παραδόσεις σε ένοπλες δυνάμεις Κρατών μελών σε τρίτες χώρες].

Ε53 Γεωργικά προϊόντα του Παρ. Ι της Συνθήκης που εξάγονται σε μικρές ποσότητες, για τα οποία ζητείται επιστροφή χωρίς να απαιτείται πιστοποιητικό εξαγωγής [ποσότητες μικρότερες από αυτές του παραρτήματος ΙΙΙ Καν.376/08].

Ε61 Εμπορεύματα εκτός Παρ. Ι της Συνθήκης για τα οποία ζητείται επιστροφή βάσει πιστοποιητικού επιστροφής [εμπορεύματα του παραρτ. ΙΙ Καν.1043/05 και σιτηρά για παραγωγή αλκοολούχων ποτών άρθρου 22 παρ.2 εδ.1 Καν.1043/05].

Ε62 Εμπορεύματα εκτός Παρ. Ι της Συνθήκης για τα οποία ζητείται επιστροφή χωρίς να απαιτείται πιστοποιητικό επιστροφής [περιπτώσεις άρθρων 41 (όταν δεν ακολουθείται διαδικασία του άρθρου 34 με ΔΠΕΕ), 43 παρ. 1 Καν. 612/09 και παραδόσεις σε ένοπλες δυνάμεις Κρατών μελών σε τρίτες χώρες].

Ε63 Εμπορεύματα εκτός Παρ. Ι της Συνθήκης που εξάγονται σε μικρές ποσότητες, για τα οποία ζητείται επιστροφή χωρίς να απαιτείται πιστοποιητικό επιστροφής [εξαγωγές με ποσό επιστροφής ως 100.000 Ευρώ ανά έτος -1η Οκτ.-30 Νοεμ.- των άρθρων 46 και 47 παρ. 1 Καν.1043/05].

F62 Εφοδιασμός με προϊόντα/εμπορεύματα που τυγχάνουν επιστροφών [άρθρα 33 παρ.1 και 41 (όταν ακολουθείται διαδικασία του άρθρου 34 με ΔΠΕΕ) Καν. 612/09].

F63 Τοποθέτηση σε αποθήκη ανεφοδιασμού [άρθρα 37-40 Καν. 612/09].
Υπενθυμίζεται ότι εκ των ανωτέρω, οι μόνες περιπτώσεις όπου δεν απαιτείται έγγραφο προενημέρωσης, είναι όταν τίθενται οι κωδικοί F62 και F63. Επίσης, διευκρινίζεται ότι στις περιπτώσεις των κωδικών F62 και F63 δεν απαιτείται πιστοποιητικό εξαγωγής.

3.4.3.2.  Θέσεις 31, 33, 38: Η διασάφηση «πρέπει να περιλαμβάνει όλα τα αναγκαία στοιχεία για τον υπολογισμό του ποσού της επιστροφής»: περιγραφή προϊόντος σύμφωνα με την ονοματολογία των επιστροφών, κωδικός ονοματολογίας επιστροφών, σύνθεση προϊόντος, καθαρή μάζα ή ποσότητα (παρ. 4 άρθρο 5 Καν. 612/09).
Σχετικά με την συμπλήρωση των θέσεων 31 & 33 της διασάφησης εξαγωγής για τα επιδοτούμενα προϊόντα και εμπορεύματα, διευκρινίζουμε τα ακόλουθα:

Όταν ένα εξαγόμενο προϊόν παρέχει δικαίωμα επιστροφής, αναγράφεται ο δωδεκαψήφιος κωδικός της ονοματολογίας των επιστροφών, στην θέση 33. Στην θέση 31 αναγράφεται πέραν της περιγραφής του προϊόντος (σύμφωνα με την ονοματολογία των επιστροφών), και οι ποσοτικές ενδείξεις καθώς και τα συμπληρωματικά στοιχεία που απαιτούνται για την επιστροφή  (π.χ. περιεκτικότητα σε ζάχαρη/ή βαθμούς BRIX για τα μεταποιημένα προϊόντα με βάση τα οπωροκηπευτικά κ.λπ.).

Στην περίπτωση προϊόντος που εξάγεται υπό μορφή εμπορεύματος που υπάγεται σε μια συγκεκριμένη δασμολογική διάκριση, ανήκει όμως λόγω της σύνθεσής του ή της ποικιλίας του σε περισσότερους του ενός κωδικούς της ονοματολογίας των επιστροφών, στην θέση 33 της διασάφησης εξαγωγής θα αναγράφεται ο κωδικός συνδυασμένης ονοματολογίας του εμπορεύματος που εξάγεται και στην θέση 31 αναγράφονται όλοι οι κωδικοί της ονοματολογίας των επιστροφών των προϊόντων βάσεως που το συνθέτουν και για τα οποία ζητείται επιστροφή, έναντι δε κάθε κωδικού η καθαρή ποσότητα του προϊόντος βάσεως.

Παράδειγμα: Στην περίπτωση προϊόντων που εξάγονται υπό μορφήν εμπορευμάτων εκτός παραρτήματος I, π.χ. μπισκότων, στην θέση 33 θα αναγράφεται ο κωδικός των μπισκότων και στην θέση 31 θα αναγράφονται οι κωδικοί ονοματολογίας των επιστροφών των προϊόντων βάσεως που επιδοτούνται (ζάχαρη, αλεύρι κλπ.) τα οποία και χρησιμοποιούνται για την παρασκευή του εξαγόμενου εμπορεύματος, έναντι δε κάθε κωδικού η καθαρή ποσότητα του προϊόντος.

Σημειώνεται ότι η ονοματολογία των γεωργικών προϊόντων για τις επιστροφές κατά την εξαγωγή περιέχεται στο παράρτημα του Καν.3846/87 (Γ185/130/2.3.88 Δ.Υ.Ο.) όπως αυτό αντικαταστάθηκε τελευταία με τον Καν.1499/2007 (Τ5796/195/Α0019/20-12-07 Δ.Υ.Ο.Ο.).

Όλες οι ανωτέρω εγγραφές επαληθεύονται από τον αρμόδιο ελεγκτή.

Θέση 38: Σημειώνουμε ότι σε περιπτώσεις αποστολών δια θαλάσσης, για προϊόντα που παρουσιάζονται χύμα ή σε μη τυποποιημένες ενότητες γίνεται αποδεκτό ότι η καθαρή μάζα τους μπορεί να καθορισθεί με ακρίβεια μόνο μετά την ολοκλήρωση της φόρτωσης του μεταφορικού μέσου (παρ. 6, άρθρο 5 Καν. 612/09 και σημείο 5.1, Τ3234/105/Α0019/4-7-07 ΔΥΟΟ).
3.4.3.3.  Θέση 44: Δηλώνεται υποχρεωτικά το ποσό της επιστροφής ανά μονάδα προϊόντος ή εμπορεύματος -όπως αναφέρεται στη θέση 22 του πιστοποιητικού εξαγωγής, για κάθε προϊόν που θα εξαχθεί. (άρθρο 9 Καν. 612/09). Το ποσό αυτό αναγράφεται μαζί με το σχετικό κωδικό «Y913» που έχει προβλεφθεί, στη θέση 44, καθώς και στο αντίτυπο ελέγχου Τ5 (θέση 106).

Στην περίπτωση σύνθετων προϊόντων (μεταποιημένων ή εκτός Παρ. Ι), όπου η επιστροφή αφορά τα προϊόντα βάσεως, αναγράφεται το ποσό επιστροφής του τελικού προϊόντος (άθροισμα των ποσών επιστροφής κατά την αναλογία ποσότητας, των επιμέρους προϊόντων βάσης). Π.χ. για σοκολάτες που επιδοτούνται για τα βασικά προϊόντα βούτυρο και γάλα που έχουν επιστροφή 30 και 80 Ευρώ αντίστοιχα ανά 100 κιλά, μπαίνει στη θέση 44 ο κωδικός ονοματολογίας της σοκολάτας και το ποσό επιστροφής ανά 100 κιλά σοκολάτας π.χ. 55 Ευρώ.
Όταν για προϊόντα που εξάγονται με την ίδια διασάφηση και έχουν τον ίδιο κωδικό ονοματολογίας (θέση 33), υπάρχουν περισσότερα του ενός πιστοποιητικά προκαθορισμού με διαφορετικό ποσό επιστροφής ανά μονάδα προϊόντος, τότε αναφέρεται αναλυτικά το ποσό επιστροφής ανά μονάδα που αντιστοιχεί σε κάθε ποσότητα (δηλαδή 1000 τόνοι 20 Ευρώ/100χλγμ, 500 τόνοι 15 Ευρώ/100χλγμ).

Όταν το ποσό επιστροφής για την συνολικά εξαγόμενη ποσότητα ενός προϊόντος (ή τελικού προϊόντος στην περίπτωση μεταποιημένων και εκτός παραρτ. Ι εμπορευμάτων) είναι μικρότερο των 1000 Ευρώ, ο εξαγωγέας δεν υποχρεούται να δηλώνει ποσό επιστροφής και αναγράφει έναντι του αντίστοιχου κωδικού ονοματολογίας την ένδειξη: «Επιστροφή μικρότερη από 1000 ΕUR»  μαζί με το σχετικό κωδικό «Y914» που έχει προβλεφθεί.
Για την εφαρμογή των ανωτέρω διευκρινίζεται ότι όταν μια διασάφηση είναι πολυκλασική και περιλαμβάνει (θέση 33) περισσότερους του ενός κωδικούς ονοματολογίας επιστροφών ή συνδυασμένης ονοματολογίας, για τις ανάγκες των ελέγχων κάθε κωδικός θεωρείται ξεχωριστή διασάφηση (άρθρ. 2 παρ. 3 Καν. 612/09).
Στις περιπτώσεις που δεν έχει εκδοθεί πιστοποιητικό εξαγωγής τύπου Α (με προκαθορισμό της επιστροφής), και ο εξαγωγέας δεν γνωρίζει εκ των προτέρων το ποσό της επιστροφής (π.χ. νεοσσοί, προϊόντα εκτός παραρτήματος Ι) καθώς και σε κάθε συναφή περίπτωση, ο εξαγωγέας μπορεί να δηλώνει στη διασάφηση το ποσό επιστροφής ανά μονάδα (ή ανά 100 χιλιόγραμμα τελικού προϊόντος) που έλαβε για προγενέστερη εξαγωγή του ιδίου προϊόντος τους τελευταίους 12 μήνες ή θα επικοινωνεί με τον Ο.Π.Ε.Κ.Ε.Π.Ε. και θα πληροφορείται το ισχύον κατά την στιγμή της κατάθεσης της διασάφησης ποσό. (Τα τηλέφωνα της αρμόδιας υπηρεσίας του Ο.Π.Ε.Κ.Ε.Π.Ε. παρατίθενται στο συνημμένο 3).

Εφιστούμε την προσοχή των τελωνειακών αρχών και των εξαγωγέων στο ότι εάν η διαφορά μεταξύ δηλούμενου και πραγματικού ποσού επιστροφής είναι μεγαλύτερη των 1000 Ευρώ, θα επιβάλλονται από τον ΟΠΕΚΕΠΕ οικονομικές κυρώσεις, σύμφωνα με τη παρ.2 του άρθρου 48 Καν. 612/09.
Τέλος, υπενθυμίζουμε ότι στη θέση 44 δηλώνεται ο κωδικός και ο αριθμός του αντίτυπου ελέγχου Τ5, όταν εκδίδεται.

3.4.4.  Επισυναπτόμενα έγγραφα στη διασάφηση
Στην διασάφηση είναι αυτονόητο ότι πρέπει να έχουν επισυναφθεί όλα τα έγγραφα που είναι απαραίτητα για την εφαρμογή του καθεστώτος (τιμολόγιο, φορτωτική, θεωρημένο δελτίο αποστολής, κατά περίπτωση κιβωτολόγιο, πιστοποιητικό καταλληλότητας ή βιομηχανικού προορισμού του Καν.1148/01 κ.λπ.) τα οποία πρέπει να υποβάλλονται και να εξοφλούνται κατά τα προβλεπόμενα. Στην παρούσα, αναφερόμεθα μόνο στα επισυναπτόμενα που προβλέπονται από τις σχετικές με τα γεωργικά προϊόντα που τυγχάνουν επιστροφής διατάξεις και όχι σε πιστοποιητικά, βεβαιώσεις, μνείες ή θεωρήσεις που προβλέπονται από άλλες διατάξεις του Υπουργείου Αγροτικής Ανάπτυξης ή άλλων υπηρεσιών (π.χ. πιστοποιητικό ποιότητας, φυτοϋγειονομικοί έλεγχοι κ.λπ.), ή από τις γενικές διατάξεις τελωνειακού περιεχομένου.

3.4.4.1.  Δήλωση κοινοτικής καταγωγής: Εφόσον η χορήγηση της επιστροφής εξαρτάται από την κοινοτική καταγωγή του προϊόντος, ο εξαγωγέας υποχρεούται να υποβάλει δήλωση κοινοτικής καταγωγής, κατά την στιγμή της κατάθεσης της διασάφησης εξαγωγής. Ειδικότερα, στο άρθρο 12 του Καν. 612/09 ορίζεται ότι:
«Οι επιστροφές χορηγούνται για τα προϊόντα τα οποία χωρίς να λαμβάνεται υπόψη η τελωνειακή κατάσταση των συσκευασιών, είναι σε ελεύθερη κυκλοφορία και κοινοτικής καταγωγής».

Ωστόσο, χορηγείται επιστροφή για ορισμένα προϊόντα του τομέα ζάχαρης ανεξάρτητα της καταγωγής τους, όταν βρίσκονται σε ελεύθερη κυκλοφορία στην Κοινότητα [τα προϊόντα αυτά απαριθμούνται στον Καν.1234/07 Παράρτ. Ι: Μέρος ΙΙΙ β), γ). δ) και ζ) και Μέρος Χ β), καθώς και Παράρτ. ΧΧ Μέρος ΙΙΙ ] (βλ. συνημμένο 10).
«Για την χορήγηση επιστροφής, τα προϊόντα είναι κοινοτικής καταγωγής εφόσον έχουν εξ’ολοκλήρου παραχθεί εντός της Κοινότητας ή εφόσον έχουν υποστεί την τελευταία ουσιαστική μεταποίηση ή επεξεργασία εντός της Κοινότητας, σύμφωνα με τα άρθρα 23 ή 24 ΚΤΚ».

Αντίστοιχες διατάξεις προβλέπονται (παρ. 4 και 5 άρθρο 12 Καν. 612/09) για τις εξαγωγές συνθέτων προϊόντων και προϊόντων εκτός παραρτήματος Ι για τα οποία χορηγείται επιστροφή καθορισμένη βάσει ενός ή περισσοτέρων συστατικών τους, με την προϋπόθεση ότι το ή τα συστατικά αυτά πληρούν τους όρους καταγωγής όπως αυτοί προβλέπονται ανωτέρω και κατατίθεται λεπτομερής δήλωση καταγωγής τους.

Η δήλωση κοινοτικής καταγωγής θα επαληθεύεται με τις ίδιες προϋποθέσεις όπως και τα λοιπά στοιχεία της διασάφησης εξαγωγής (άρθρα 22-26 και 68 ΚΤΚ, καθώς και αντίστοιχες διατάξεις των ΔΕΚΤΚ και ειδικότερα τα άρθρα 38 & 39). 

3.4.4.2.  Πιστοποιητικό εξαγωγής με προκαθορισμό της επιστροφής: Για κάθε εξαγωγή γεωργικών προϊόντων, προκειμένου να υπάρξει δικαίωμα επιστροφής είναι απαραίτητη η προσκόμιση στο αρμόδιο τελωνείο εξαγωγής στο στάδιο αποδοχής της διασάφησης, πιστοποιητικού εξαγωγής με προκαθορισμό της επιστροφής (σε ισχύ).
Εξαιρoύνται τα εμπορεύματα εκτός παραρτ. Ι της Συνθήκης που αναφέρονται στο παράρτημα ΙΙ Καν.1043/05. (άρθρο 4 παρ.1 Καν. 612/09). 

Επίσης, δεν απαιτείται κανένα πιστοποιητικό για την χορήγηση της επιστροφής :

· Όταν οι προς εξαγωγή ποσότητες ανά διασάφηση εξαγωγής είναι μικρότερες ή ίσες με τις ποσότητες που αναφέρονται στο μέρος ΙΙ παράρτημα II του Καν.376/2008, όπως τροποποιήθηκε από το παράρτ. Ι του Καν.514/08 –βλ. 2) ανωτέρω σχετική (συνημμένο 11).

· Στις περιπτώσεις που αναφέρονται στα άρθρα 6, 33, 37, 41, 42 και 43 παρ. 1 του Καν. 612/09 (εφοδιασμοί σκαφών και αεροσκαφών, παραδόσεις σε διεθνείς οργανισμούς και σε ξένες ένοπλες δυνάμεις στο έδαφος Κράτους μέλους, σε εξέδρες γεώτρησης, σε πολεμικά σκάφη στην ανοικτή θάλασσα, για ανεφοδιασμό εκτός Κοινότητας, για την Ελιγολάνδη).

· Στις παραδόσεις που προορίζονται για τις ένοπλες δυνάμεις των Κρατών μελών που σταθμεύουν σε Τρίτες χώρες.

· Στις περιπτώσεις μικροεξαγωγέων προϊόντων εκτός παραρτήματος Ι (ποσό επιστροφής ως 100000 ευρώ ετησίως-1η Οκτ.-30 Νοεμ.- ανά εξαγωγέα, άρθρα 46-47 Καν.1043/05 όπως τροποποιήθηκε με Καν.639/2008 (άρθρ. 1, παρ.6), ΔΥΟΟ Ο815/89/Α0019/3-8-06 σημείο 3 και 5003568/274/Α0019 σημείο Γ.2, αντίστοιχα).
Ο αριθμός και ο κωδικός του πιστοποιητικού αναγράφεται στη θέση 44 της διασάφησης. Στο πιστοποιητικό εξαγωγής με προκαθορισμό, όταν αυτό υποβάλλεται, καταχωρούνται από το τελωνείο ο αριθμός διασάφησης και οι σχετικές εξαχθείσες ποσότητες προϊόντος και θεωρείται.

3.4.4.3.  Ειδικές περιπτώσεις

α) Ανάληψη ευθύνης παρασκευαστού: Στην περίπτωση εξαγωγών εμπορευμάτων εκτός παραρτήματος Ι, ο ενδιαφερόμενος εξαγωγέας για να τύχει επιστροφής έχει υποχρέωση να υποβάλλει στο τελωνείο κατά την στιγμή της κατάθεσης της διασάφησης εξαγωγής, υπεύθυνη δήλωση του Ν. 1599/86 στην οποία θα πρέπει να δηλώνονται αναλυτικά τα προϊόντα βάσεως τα οποία έχουν πράγματι χρησιμοποιηθεί για την παρασκευή των εμπορευμάτων για τα οποία πρόκειται να ζητηθεί επιστροφή. Ο ενδιαφερόμενος πρέπει να προσκομίσει στις τελωνειακές αρχές, προς υποστήριξη της δήλωσης του, όλα τα έγγραφα και τις πληροφορίες που οι τελωνειακές αρχές θεωρούν απαραίτητα (π.χ. πρακτικό επιβεβαίωσης συνταγής του Γ.Χ.Κ., τύπος παρασκευής). Προκειμένου δε να ελεγχθεί το ακριβές της δήλωσης του εξαγωγέα το τελωνείο πρέπει να λαμβάνει δείγμα του εμπορεύματος για πλήρη χημική ανάλυση από το Γενικό Χημείο του Κράτους, αντίγραφο του οποίου συνυποβάλλεται με το αντίγραφο της υπεύθυνης δήλωσης στον ΟΠΕΚΕΠΕ μαζί με τα λοιπά τελωνειακά παραστατικά και έγγραφα, τα οποία βεβαιώνουν την εξαγωγή. H υποχρέωση υποβολής υπεύθυνης δήλωσης, ισχύει και για τις περιπτώσεις εφοδιασμών πλοίων, αεροσκαφών κ.λπ. των άρθρων 33 παρ.1 και 41 παρ.1 Καν.612/09. (Δ.Υ.Ο.Ο. Ο815/89/Α0019/3-8-06 -σημεία 4 και 5-, άρθρα 49-53 Καν.1043/2005).

β) Δήλωση ποσοτήτων ζάχαρης: Στον τομέα των μεταποιημένων προϊόντων με βάση τα οπωροκηπευτικά, για να χορηγείται επιστροφή, τα μεταποιημένα προϊόντα πρέπει να συνοδεύονται κατά την εξαγωγή τους από δήλωση του εξαγωγέα στην οποία θα αναφέρονται οι ποσότητες ζάχαρης, (ακατέργαστης ή λευκής) και σιροπιών τεύτλων και ζαχαροκάλαμων, ισογλυκόζης και γλυκόζης και σιροπιού γλυκόζης που χρησιμοποιήθηκαν στην παρασκευή τους. Η δήλωση αυτή θα κατατίθεται στο τελωνείο, όπως ανωτέρω προελέχθη για τα εκτός παραρτήματος Ι εμπορεύματα, κατά την στιγμή της κατάθεσης της διασάφησης εξαγωγής και θα ελέγχεται η ακρίβειά της ως ανωτέρω, με χημική ανάλυση δείγματος (Καν. 612/09 άρθρο 12 παρ.4 και 5). [Βλέπε και σημείο 3.5.1.1. κατωτέρω].
3.5  Εξέταση των εμπορευμάτων και συναφείς διαδικασίες

Τα τελωνεία εξαγωγής μετά την αποδοχή της διασάφησης εξαγωγής προβαίνουν σε εξέταση των προϊόντων είτε με λεπτομερή έλεγχο –φυσικός έλεγχος (στο 5% των διασαφήσεων) είτε με συνοπτικό έλεγχο –έλεγχος αντιστοιχίας (σε όλες τις υπόλοιπες διασαφήσεις). Με τους ανωτέρω ελέγχους επαληθεύεται η αντιστοιχία των δηλουμένων στην διασάφηση εξαγωγής στοιχείων και των συνημμένων σ’ αυτή δικαιολογητικών με το προς εξαγωγή προϊόν, όσον αφορά στην ποσότητα, τη φύση και τα χαρακτηριστικά του (άρθρο 2, στ Καν.1276/08).
Όταν μια διασάφηση είναι πολυκλασική και περιλαμβάνει (θέση 33) περισσότερους του ενός κωδικούς ονοματολογίας επιστροφών ή συνδυασμένης ονοματολογίας, για τις ανάγκες των ελέγχων κάθε κωδικός θεωρείται ξεχωριστή διασάφηση (άρθρ. 2 παρ. 3 Καν. 612/09).
3.5.1  Φυσικός έλεγχος

3.5.1.1.   Εφαρμόζεται (άρθρ. 6 παρ. 1 Καν. 1276/08):
          -ανά τελωνείο
          -ανά ημερολογιακό έτος

          -ανά τομέα προϊόντων [Οι τομείς –Καν.1276/08 άρθρο 2, ιβ)- κατονομάζονται στο άρθρο 1 του Καν.1234/2007 (βλ. συνημμένο 4), αναφέρονται δε αναλυτικά ως προς την πλήρη περιγραφή και τον κωδικό προϊόντων, στο Παράρτημα του Καν.3846/87 περί ονοματολογίας των γεωργικών προϊόντων για τις επιστροφές όπως αυτό αντικαταστάθηκε με τον Καν.1344/2008 –Τ6128/188/Α0019/24-12-08 Δ.Υ.Ο.Ο.). Τα προϊόντα εκτός παραρτ. Ι της Συνθήκης θεωρείται ότι αποτελούν ένα τομέα. Επίσης, τα σιτηρά και το ρύζι, θεωρείται ότι αποτελούν ένα και μόνο τομέα. Τέλος, διευκρινίζεται ότι επειδή επί του παρόντος δεν επιδοτείται ο τομέας των μεταποιημένων οπωροκηπευτικών αλλά η ζάχαρη ή η ισογλυκόζη που περιέχουν, τα προϊόντα αυτά θα κατατάσσονται στο τομέα της ζάχαρης που επίσης θεωρείται ότι αποτελεί ένα και μόνο τομέα με αυτόν των σιροπιών].
3.5.1.2.  Βασικές αρχές φυσικού ελέγχου

α) Ο φυσικός έλεγχος των προϊόντων πραγματοποιείται σε επιλεγμένο δείγμα διασαφήσεων. Σε κάθε περίπτωση, πρέπει να καλύπτει αντιπροσωπευτική επιλογή τουλάχιστον 5% των διασαφήσεων εξαγωγής που αποτελούν αντικείμενο αίτησης χορήγησης επιστροφής. Για τον υπολογισμό του ελάχιστου αυτού ποσοστού ελέγχων, εξαιρούνται οι διασαφήσεις εξαγωγής στις οποίες δηλώνονται μικροποσότητες ή μικροποσά του άρθρ. 6 παρ. 6 Καν. 1276/08 (βλέπε κατωτέρω, σημείο 3.5.1.3.). Βεβαίως, οι τελωνειακές αρχές μπορούν να διενεργούν φυσικούς ελέγχους σε μεγαλύτερα ποσοστά επί των διασαφήσεων εξαγωγής, εφόσον τούτο επιβάλλεται ή θεωρείται απαραίτητο κατά την κρίση τους.

Για την επιλογή των διασαφήσεων εξαγωγής επιδοτούμενων γεωργικών προϊόντων που υπόκεινται σε έλεγχο, είναι υποχρεωτική (από 1/7/09) η διεξαγωγή ανάλυσης κινδύνου (άρθρο 11 Καν.1276/08), δηλαδή η εφαρμογή των κριτηρίων του παραρτ. ΙΙ Καν.1276/08 που βασίζονται στους ενδεχόμενους κινδύνους για την διάπραξη των παραβάσεων (όπως, να μην πραγματοποιηθεί η έξοδος των προϊόντων, να δηλωθούν προϊόντα μεγαλύτερης αξίας ή μεγαλύτερης/μικρότερης ποσότητας, να δηλωθεί διαφορετικό είδος προϊόντος ή ανακριβής καταγωγή του, να αντικατασταθεί το προϊόν πριν την έξοδό του από το κοινοτικό τελωνειακό έδαφος). Συνεπώς, πρέπει να λαμβάνονται υπόψη υποχρεωτικά τα κριτήρια τα οποία διαλαμβάνονται στο παραρτ. ΙΙ Καν.1276/08 που έχουν θεσπιστεί επί τούτου, χωρίς αυτό να σημαίνει ότι δεν μπορούν να ληφθούν υπόψη και άλλα συμπληρωματικά κριτήρια. Επί παραδείγματι, η υπόδειξη από το υποσύστημα ανάλυσης κινδύνου μιας οποιασδήποτε διασάφησης (είτε αφορά μικροποσότητες/μικροποσά είτε όχι) ως υψηλού κινδύνου, αποτελεί ικανό/καθοριστικό κριτήριο για την επιλογή της για την διενέργεια φυσικού ελέγχου (χωρίς όμως να συμπληρώνεται το προβλεπόμενο από το κοινό σύστημα ανάλυσης κινδύνου πρακτικό). Ο λόγος επιλογής μιας διασάφησης για έλεγχο θα αναφέρεται και στο πρακτικό φυσικού ελέγχου που συμπληρώνεται. Κατά τα λοιπά, μέχρις έναρξης ειδικής μηχανογραφημένης εφαρμογής ανάλυσης κινδύνου για τα επιδοτούμενα προϊόντα, θα εφαρμόζονται εμπειρικά τα κριτήρια του παραρτ. ΙΙ, εκ των οποίων, το ποσό της επιστροφής –που αναγράφεται πλέον στη θέση 44 του Ε.Δ.Ε. έχει βαρύνουσα σημασία. Επισημαίνουμε ότι τα γεωργικά προϊόντα που τυγχάνουν επιστροφής εξαιρούνται από τους ελέγχους και την συναφή διαδικασία συμπλήρωσης πρακτικού που προκύπτουν από την ανάλυση κινδύνου μέσω του Ο.Π.Σ.Τ. που έχει θεσπιστεί από την 33η Δ/νση (Ε2101/757/Δ0034/27-6-05 A.Υ.Ο.Ο.).
Τονίζουμε ότι ανεξάρτητα από τα παραπάνω κριτήρια ανάλυσης κινδύνου, επειδή σε πολλά τελωνεία εξαγωγής κατατίθεται μικρός αριθμός διασαφήσεων, για την επίτευξη του ελάχιστου ετήσιου υποχρεωτικού ποσοστού ελέγχων, θα πραγματοποιείται οπωσδήποτε φυσικός έλεγχος από την πρώτη ήδη διασάφηση που θα κατατίθεται σε κάθε τομέα προϊόντων.

β) Ο φυσικός έλεγχος πραγματοποιείται στις εγκαταστάσεις του εξαγωγέα κατά τη διάρκεια της φόρτωσης, με συχνό και αιφνιδιαστικό τρόπο. Το τελωνείο καθορίζει την χρονική στιγμή μετάβασης των τελωνειακών υπαλλήλων στο χώρο φόρτωσης του προϊόντος λαμβάνοντας υπόψη την δηλούμενη διάρκεια φόρτωσης. Εξυπακούεται ότι ο έλεγχος θα πρέπει να γίνεται χωρίς να έχει ενημερωθεί εκ των προτέρων ο ενδιαφερόμενος εξαγωγέας ή το εξουσιοδοτημένο από αυτόν πρόσωπο (ρητώς ή σιωπηρώς), ή δε μετάβαση των τελωνειακών ελεγκτών στο τόπο φόρτωσης του προϊόντος θα πρέπει να γίνεται με ίδια μεταφορικά μέσα του τελωνείου. Οποιαδήποτε παρέκκλιση από τις προϋποθέσεις αυτές αντίκειται στις κείμενες διατάξεις (παρ. 2, άρθρο 4 Καν. 1276/08) και ο έλεγχος δεν θα προσμετράται στο ελάχιστο ποσοστό του 5%. Υπογραμμίζουμε ότι απαιτείται (άρθρο 4 παρ. 3 Καν. 1276/08) για να τηρείται η προϋπόθεση του αιφνιδιασμού, «η ώρα έναρξης του φυσικού ελέγχου στις εγκαταστάσεις του εξαγωγέα να ποικίλλει σε σχέση με την δηλούμενη ώρα έναρξης της φόρτωσης». Συνεπώς, οι τελωνειακοί υπάλληλοι πρέπει να μην μεταβαίνουν συστηματικά μόνο κατά την δηλούμενη στιγμή έναρξης της φόρτωσης, αλλά και ενδιάμεσα ή και μέχρι το τέλος της φόρτωσης, τουλάχιστον σε μία περίπτωση ανά 5 διασαφήσεις, ιδιαίτερα στις φορτώσεις εμπορευματοκιβωτίων. Σε αυτές τις περιπτώσεις, θα πρέπει να εκφορτώνεται το εμπόρευμα από το μέσο μεταφοράς, στο βαθμό και στη ποσότητα που χρειάζεται για να γίνει πλήρης επαλήθευση των στοιχείων της διασάφησης από τους ελεγκτές, και το γεγονός αυτό θα καταγράφεται στο πρακτικό ελέγχου. Διευκρινίζεται ότι σε περίπτωση μικρής καθυστέρησης άφιξης του μεταφορικού μέσου ή έναρξης της φόρτωσης, και εφόσον δεν είχε ενημερωθεί το τελωνείο εγκαίρως, θα διενεργείται μεν φυσικός έλεγχος, αλλά δεν θα συνυπολογίζεται στο ελάχιστο απαιτούμενο ποσοστό.

γ) Οι φυσικοί έλεγχοι κλιμακώνονται και στο μέτρο του δυνατού πρέπει να κατανέμονται κανονικά καθ΄ όλη τη διάρκεια του έτους.

3.5.1.3.  Μικροποσότητες/μικροποσά εξαιρούμενα του φυσικού ελέγχου (άρθρο 6 παρ. 6 Καν. 1276/08)
Προκειμένου να χρησιμοποιηθούν καλύτερα οι δυνατότητες ελέγχου, οι φυσικοί έλεγχοι επικεντρώνονται κατά κανόνα στις διασαφήσεις που αφορούν σε μεγάλες ποσότητες ή/και ποσά επιστροφής. 

Συνεπώς, τα τελωνεία εξαγωγής για τον καθορισμό της βάσης υπολογισμού του ελάχιστου υποχρεωτικού ποσοστού (5%) των φυσικών ελέγχων που διενεργούν ανά τομέα γεωργικού επιδοτούμενου προϊόντος ετησίως, δεν θα λαμβάνουν υπόψη τις διασαφήσεις εξαγωγής που αφορούν:

-ποσότητες οι οποίες δεν υπερβαίνουν:

i) 25000 χιλιόγραμμα όσον αφορά στα σιτηρά ή το ρύζι

ii) 5000 χιλιόγραμμα όσον αφορά στα προϊόντα εκτός παραρτήματος Ι της Συνθήκης

iii) 2500 χιλιόγραμμα όσον αφορά τα άλλα προϊόντα.

ή

-ποσά επιστροφής μικρότερα των 1000 ευρώ ανά διασάφηση (κάθε προϊόν του οποίου ο κωδικός συνδιασμένης ονοματολογίας ή ονοματολογίας των επιστροφών αναγράφεται στην θέση 33 του Ε.Δ.Ε., θεωρείται ως διαφορετική διασάφηση).

Παράδειγμα: Έστω ότι σε ένα τελωνείο εξαγωγής κατατίθενται 100 διασαφήσεις επιδοτούμενων γεωργικών προϊόντων του τομέα των σιτηρών. Από αυτές οι 60 διασαφήσεις αφορούν εξαγωγές ποσοτήτων ή ποσών που εξαιρούνται από την υποχρέωση διενέργειας των φυσικών ελέγχων. Επομένως η βάση υπολογισμού για το 5%, θα είναι οι 40 διασαφήσεις (100  μείον 60 διασαφήσεις) για τις οποίες πρέπει να διενεργηθούν τουλάχιστον 2 φυσικοί έλεγχοι (40 Χ 5%=2).
Διευκρινίζεται ότι στην περίπτωση μεταποιημένων προϊόντων όπως η κομπόστα, που επιδοτούνται για ένα συστατικό (πχ. ισογλυκόζη), για να αποφεύγονται πολύπλοκοι υπολογισμοί και για λόγους ταχύτερης διεκπεραίωσης, όταν χρησιμοποιείται το κριτήριο της ποσότητας θα λαμβάνεται υπόψη το συνολικό βάρος του προϊόντος.

Ωστόσο, επιβάλλεται να πραγματοποιηθεί φυσικός έλεγχος και στις διασαφήσεις που καλύπτουν μικροποσά/μικροποσότητες, όταν: 

i) υπάρχουν υπόνοιες γενικότερα για απάτη ή υποδεικνύεται ως υψηλού κινδύνου από το υποσύστημα ανάλυσης κινδύνου (βλ. αναφερόμενα στο σημείο 3.5.1.2. α. 2η παράγραφος ανωτέρω)
ii)υπάρχουν σοβαρές ενδείξεις για καταστρατήγηση και κατάχρηση όσον αφορά στην εφαρμογή της ανωτέρω διάταξης για τις μικροποσότητες/μικροποσά. 

Π.χ. γίνεται τεχνητή κατάτμηση για να αποφευχθεί ο φυσικός έλεγχος, δηλαδή κατατίθενται από τον ίδιο αποστολέα πολλές διασαφήσεις εξαγωγής για μια παρτίδα προϊόντων με ίδιο παραλήπτη, ή και ίδιο μεταφορικό μέσο. Στην περίπτωση αυτή, τα έγγραφα προενημέρωσης θα ακυρώνονται και οι σχετικές διασαφήσεις δεν θα γίνονται αποδεκτές και θα κατατίθεται από τον εξαγωγέα νέο έγγραφο προενημέρωσης και διασάφηση για το σύνολο της ποσότητας.

Υπογραμμίζεται ότι όταν διενεργείται φυσικός έλεγχος σε μικροποσά/μικροποσότητες που εξαιρούνται βάσει του άρθρου 6 παρ. 6 του Καν.1276/08, δεν συνυπολογίζεται στο ελάχιστο υποχρεωτικό ποσοστό ελέγχων. Ωστόσο, για λόγους πληρότητας συντάσσεται σχετικό πρακτικό και ο έλεγχος καταγράφεται στο βιβλίο που τηρείται.

3.5.1.4.  Διενέργεια φυσικού ελέγχου

Οι επιλεγείσες διασαφήσεις εξαγωγής υπόκεινται σε λεπτομερή έλεγχο του εμπορεύματος, καθώς και σε έλεγχο των επισυναπτομένων εγγράφων. 

Ο έλεγχος των επισυναπτομένων εγγράφων θεωρείται αναπόσπαστο μέρος του φυσικού ελέγχου και αποσκοπεί στη διαπίστωση ότι αυτά αφορούν στο συγκεκριμένο εμπόρευμα, τον συγκεκριμένο διασαφιστή και στην επαλήθευση της ακρίβειας των δηλούμενων στοιχείων στη διασάφηση, με διασταύρωση και σύγκριση των πληροφοριών που εμπεριέχονται σε αυτά, στον έλεγχο της ισχύος των πιστοποιητικών, τον ενδεχόμενο έλεγχο της αυθεντικότητας και εγκυρότητας αυτών κ.λπ.

Ο φυσικός έλεγχος αφορά στην επαλήθευση τόσο την ποσότητας όσο και του είδους και της ποιότητας των εμπορευμάτων. 

Η ποσότητα ελέγχεται με αναλυτική καταμέτρηση και ζύγιση, κατά περίπτωση, ανάλογα με το είδος του προϊόντος και τον τρόπο συσκευασίας του. Σε περιπτώσεις χύδην ή συσκευασμένων προϊόντων ή εμπορευμάτων εκτός παραρτ. Ι της Συνθήκης, πρέπει να εφαρμόζονται οι μέθοδοι ελέγχου που αναφέρονται στο παράρτημα Ι του Καν.1276/08 (άρθρο 2 Καν.1276/08). Όταν ανοίγονται δέματα, κιβώτια κ.λπ, θα πρέπει να είναι όσο το δυνατόν περισσότερο αντιπροσωπευτικά διότι τα αποτελέσματα της  εξέτασης ισχύουν για όλη την εξαγόμενη ποσότητα της συγκεκριμένης διασάφησης.
Ο έλεγχος της ποιότητας του εξαγόμενου προϊόντος ενεργείται με δειγματοληψία, λαμβάνοντας αντιπροσωπευτικά δείγματα για εργαστηριακή ανάλυση, εκτός αν η ποιοτική καταλληλότητα φαίνεται με γυμνό οφθαλμό. Σε κάθε περίπτωση το τελωνείο εξαγωγής φροντίζει ώστε να τηρείται το άρθρο 28 του Καν. 612/09 (και άρθρο 5 παρ. 4 Καν.1276/08) σύμφωνα με το οποίο «καμία επιστροφή δεν χορηγείται, όταν τα προϊόντα δεν είναι ποιότητας υγιούς, ανόθευτης και σύμφωνης με τα συναλλακτικά ήθη κατά την ημερομηνία αποδοχής της διασάφησης εξαγωγής».
Η χημική ανάλυση είναι επιβεβλημένη όταν το ύψος της επιστροφής εξαρτάται από την σύσταση του προϊόντος/περιεκτικότητα (π.χ. προϊόντα εκτός παραρτήματος Ι, μεταποιημένα οπωροκηπευτικά, γαλακτοκομικά) και το τελωνείο εξαγωγής πραγματοποιεί υποχρεωτικά στα πλαίσια του φυσικού ελέγχου δειγματοληψία, λαμβάνοντας αντιπροσωπευτικά δείγματα, για να διενεργηθεί ανάλυση των συστατικών στο αρμόδιο εργαστήριο. Εξάλλου, για συγκεκριμένους εξαγωγείς και υπό ορισμένες προϋποθέσεις, μπορεί να περιοριστεί ο αριθμός των δειγμάτων προς χημική ανάλυση (άρθρο 5 παρ. 2 Καν. 1276/08 και άρθρο 10 παρ.2 Κ.Υ.Α. 313896/14-9-07. Περί των διαδικασιών που ακολουθούνται κατά την δειγματοληψία, 3024187/1595/0099/2000 Α.Υ.Ο. που κοινοποιήθηκε με Χ717/71/Α0019/12-10-01).

Αντιπροσωπευτικό δείγμα για καταμέτρηση, ζύγισμα, εργαστηριακή ανάλυση κ.λπ. θεωρείται το δείγμα που οδηγεί τον ελεγκτή σε ασφαλή συμπεράσματα για όλο το φορτίο. Το αντιπροσωπευτικό δείγμα πρέπει κατ’ αρχάς να είναι ικανοποιητικό ποσοτικά σε σχέση με το συνολικό φορτίο και να αποτελείται ή να λαμβάνεται από διάφορες παρτίδες ή υποπαρτίδες ή σημεία του μεταφορικού μέσου (εσωτερικά, ενδιάμεσα κ.λπ.) και όχι μόνο από τα επιφανειακά και τα ευκόλως προσβάσιμα σημεία.

Επιπλέον, το τελωνείο θα πρέπει να εξακριβώνει σε συνεργασία με τις αρμόδιες αρχές, την συμφωνία με τις ισχύουσες κοινοτικές και εθνικές διατάξεις και ιδιαίτερα με αυτές που αφορούν τους ποιοτικούς, υγειονομικούς και φυτοϋγειονομικούς κανόνες, καθώς και την καλή μεταχείριση των ζώντων ζώων (άρθρο 5 παρ.1 Καν.639/03 για την παροχή λεπτομερειών για την διαδρομή της αποστολής, Τ3845/297/Α0019/8-9-03).
Διευκρινίζεται ότι οι οδηγίες για την διενέργεια καθολικού ελέγχου που δίνονται με την Τ7295/1935/Α0019/27.10.92 Δ.Υ.Ο. σημείο 3 τελευταία παράγραφος, παύουν ισχύουσαι ως προς τα επιδοτούμενα γεωργικά προϊόντα.

3.5.2  Πρακτικό φυσικού ελέγχου

3.5.2.1.  Συμπλήρωση του πρακτικού
Στις περιπτώσεις που διενεργείται φυσικός έλεγχος, συντάσσεται από τον αρμόδιο ελεγκτή λεπτομερές πρακτικό ως συνημμένο 5 (παρ. 2 άρθρο 14 Καν.1276/08).
Όταν μια διασάφηση είναι πολυκλασική και περιλαμβάνει (θέση 33) περισσότερους του ενός κωδικούς ονοματολογίας επιστροφών ή συνδυασμένης ονοματολογίας, για τις ανάγκες των ελέγχων κάθε κωδικός θεωρείται όπως προελέχθη ξεχωριστή διασάφηση (άρθρ. 2 παρ. 3 Καν. 612/09) και άρα συμπληρώνονται τόσα πρακτικά όσοι και οι κωδικοί στη θέση 33.

Στο πρακτικό αυτό, πρέπει να αναφέρονται οπωσδήποτε ο τόπος, η ημερομηνία, η ώρα άφιξης του ελεγκτή, η ώρα ολοκλήρωσης του ελέγχου, τα μέσα μεταφοράς (αριθ. Ε/Κ, αριθ. φορτηγού κ.λπ.)και αν είναι άδεια, πλήρως ή μερικώς φορτωμένα κατά την έναρξη του ελέγχου, ο αριθμός δειγμάτων για ανάλυση, ο λόγος επιλογής μιας διασάφησης για διενέργεια ελέγχου, το ονοματεπώνυμο και η υπογραφή του ελεγκτή, η ημερομηνία και ώρα παραλαβής του εγγράφου προενημέρωσης και η δηλούμενη σε αυτό ώρα έναρξης και ολοκλήρωσης της φόρτωσης (άρθρο 14 παρ. 2 Καν. 1276/08). Επίσης, πρέπει να εμφανίζονται λεπτομερώς, πλην των αποτελεσμάτων του ελέγχου που αφορούν στην ποιότητα, την φύση, την ποσότητα και τα χαρακτηριστικά του εμπορεύματος που εξάγεται και οι εργασίες οι οποίες πραγματοποιούνται από τον τελωνειακό ελεγκτή κατά τον έλεγχο για την εξαγωγή των αποτελεσμάτων αυτών. Η συμπλήρωση του ως άνω πρακτικού σύμφωνα με τις αναφερόμενες σ’ αυτό ενδείξεις, δεν περιορίζει κατ΄ ουδένα τρόπο τον τελωνειακό ελεγκτή, να συμπληρώσει κατά ιδία εκτίμηση, ανάλογα με την περίπτωση, περαιτέρω στοιχεία ή πληροφορίες τα οποία πιθανώς θα προκύψουν κατά την πραγματοποίηση του ελέγχου. Εφόσον ο ελεγκτής προσέλθει στο μέσο ή και στο τέλος της φόρτωσης και χρειαστεί να εκφορτωθεί το μέσο μεταφοράς, αυτό θα πρέπει να αναφέρεται με σαφήνεια επί του πρακτικού. Επισημαίνεται ότι μέχρι να εφαρμοστεί μηχανογραφικά ειδική ανάλυση κινδύνου για τα επιδοτούμενα, οπότε ο λόγος επιλογής μιας διασάφησης για έλεγχο θα προκύπτει από τις πληροφορίες του συστήματος, μπορεί να αναφέρεται ως λόγος στο πρακτικό φυσικού ελέγχου, κάποιο από τα κριτήρια/ομάδες κριτηρίων του παραρτήματος ΙΙ του κανονισμού (π.χ. ύψος επιστροφής, προηγούμενες διαφορές, νέος εξαγωγέας κ.λπ.) ή και κάποια διαδικαστική πρακτική (π.χ. πρώτη εξαγωγή στον τομέα για το έτος κ.λπ.).
Το πρακτικό θα επισυνάπτεται επί της συγκεκριμένης διασάφησης εξαγωγής, τα στοιχεία της οποίας θα καταχωρούνται, και θα αρχειοθετείται στο τελωνείο επί μια τριετία μετά το έτος εξαγωγής.
3.5.2.2.  Παραδείγματα διενέργειας φυσικού ελέγχου και συμπλήρωσης πρακτικού
Όπως προελέχθη, οι μέθοδοι ελέγχου για προϊόντα χύδην και συσκευασμένα καθώς και για εμπορεύματα εκτός παραρτ. Ι της Συνθήκης, αναφέρονται αναλυτικά στο παράρτημα Ι του Καν. 1276/08. Επιπλέον, προς διευκόλυνση των ελεγκτών παραθέτουμε κατωτέρω μερικά παραδείγματα διενεργείας φυσικού ελέγχου και συμπλήρωσης του σχετικού πρακτικού.

α) Για την επαλήθευση των στοιχείων της διασάφησης εξαγωγής σε σχέση με το χύμα εμπόρευμα (π.χ. σιτηρά).

· Η ποσότητα διαπιστώνεται με ζύγιση. Αν για την ζύγιση του χύμα προϊόντος δεν χρησιμοποιείται αυτόματο βαθμονομημένο σύστημα ζύγισης, τότε ο ελεγκτής μπορεί να χρησιμοποιεί οποιοδήποτε άλλο σύστημα ζύγισης που είναι ασφαλές και κατάλληλο από εμπορική άποψη.

· Το είδος και η ποιότητα (φύση και χαρακτηριστικά) ελέγχεται με εργαστηριακή ανάλυση λαμβάνοντας αντιπροσωπευτικά δείγματα, 

· Επαληθεύεται ότι οι παρτίδες που έχουν ζυγιστεί έχουν πράγματι φορτωθεί στο προβλεπόμενο τελικό μέσο μεταφοράς (εξαγωγής).

· Επιβεβαιώνεται ότι τα στοιχεία που αναγράφονται στις βεβαιώσεις ζύγισης αντιστοιχούν στα στοιχεία που αναγράφονται στα έγγραφα φόρτωσης.

Στο πρακτικό φυσικού ελέγχου, συμπληρώνονται ανάλογα τα στοιχεία όπως: «Βρέθηκαν σιτηρά χύμα. Ζυγισθέντα ανέδειξαν βάρος 500 τόνων ως συνημμένες βεβαιώσεις ζύγισης, το τιμολόγιο και η ένδειξη της διασάφησης εξαγωγής. Ελήφθησαν 4 αντιπροσωπευτικά δείγματα για χημική ανάλυση. Η ανωτέρω ποσότητα φορτώθηκε στο πλοίο ..».

β) Για την επαλήθευση των στοιχείων της διασάφησης εξαγωγής σε σχέση με το εμπόρευμα σε σάκους της ιδίας ποιότητας και είδους (π.χ. 1000 σάκοι σίτου των 50 χλγμων ο καθένας) :

· Η μεν ποσότητα ελέγχεται εξ’ ολοκλήρου, η δε ποιότητα και το είδος ελέγχεται με επιλογή αντιπροσωπευτικού δείγματος.

· Μετρούνται οι 1000 σάκοι. Αν για την φόρτωση αυτών επί του πλοίου χρησιμοποιήθηκε ταινία μεταφοράς που διαθέτει αυτόματο μετρητή, λαμβάνεται υπόψη η ένδειξη του μετρητή αυτού.

· Ανοίγονται και ζυγίζονται (π.χ.15-30) αντιπροσωπευτικοί σάκοι και ελέγχεται αν περιέχουν πράγματι σιτάρι. Εάν υπάρχουν αμφιβολίες για το είδος κ.λπ. λαμβάνεται δείγμα για εργαστηριακή εξέταση.

Στο πρακτικό φυσικού ελέγχου συμπληρώνονται ανάλογα τα στοιχεία όπως: «Μετρήθηκαν 1000 σάκοι (ή μετρήθηκαν 1000 σάκοι με αυτόματο μετρητή -όταν χρησιμοποιείται ταινία μεταφοράς με αυτόματο μετρητή). Ζυγίστηκαν 10 αντιπροσωπευτικοί σάκοι και διαπιστώθηκε ότι κάθε σάκος περιείχε 50 χιλιόγραμμα. Ανοίχθηκαν οι 10 σάκοι και περιείχαν σιτάρι ή ελήφθη δείγμα για ανάλυση κ.λπ. ..».

γ) Για την επαλήθευση των στοιχείων της διασάφησης εξαγωγής σε σχέση με τον τύπο σύνθεσης και το εμπόρευμα εκτός παραρτήματος Ι, που παράγεται με καθορισμένα τεχνικά στοιχεία, η σύνθεση του είναι σταθερή και είναι συσκευασμένο για την λιανική πώληση, π.χ. 10.000 πλάκες γεμιστής σοκολάτας μέσα σε 100 χαρτοκιβώτια των 100 τεμαχίων το καθένα στην άμεση συσκευασία των οποίων αναγράφεται «γεμιστή σοκολάτα 100 γραμμαρίων» :

· Μετρούνται τα 100 χαρτοκιβώτια.

· Ανοίγονται αντιπροσωπευτικά (π.χ.10) χαρτοκιβώτια και μετρούνται οι 100 πλάκες γεμιστής σοκολάτας που περιέχονται στο καθένα απ' αυτό.

· Η ποσότητά και το περιεχόμενό τους ελέγχονται με βάση τις ενδείξεις που αφορούν στο περιεχόμενο και στο βάρος και οι οποίες αναγράφονται στην άμεση συσκευασία.

· Λαμβάνονται αντιπροσωπευτικά δείγματα για αναλύσεις.

· Ο τύπος σύνθεσης πρέπει να τίθεται στη διάθεση του τελωνείου σύμφωνα με τις διατάξεις του Καν.1043/2005.
Στο πρακτικό φυσικού ελέγχου συμπληρώνονται ανάλογα τα στοιχεία όπως: «Βρέθηκαν γεμιστές σοκολάτες 100 γραμ. στην άμεση συσκευασία τους. Ανοίχθηκαν 10 αντιπροσωπευτικά χαρτοκιβώτια. Κάθε χαρτοκιβώτιο περιείχε 100 πλάκες γεμιστής σοκολάτας. Μετρήθηκαν 100 χαρτοκιβώτια. Ο τύπος της σύνθεσης είναι...... Συνάγεται ότι η συνολική ποσότητα είναι ακριβής ».

3.5.3. Έλεγχος αντιστοιχίας

Κατά τα οριζόμενα στην παρ. 8 του άρθρου 5 Καν. 612/09 «πριν από την τοποθέτηση σφραγίδων, το τελωνείο ελέγχει οπτικά την αντιστοιχία των προϊόντων με τις διασαφήσεις εξαγωγής...». Εξαιρούνται οι διασαφήσεις που έχουν αποτελέσει αντικείμενο φυσικού ελέγχου. Ο έλεγχος αντιστοιχίας διαχωρίζεται με σαφήνεια από τον «φυσικό έλεγχο» ως προς τον τρόπο διενέργειάς, και συνίσταται σε απλή οπτική εξέταση του προϊόντος, για την οποία δεν συντάσσεται πρακτικό ελέγχου. Ορίζεται (άρθρο 2, θ Καν.1276/08) ως «έλεγχος που βασίζεται στην αντίληψη με βάση τις αισθήσεις, συμπεριλαμβανομένων των ελέγχων του είδους αυτού που διενεργούνται με τη χρήση τεχνικού εξοπλισμού». Συνεπώς, για όλες τις περιπτώσεις εξαγωγών όπου δεν πραγματοποιείται φυσικός έλεγχος, θα διενεργείται, πέραν του ελέγχου των επισυναπτομένων εγγράφων, εξέταση και επαλήθευση του είδους του εξαγόμενου προϊόντος με συνοπτικό έλεγχο, προκειμένου να διαπιστωθεί η αντιστοιχία των ενδείξεων της διασάφησης εξαγωγής με το προς εξαγωγή εμπόρευμα. Αν από τον έλεγχο αυτό προκύψουν αμφιβολίες, τότε θα γίνεται λήψη δείγματος για χημική ανάλυση ή και φυσικός έλεγχος. 

Από τον έλεγχο αντιστοιχίας δεν εξαιρούνται οι μικροποσότητες/μικροποσά του άρθρ. 6 παρ. 6 Καν. 1276/08.

3.5.4.  Διαπιστωτικές πράξεις επί του ΕΔΕ

Για τα αποτελέσματα του κατά περίπτωση ελέγχου των προϊόντων (φυσικού ή αντιστοιχίας), συντάσσεται υποχρεωτικά από τον αρμόδιο ελεγκτή που ενήργησε την εξέταση ιδιόχειρη σχετική ενυπόγραφη πράξη με ημερομηνία και σφραγίδα στο πίσω μέρος της διασάφησης εξαγωγής (χώρος επαλήθευσης 9 επί του αντιτύπου 1), στην οποία αναφέρονται:

· Το είδος του ελέγχου: «διενεργήθηκε φυσικός έλεγχος ως συνημμένο πρακτικό» ή «διενεργήθηκε έλεγχος αντιστοιχίας»

· Τα αποτελέσματα του ελέγχου σε σύγκριση με τις ενδείξεις της διασάφησης, των συνημμένων σ’αυτή εγγράφων και της συνολικής ποσότητας και ποιότητας του εμπορεύματος: «αποτέλεσμα ελέγχου σύμφωνο» ή «αποτέλεσμα ελέγχου μη σύμφωνο ως προς . . . . ». Σε περίπτωση που διαπιστωθούν διαφορές μεταξύ δηλωθέντων και ευρεθέντων, αυτές καταγράφονται αναλυτικά. Σε περίπτωση ελέγχου αντιστοιχίας αναγράφονται και τα συγκεκριμένα δέματα, κιβώτια, Ε/Κ κ.λπ. που ελέγχθηκαν.

· Σε περίπτωση δειγματοληψίας για χημική ανάλυση: «Ελήφθη δείγμα».

3.6.   Σφράγιση των εμπορευμάτων

«Τα εμπορεύματα για τα οποία ζητείται επιστροφή κατά την εξαγωγή σφραγίζονται από το τελωνείο εξαγωγής ή τίθενται υπό τον έλεγχό του -(όταν το τελωνείο εξαγωγής είναι και τελωνείο εξόδου). Το άρθρο 340α και το άρθρο 357 παρ. 2, 3, 4 ΔΕΚΤΚ εφαρμόζονται τηρουμένων των αναλογιών» (άρθρο 5 παρ. 8 Καν. 612/09). 

Ως εκ τούτου, όταν το τελωνείο εξαγωγής και εξόδου είναι διαφορετικό, για να διασφαλισθεί η ταυτότητα των εξαγομένων εμπορευμάτων και η μη υποκατάστασή τους, κατά την μεταφορά τους προς το τελωνείο εξόδου, το τελωνείο εξαγωγής απαιτείται να σφραγίζει είτε το μέσο μεταφοράς ή όλα τα δέματα (εμπορεύματα) κατά τα οριζόμενα στα άρθρα 349 και 357 παρ. 2, 3 ΔΕΚΤΚ.
Εντούτοις είναι δυνατόν, σε όλως εξαιρετικές περιπτώσεις, για ευπαθή είδη (π.χ. ζώντα ζώα), μετά από αίτηση του εξαγωγέα δεόντως αιτιολογημένη, να χορηγηθεί απαλλαγή από την σφράγιση βάσει του άρθρου 357 παρ.4 ΔΕΚΤΚ, οπότε στη θέση Δ του Τ5 “Έλεγχος 

από το τελωνείο αναχώρησης”, απέναντι από τη θέση “Τεθείσες μολυβδοσφραγίσεις” αναγράφεται η μνεία “Απαλλαγή”).
3.7.  Έκδοση αντιτύπου ελέγχου Τ5/ αντιτύπου Ε, μνείες επ’αυτών και βεβαίωση εξόδου εμπορευμάτων 

3.7.1.  Εκδοση αντιτύπου ελέγχου Τ5 / αντιτύπου Ε
Η κοινοτική νομοθεσία ορίζει ότι η πληρωμή της επιστροφής κατά την εξαγωγή γεωργικού προϊόντος, εξαρτάται από την προσκόμιση της απόδειξης ότι τα προϊόντα για τα οποία έγινε αποδεκτή η διασάφηση εξαγωγής εγκατέλειψαν ως έχουν το τελωνειακό έδαφος της Κοινότητας το αργότερο σε προθεσμία 60 ημερών από την αποδοχή αυτή (άρθρ. 7 και 8 Καν. 612/09). 
Προς το σκοπό αυτό, το αρμόδιο τελωνείο εξαγωγής, εφόσον δεν είναι και τελωνείο εξόδου, είτε το προϊόν διέρχεται πριν εγκαταλείψει το τελωνειακό έδαφος της Κοινότητας, από το έδαφος άλλου Κράτους μέλους, είτε η εξαγωγή πραγματοποιείται απευθείας από την χώρα μας, εκδίδει υποχρεωτικά αντίτυπο ελέγχου Τ5 το οποίο συνοδεύει το προϊόν ως το τελωνείο εξόδου από το τελωνειακό έδαφος της Κοινότητας -τελωνείο προορισμού του Τ5 και αποτελεί απόδειξη της εξόδου του προϊόντος. Το αντίτυπο ελέγχου Τ5 θεωρείται από το τελωνείο εξόδου (σημεία 4.3.5. και 4.3.6. κατωτέρω). Μετά δε την οριστική έξοδο των προϊόντων το πρωτότυπο αυτού διαβιβάζεται από το αρμόδιο τελωνείο εξόδου στο τελωνείο εξαγωγής, που το αποστέλλει στον ΟΠΕΚΕΠΕ, σύμφωνα με τα οριζόμενα κατωτέρω στο σημείο 3.12.
Υπενθυμίζεται ότι όταν η έξοδος εκτός του τελωνειακού εδάφους της Κοινότητας γινόταν απευθείας από το έδαφος της χώρας μας, εχρησιμοποιείτο υποχρεωτικά και εθεωρείτο κατά τα ανωτέρω, το εθνικό έγγραφο, αντίτυπο Ε του ΕΔΕ/άδεια φόρτωσης που συνόδευε το προϊόν μέχρι το τελωνείο εξόδου της χώρας μας αποτελούσε δε απόδειξη της εξόδου αυτού (Τ2064/307/Α0019/24-3-94 Δ.Υ.Ο.). Το αντίτυπο Ε του ΕΔΕ δεν χρησιμοποιείται πλέον κατά την εξαγωγή γεωργικών προϊόντων που τυγχάνουν επιστροφής και έχει αντικατασταθεί από το αντίτυπο ελέγχου Τ5. Μόνον όταν το τελωνείο εξαγωγής συμπίπτει να είναι και τελωνείο εξόδου, η έξοδος των προϊόντων βεβαιώνεται επί του αντιτύπου Ε του Ε.Δ.Ε. κατά τα οριζόμενα στο σημείο 3.7.3. κατωτέρω.
3.7.2.   Μνείες επί του αντιτύπου ελέγχου Τ5
Στο αντίτυπο ελέγχου Τ5, πρέπει να συμπληρώνονται υποχρεωτικά, πέραν των προβλεπομένων από τις γενικές διατάξεις (άρθρο 912Α και επόμενα ΔΕΚΤΚ) οι ακόλουθες κατά περίπτωση ενδείξεις:

α) Στη θέση 106 (ή στη θέση 31 των αντιτύπων BIS αυτού), έναντι του κωδικού ονοματολογίας του αντίστοιχου προϊόντος, δηλώνεται ο κωδικός Υ913 και το ποσό της επιστροφής ανά μονάδα προϊόντος (ή ανά 100 χλγμα τελικού προϊόντος για τα εκτός παραρτήματος Ι) που αναγράφεται και στη θέση 44 της διασάφησης (άρθρο 9 Καν. 612/09). Όταν το συνολικό αθροιστικά ποσό επιστροφής για την συνολικά εξαγόμενη ποσότητα όλων των προϊόντων της αποστολής που καλύπτεται από αντίτυπο ελέγχου Τ5 είναι μικρότερο των 1000 Ευρώ, ο εξαγωγέας δεν υποχρεούται να δηλώνει ποσό επιστροφής και αναγράφει στην θέση 106: Υ914 «Επιστροφή μικρότερη από 1000 ΕUR».
β) Εάν ζητείται επιστροφή, στην θέση 107 τίθεται η ένδειξη «Καν.(ΕΚ)612/2009» (άρθρο 8 Καν. 612/09).
γ) Στο τετραγωνίδιο Δ τίθεται η ακόλουθη κατά περίπτωση ένδειξη:

1. «Φυσικός έλεγχος-Καν.(ΕΚ)1276/08», εάν το τελωνείο εξαγωγής έχει διενεργήσει φυσικό έλεγχο

2. «Καν.(ΕΚ)2298/2001» εάν πρόκειται για εξαγωγή στο πλαίσιο επισιτιστικής βοήθειας

3. «Έλεγχος αντιστοιχίας-Καν.(ΕΚ)612/09» εάν το τελωνείο εξαγωγής έχει διενεργήσει έλεγχο αντιστοιχίας

Οι ενδείξεις/μνείες αυτές συντάσσονται επί του αντιτύπου ελέγχου Τ5 προκειμένου να ενημερώνεται το τελωνείο εξόδου περί του έλεγχου που διενεργήθηκε από το τελωνείο εξαγωγής, ώστε να προέρχεται στις περαιτέρω ενέργειές του στα πλαίσια των υφισταμένων ρυθμίσεων.

3.7.3.  Βεβαίωση της εξόδου των εμπορευμάτων

Η βεβαίωση της εξόδου των εμπορευμάτων από το τελωνειακό έδαφος της Κοινότητας γίνεται από το αρμόδιο τελωνείο εξόδου, πλην της περίπτωσης που το τελωνείο εξαγωγής συμπίπτει να είναι και τελωνείο εξόδου, οπότε η έξοδος των προϊόντων βεβαιώνεται επί του αντιτύπου Ε του Ε.Δ.Ε. 
Στην περίπτωση αυτή, το τελωνείο εξαγωγής που εκτελεί και χρέη τελωνείου εξόδου, πιστοποιεί την φυσική έξοδο με θεώρηση στην οπίσθια όψη του αντιτύπου Ε καθώς και όλων των αντιτύπων BIS αυτού, τα οποία στη συνέχεια αποστέλλει στον Ο.Π.Ε.Κ.Ε.Π.Ε., κατά τα αναφερόμενα στο σημείο 3.13. κατωτέρω. Η θεώρηση συνίσταται στην αναγραφή της μνείας «ΕΞΗΧΘΗ» και σε σφραγίδα στην οποία αναφέρεται το όνομα του τελωνείου και η ημερομηνία εξόδου των εμπορευμάτων, καθώς και το ονοματεπώνυμο και η υπογραφή του βεβαιούντος τελωνειακού υπαλλήλου.
Ειδικότερα στις περιπτώσεις εξόδου θαλασσίως, εφαρμόζονται τα ακόλουθα (άρθρο 10 παρ. 1, γ) Καν.612/09): το αντίτυπο Ε θεωρείται ως προς την έξοδο, μόνο αφού υποβληθεί έγγραφο μεταφοράς που θα αναφέρει προορισμό εκτός της Κοινότητας. Στην περίπτωση αυτή, πέραν της προβλεπόμενης μνείας, θα προστίθεται και θα συμπληρώνεται η ένδειξη του παράρτ. V Kαν.612/09. 

Επιπλέον, σε περίπτωση εξόδου των εμπορευμάτων μέσω ελεύθερης ζώνης, ακολουθείται η διαδικασία βεβαίωσης της φόρτωσης που προβλέπεται από την Τ2643/249/Α0019/25-5-98 Δ.Υ.Ο.Ο. δηλαδή πράξη εισόδου των εμπορευμάτων στην Ε.Ζ. και μετά την φόρτωση και την προσκόμιση αντιγράφου της φορτωτικής και δηλωτικού του φορτίου, θεώρηση της φυσικής εξόδου/φόρτωσης με πράξη (σφραγίδα) παραπλεύρως της πράξης εισόδου, στην οποία θα μνημονεύεται επίσης η φορτωτική και το πλοίο.
Επίσης, στις περιπτώσεις εξόδου αεροπορικώς, το αντίτυπο Ε θα θεωρείται ως προς την έξοδο, μόνο εάν υποβληθεί έγγραφο μεταφοράς που θα αναφέρει προορισμό εκτός της Κοινότητας (άρθρο 10 παρ. 3 Καν.612/09).

Εξάλλου, σε σχέση με την ηλεκτρονική ανταλλαγή μηνυμάτων (μήνυμα ΙΕ518 επιβεβαίωσης εξόδου) που καθιερώνεται με το Σύστημα Ελέγχου Εξαγωγών, εφαρμόζονται επιπλέον, τα οριζόμενα στην Τ3234/105/Α0019/4-7-07 ΔΥΟΟ –σημείο 3.7)
Στις περιπτώσεις εξαγωγής με καθεστώς διαμετακόμισης, τηρούνται παράλληλα, οι προβλεπόμενες από την σχετική Δ.Υ.Ο.Ο. γενικές διαδικασίες (Τ3536/112/Α0019/24-7-07 ΔΥΟΟ περί εξαγωγής εμπορευμάτων που μεταφέρονται εκτός της Κοινότητας ή σε τελωνείο εξόδου στο πλαίσιο καθεστώτος διαμετακόμισης –άρθρο 793β Καν.2454/93).

Τέλος, σε περιπτώσεις εξαγωγής προϊόντων με καθεστώς απλουστευμένης κοινοτικής/κοινής διαμετακόμισης, σιδηροδρομικώς ή με μεγάλα Ε/Κ, τηρούνται τα προβλεπόμενα από την παρ. 1-3, άρθρ.11 Καν.612/09.

3.8.  Τήρηση αρχείου
Προκειμένου να είναι δυνατός ο έλεγχος κάθε στιγμή είτε από τις εθνικές Υπηρεσίες είτε από τις αρμόδιες ελεγκτικές Υπηρεσίες της Ευρωπαϊκής Ένωσης, τα τελωνεία εξαγωγής [και τα τελωνεία εφοδίων και ελέγχου αποθηκών ανεφοδιασμού] οφείλουν (άρθρο 14 παρ. 2 του Καν. 1276/08) να τηρούν στο αρχείο τους για μία τριετία:

· Στις περιπτώσεις εξαγωγών [εφοδιασμών] για τις οποίες πραγματοποιήθηκαν φυσικοί έλεγχοι, τις σχετικές διασαφήσεις εξαγωγής [τα Δ.Π.Ε.Ε. «άρθρου 34», ΕΔΕ 2 και αντίτυπα ελέγχου Τ5] μαζί με τα συνημμένα σ’ αυτές έγγραφα, καθώς και τα πρωτότυπα ή φωτοαντίγραφα, κατά περίπτωση, των πρακτικών φυσικού ελέγχου, των αντιτύπων Τ5 που επιστρέφονται, των αντιτύπων Ε (όπου χρησιμοποιείται) και εφόσον προβλέπεται, του Δ.Χ.Α., της φορτωτικής και του δηλωτικού φορτίου.
· Στις περιπτώσεις εξαγωγών για τις οποίες πραγματοποιήθηκαν έλεγχοι αντιστοιχίας, τις σχετικές διασαφήσεις εξαγωγής καθώς και τα πρωτότυπα ή φωτοαντίγραφα, κατά περίπτωση, των αντιτύπων Τ5 που επιστρέφονται, των αντιτύπων Ε, και εάν υπάρχουν των Δ.Χ.Α.
3.9.  Τήρηση βιβλίου φυσικών ελέγχων
Προκειμένου να είναι δυνατός ο έλεγχος κάθε στιγμή είτε από τις εθνικές υπηρεσίες είτε από τις αρμόδιες ελεγκτικές υπηρεσίες της Ευρωπαϊκής Ένωσης και για τις ανάγκες ανακοίνωσης των στοιχείων των σχετικών Κανονισμών στην Ε.Ε, τηρείται από τα τελωνεία εξαγωγής, [τα τελωνεία εφοδίων και τα τελωνεία ελέγχου αποθηκών ανεφοδιασμού] ειδικό βιβλίο φυσικών ελέγχων κατάλληλα γραμμογραφημένο, στα οποία καταχωρούνται το σύνολο των διασαφήσεων εξαγωγής [ΕΔΕ 8, Δ.Π.Ε.Ε. «άρθρου 34», ΕΔΕ 2 και αντιτύπων ελέγχου Τ5] γεωργικών προϊόντων που τυγχάνουν επιστροφής σε αντιστοιχία με το σύνολο των διενεργηθέντων φυσικών ελέγχων.

Το βιβλίο αυτά ενημερώνεται τακτικά (ει δυνατόν μετά από κάθε πράξη του τελωνείου) καθ’ όλη την διάρκεια του έτους προκειμένου, αφενός να είναι δυνατός ο έλεγχος κάθε στιγμή και να μην υπάρχει πιθανότητα να αμφισβητηθεί η ορθή εφαρμογή των σχετικών Κανονισμών είτε από τις εθνικές υπηρεσίες, είτε από τις ελεγκτικές υπηρεσίες της Κοινότητας λόγω συγκεχυμένης εμφάνισης των στοιχείων και αφετέρου, να είναι δυνατή η ευχερής συγκέντρωση και ανακοίνωση των εν λόγω στοιχείων,

Το βιβλίο ανακεφαλαιώνεται ανά μήνα καθώς και στο τέλος του έτους (για ολόκληρο το έτος) οπότε και τα στοιχεία ανακοινώνονται στην Κεντρική Υπηρεσία ως την 31η Ιανουαρίου του επόμενου έτους.

Η γραμμογράφηση των βιβλίων που τηρούν αφενός τα τελωνείο εξαγωγής και αφετέρου τα τελωνεία εφοδίων και ελέγχου αποθηκών ανεφοδιασμού, διαμορφώνεται  σύμφωνα με τα συνημμένα υποδείγματα 6α και 6γ, αντίστοιχα.

3.10.  Κυρώσεις

Σε περίπτωση που διαπιστώνονται παρατυπίες, επιβάλλονται οι προβλεπόμενες από την τελωνειακή νομοθεσία κυρώσεις, πέραν και επιπρόσθετα των τυχόν κυρώσεων που επιβάλλονται από τον Ο.Π.Ε.Κ.Ε.Π.Ε. (άρθρο 48 παρ.9 Καν. 612/09).
Επιπλέον, στην περίπτωση που εντοπίζονται παρατυπίες, ποσού επιστροφής άνω των 200 ευρώ, ο χειρισμός τους θα γίνεται σύμφωνα με τις οδηγίες της 33ης Διεύθυνσης/Α' τμήμα (Ε1889/331/Α0034/4-7-03 και Α1745/407/Α0034/28-12-07 Δ.Υ.Ο.Ο.) και θα ανακοινώνονται στα ετήσια στατιστικά στοιχεία που υποβάλλονται για την έκθεση του άρθρου 16 Καν. 1276/08 προς την Ευρ. Επιτροπή.
3.11.  Στοιχεία της ετήσιας έκθεσης βάσει του άρθρου 16 Καν.1276/08
Η «ετήσια έκθεση του άρθρου 16 του Καν. 1276/08» υποβάλλεται από την Ελληνική Τελωνειακή Διοίκηση στην Ευρωπαϊκή Επιτροπή βάσει, αφενός των στοιχείων που αποστέλλονται από τα τελωνεία στην Κεντρική Υπηρεσία και αφετέρου των διαπιστώσεων και συμπερασμάτων που αυτή εξάγει από τους ελέγχους εφαρμογής των σχετικών διατάξεων, στα τελωνεία της χώρας. Η έκθεση «πρέπει να περιλαμβάνει τα στοιχεία που απαριθμούνται στο παράρτημα VΙΙΙ, τα οποία καλύπτουν τις διασαφήσεις εξαγωγής οι οποίες έγιναν αποδεκτές μεταξύ 1ης Ιανουαρίου και 31ης Δεκεμβρίου του προηγουμένου έτους» (άρθρο 16 Καν. 1276/08).
Τα ανωτέρω στοιχεία συλλέγονται και καταχωρούνται στο βιβλίο. Με βάση τις εγγραφές αυτές τα τελωνεία εξαγωγής, εφοδίων και ελέγχου αποθηκών ανεφοδιασμού θα υποβάλλουν μέχρι την 31η Ιανουαρίου κάθε έτους έστω και με αναφορές αρνητικού περιεχομένου, τα ανακεφαλαιωτικά στοιχεία που αναφέρονται στο προηγούμενο έτος και περιλαμβάνονται στο υπόδειγμα συγκεντρωτικού πίνακα (συνημμένο 7α) στην Υπηρεσία μας και στις ΕΛ.Υ.Τ.
3.12.  Ανακοίνωση στοιχείων του άρθρου 50 Καν.612/09
3.12.1  Γεωργικά προϊόντα που εξάγονται χωρίς πιστοποιητικό εξαγωγής και προκαθορισμού (άρθρο 50 δεύτερη περίπτωση Καν. 612/09)
Τα Κράτη μέλη υποχρεούνται να ανακοινώνουν μηνιαίως στην Ευρ. Επιτροπή  τις ποσότητες για κάθε δωδεκαψήφιο κωδικό (ομαδοποιημένα ανά τομέα) των προϊόντων που εξάγονται χωρίς πιστοποιητικό εξαγωγής που περιλαμβάνει προκαθορισμό της επιστροφής για τις περιπτώσεις:

· Του άρθρου 4 παράγραφος 1 δεύτερο εδάφιο, πρώτη περίπτωση Καν.612/09, όταν οι εξαχθείσες ποσότητες ανά διασάφηση εξαγωγής είναι μικρότερες ή ίσες με τις ποσότητες που αναφέρονται στο μέρος ΙΙ παράρτημα II του Καν.376/2008, όπως τροποποιήθηκε και ισχύει (συνημμένο 11).

· Τις περιπτώσεις που αναφέρονται στα άρθρα 42 (παραδόσεις για ανεφοδιασμό εκτός Κοινότητας) και 6 Καν. 612/09.
Η ανωτέρω ανακοίνωση των απαιτούμενων στοιχείων προς την Ε.Ε., πρέπει να γίνεται το αργότερο τον δεύτερο μήνα μετά τον μήνα αποδοχής της διασάφησης εξαγωγής.

Τα τελωνεία εξαγωγής, εφοδίων και ελέγχου αποθηκών ανεφοδιασμού θα συγκεντρώνουν τα ανωτέρω στοιχεία ξεχωριστά ανά άρθρο ως εξής:
Τις συνολικές ποσότητες ανά μήνα και ανά τομέα ονοματολογίας επιστροφών για κάθε δωδεκαψήφιο κωδικό επιστροφής, η ποσότητα του οποίου ανά διασάφηση εξαγωγής είναι μικρότερη ή ίση της ποσότητας που αναγράφεται στο μέρος ΙΙ παράρτημα II του Καν.376/2008. Στο παράρτημα II, οι ποσότητες που αναφέρονται, αντιστοιχούν σε κωδικούς της Σ.Ο. του Κοινού Δασμολογίου. Οι συγκεκριμένοι δε κωδικοί Σ.Ο., όταν επιδοτούνται αναπτύσσονται σε δωδεκαψήφιους κωδικούς επιστροφής της ονοματολογίας των επιστροφών (Παράρτημα Καν.3846/87, όπως τροποποιήθηκε τελευταία με τον Καν.1499/07 που κοινοποιήθηκε με την Τ5796/195/Α0019/20-12-07 Δ.Υ.Ο.Ο.).

Πρέπει να δίδεται ιδιαίτερη προσοχή στους κωδικούς που θα ανακοινώνονται, οι οποίοι υποχρεωτικά πρέπει να περιλαμβάνονται στο παράρτημα II όπου και αναφέρονται ανά τομέα. Για τους κωδικούς που είτε δεν περιλαμβάνονται στο παράρτημα II, είτε οι εξαχθείσες ποσότητες υπερβαίνουν τις ανώτατες ποσότητες του ανωτέρω παραρτήματος, είναι αυτονόητο ότι απαιτείται πιστοποιητικό προκαθορισμού για τις περιπτώσεις χορήγησης επιστροφών και συνεπώς δεν θα ανακοινώνονται από τα τελωνεία. Επισημαίνουμε ότι στις ανωτέρω ανακοινώσεις δεν συμπεριλαμβάνεται ο τομέας προϊόντων εκτός παραρτήματος Ι της Συνθήκης.

Παράδειγμα: 

Ανακοίνωση άρθρ.50 Καν.612/09. Στοιχεία άρθρου 4 παρ.1. Μήνας . . . . .  200. .
	Τομέας
	Δωδεκαψήφιος κωδικός 
επιστροφής

 κατά την εξαγωγή
	Συνολικές ποσότητες

 σε χιλιόγραμμα

	Σιτηρών
	            1005 10 90 9000
	30.000

	     «
	             1101 00 11 9000
	15.000

	Γαλακτοκομικών
	            0403 90 69 9000
	3.000

	Λευκής ζάχαρης
	            1701 11 90 9100
	20.000


Για διευκόλυνση σας επισημαίνουμε ότι: 

· Εάν η επιστροφή χορηγείται για το μεταποιημένο προϊόν ως έχει –επιδοτείται ως αυτούσιο, η ανακοίνωση πρέπει να περιλαμβάνει την ποσότητα του μεταποιημένου εξαγόμενου προϊόντος χρησιμοποιώντας δωδεκαψήφιο κωδικό της ονοματολογίας επιστροφών δηλαδή δηλώνεται ο τομέας που υπάγεται το εξαγόμενο μεταποιημένο προϊόν με βάση το δωδεκαψήφιο κωδικό του.
· Εάν η επιστροφή χορηγείται σε συστατικό (προϊόν βάσεως) το οποίο περιλαμβάνεται εντός του μεταποιημένου προϊόντος, η ανακοίνωση πρέπει να περιλαμβάνει τον τομέα στον οποίο υπάγεται το συστατικό, με βάση τον δωδεκαψήφιο κωδικό του της ονοματολογίας των επιστροφών, και την ακριβή ποσότητα ανά συστατικό / δωδεκαψήφιο κωδικό επιστροφής (σε καθαρά χιλιόγραμμα).
Παράδειγμα: όταν ζητείται επιστροφή για ζάχαρη που έχει ενσωματωθεί εντός ενός προϊόντος που υπάγεται στα «Μεταποιημένα προϊόντα με βάση τα οπωροκηπευτικά»: ανακοινώνεται ο τομέας «Ζάχαρη» με τον κωδικό επιστροφής 170199109910 όταν στον πίνακα του παραρτήματος ΙΙ του Καν.376/08, στον αντίστοιχο κωδικό Σ.Ο.17019910, η ποσότητα είναι μικρότερη ή ίση των 2000 kg και δεν χρησιμοποιήθηκε πιστοποιητικό προκαθορισμού.

Όταν η δασμολογική κατάταξη ιδιαίτερα για τα μεταποιημένα προϊόντα όπου πρέπει να προσδιοριστεί η ακριβής ποσότητα των συστατικών τους, γίνεται με χημική ανάλυση, επειδή η έκδοση του οριστικού Δ.Χ.Α. συνήθως καθυστερεί, προκειμένου η υπηρεσία μας να αποστέλλει εμπρόθεσμα τα εν λόγω στοιχεία, τα σχετικά δείγματα θα αποστέλλονται στις αρμόδιες Χημικές Υπηρεσίες του Γ.Χ.Κ., άμεσα με την επισήμανση επ’ αυτών: «Απαίτηση ανακοίνωσης στοιχείων βάσει του άρθρου 50 του Καν. 612/09», ώστε να εξετάζονται κατά προτεραιότητα.

Κάθε τελωνείο εξαγωγής ή/και εφοδίων αποστέλλει (εντός του μήνα που ακολουθεί την αποδοχή της διασάφησης εξαγωγής) τα στοιχεία που συγκεντρώνει στην Τελωνειακή Περιφέρεια η οποία αφού τα επεξεργαστεί, αποστέλλει στην Υπηρεσία μας συγκεντρωτικά στοιχεία, όλων των τελωνείων αρμοδιότητάς της σύμφωνα με το ανωτέρω υπόδειγμα, το αργότερο σε δεκαπέντε ημέρες μετά την λήψη τους από τα τελωνεία.
3.12.2  Εξαγωγή γεωργικών προϊόντων που απορρίφθηκαν σε μία τρίτη χώρα και επανήλθαν προσωρινά στην Κοινότητα πριν επανεξαχθούν προς μία άλλη τρίτη χώρα (άρθρο 50 πρώτη περίπτωση Καν. 612/09)
Τα τελωνεία εισαγωγής ανακοινώνουν στην υπηρεσία μας περιπτώσεις (του άρθρου 27 παρ.1 Καν.612/09) εξαγωγών γεωργικών επιδοτούμενων προϊόντων, τα οποία εξήχθησαν από τη χώρα μας σε μία τρίτη χώρα και επανεισήχθησαν προσωρινά υπό τελωνειακό έλεγχο, προκειμένου στην συνέχεια να επανεξαχθούν σε μια άλλη τρίτη χώρα. Τα προϊόντα αυτά μπορούν να επανεισαχθούν προσωρινά, είτε υπό τελωνειακό καθεστώς (ιδίως αυτό της τελωνειακής αποταμίευσης), είτε να υποστούν διαδικασίες επανασυσκευασίας ή και άλλων εργασιών πριν επανεξαχθούν.

Τα στοιχεία τα οποία θα μας γνωστοποιούνται ανά τελωνείο εισαγωγής είναι: αριθμός διασάφησης αποταμίευσης, χώρα εξαγωγής από την οποία επανεισήχθησαν στην Ελλάδα τα προϊόντα, ποσότητα επανεισαγόμενου προϊόντος, κωδικός του προϊόντος αυτού. Στις ανωτέρω περιπτώσεις θα συμπεριλαμβάνονται και επανεισαγωγές μέρους των προϊόντων που εξήχθησαν. Η διαβίβαση αυτών των στοιχείων πραγματοποιείται κατ΄ έτος και έως την 31η Ιανουαρίου του έτους που ακολουθεί το έτος αρχικής εξαγωγής.

Επισημαίνουμε ότι προκειμένου να μην υπάρχει αμφιβολία όσον αφορά στην ταυτότητα του εξαχθέντος, του επανεισαχθέντος και επανεξαχθέντος προϊόντος θα πρέπει οι ενδιαφερόμενοι εξαγωγείς στις περιπτώσεις επανεισαγωγής των προϊόντων αυτών (προσωρινά ως ανωτέρω προελέχθη), με σκοπό την επανεξαγωγή τους, κατά την κατάθεση της διασάφησης αποταμίευσης στο αρμόδια τελωνείο να καταθέτουν ακριβές αντίγραφο του αντιτύπου 3 του Ε.Δ.Ε εξαγωγής, με το οποία εξήχθησαν αρχικά τα προϊόντα και το οποίο θα επισυνάπτεται στην σχετική διασάφηση αποταμίευσης, στην οποία και θα γίνεται πράξη του τελωνειακού ελεγκτή ότι τα προϊόντα που εξήχθησαν είναι αυτά τα οποία επανεισήχθησαν ή όχι.

3.13.  Διαβίβαση εγγράφων στον ΟΠΕΚΕΠΕ για την καταβολή της εξαγωγικής επιστροφής

Σχετική Κοινή Υπουργική Απόφαση (αριθ. 313896/10-9-07 των Υπουργών Οικονομίας–Οικονομικών και Αγρ. Ανάπτυξης, συνημμένο 12) σε εκτέλεση του Καν. 612/09, καθορίζει τις λεπτομέρειες εφαρμογής του καθεστώτος των επιστροφών κατά την εξαγωγή γεωργικών προϊόντων. Ειδικότερα για θέματα που αφορούν στα τελωνεία εξαγωγής και εφοδίων, επισημαίνουμε τα εξής:

3.13.1.  Διαδικασία προκαταβολής της επιστροφής

Το αρμόδιο τελωνείο εξαγωγής/εφοδίων, ύστερα από αίτηση του εξαγωγέα αποστέλλει υπηρεσιακά το συντομότερο δυνατό, απευθείας στον Ο.Π.Ε.Κ.Ε.Π.Ε. με συστημένη επιστολή, ακριβές αντίγραφο του αντίτυπου 1 της διασάφησης εξαγωγής, μετά την αποδοχή της, με την ένδειξη «Για πληρωμή προκαταβολής» (άρθρο 7 παρ.2 Κ.Υ.Α. 313896/10-9-07) ώστε να καταστεί δυνατή η άμεση προκαταβολή της επιστροφής. Στην συνέχεια, και όταν ολοκληρωθεί ο σχετικός φάκελος –επιστροφή Τ5 από τελωνείο εξόδου κ.λπ., αποστέλλονται από το τελωνείο εξαγωγής και τα υπόλοιπα έγγραφα που αφορούν στην συγκεκριμένη εξαγωγή, όπως αναφέρονται κατωτέρω.

3.13.2.  Δικαιολογητικά καταβολής της επιστροφής

Το τελωνείο εξαγωγής/εφοδίων, ύστερα από αίτηση του εξαγωγέα, αποστέλλει υπηρεσιακά το συντομότερο δυνατό μετά την ολοκλήρωση του φακέλλου εξαγωγής, απευθείας στον Ο.Π.Ε.Κ.Ε.Π.Ε. με συστημένη επιστολή όλα τα τελωνειακά παραστατικά και τα συνημμένα σ’αυτά έγγραφα και δικαιολογητικά που απαιτούνται για την πληρωμή της εξαγωγικής επιστροφής (άρθρο 3 παρ. 4 Κ.Υ.Α. 313896/10-9-07). Στο διαβιβαστικό έγγραφό του, το τελωνείο αναφέρει ότι αποστέλλονται τα σχετικά έγγραφα για χορήγηση της επιστροφής.

Συγκεκριμένα, αποστέλλονται τα κατωτέρω :

·   α) Ακριβές αντίγραφο της διασάφησης εξαγωγής (αντίτυπο 1 του ΕΔΕ) επικυρωμένο «για τον Ο.Π.Ε.Κ.Ε.Π.Ε.». Εφόσον εκδόθηκε αντίγραφο για προκαταβολή της επιστροφής, αυτό θα επισημαίνεται επί του νέου αντιγράφου που εκδίδεται προκειμένου να γίνει εκκαθάριση της επιστροφής.

· β) Η προβλεπόμενη βεβαίωση εξαγωγής. Το έντυπο της «Βεβαίωσης για το Υπ. Γεωργίας» (συνημμένο 9) καθιερώθηκε με την Τ3869/1214/12-10-87 Δ.Υ.Ο. για τις οδηγίες εφαρμογής του Ενιαίου Διοικητικού Εγγράφου και εκδίδεται με αίτηση του ενδιαφερόμενου μετά την πραγματοποίηση της εξαγωγής, ξεχωριστά για κάθε μια δασμολογική διάκριση του συγκεκριμένου παραστατικού.
· γ) Το έγγραφο που αποδεικνύει την έξοδο του προϊόντος από το τελωνειακό έδαφος της Κοινότητας, όπως κατά περίπτωση προβλέπεται:

· το πρωτότυπο του αντιτύπου ελέγχου Τ5 (η έκδοση του οποίου θα αναφέρεται στο χώρο 44 της διασάφησης εξαγωγής και για την αποστολή στον Ο.Π.Ε.Κ.Ε.Π.Ε. θα γίνεται σχετική πράξη επί της διασάφησης), ή 

· το αντίτυπο Ε του Ε.Δ.Ε. (όταν το τελωνείο εξαγωγής είναι και τελωνείο εξόδου) ή 

· το έντυπο 302 του άρθρου 36 παρ.4 Καν. 612/09.

· δ) Κυρωμένο αντίγραφο του δελτίου χημικής ανάλυσης, όπου αυτό απαιτείται.

· ε) Πιστοποιητικό ποιοτικού ελέγχου, όπου απαιτείται.

· στ)Κυρωμένο αντίγραφο του πρακτικού φυσικού ελέγχου εφόσον το Τελωνείο εξαγωγής διενεργήσει φυσικό έλεγχο. Υπογραμμίζουμε ότι δεν θα αποστέλλεται το “πρακτικό φυσικού ελέγχου” που έχει θεσπιστεί στα πλαίσια του υποσυστήματος ανάλυσης κινδύνου του Ο.Π.Σ.Τ. (Τ3706/280/Α0019/4-8-03 Δ.Υ.Ο.Ο. και Ε2101/757/Δ0034/27-6-05 Α.Υ.Ο.Ο.)
3.13.3.  Συμπληρωματικές επισημάνσεις
Τα ανωτέρω δικαιολογητικά θα αποστέλλονται στην αρμόδια Διεύθυνση του Ο.Π.Ε.Κ.Ε.Π.Ε. ως ακολούθως: Ο.Π.Ε.Κ.Ε.Π.Ε. / Δ/νση μηχανισμών αγοράς / Τμήμα εισαγωγών-εξαγωγών /Αχαρνών 241 / 104 46 Αθήνα.
Έκδοση δευτέρου αντιγράφου τελωνειακού παραστατικού και βεβαίωση εξαγωγής για την ίδια αιτία δεν επιτρέπεται παρά μόνον εφόσον ο Ο.Π.Ε.Κ.Ε.Π.Ε. με έγγραφο του, βεβαιώνει ρητά ότι τα πρώτα αντίγραφα απωλέσθησαν εντός των υπηρεσιών του και ότι ο συγκεκριμένος φάκελος δεν έχει εκκαθαρισθεί και συνεπώς δεν πληρώθηκε η επιστροφή στον εξαγωγέα. Η αποστολή αυτών των αντιγράφων θα γίνεται απευθείας στον Ο.Π.Ε.Κ.Ε.Π.Ε. Στο σώμα των εκδιδομένων νέων αυτών αντιγράφων θα αναγράφεται εμφανώς ότι αυτά χορηγούνται για δεύτερη φορά κατόπιν του σχετικού εγγράφου του Ο.Π.Ε.Κ.Ε.Π.Ε. λόγω απώλειας των αρχικά χορηγηθέντων και μόνο για χρήση του Ο.Π.Ε.Κ.Ε.Π.Ε. Η πράξη αυτή θα αναγράφεται και στην πρωτότυπη διασάφηση εξαγωγής καθώς και στην σχετική βεβαίωση η οποία και παραμένει στην τελωνειακή αρχή. Σε περιπτώσεις εκ νέου χορήγησης των ανωτέρω αντιγράφων δεν επιτρέπεται οποιαδήποτε διόρθωση των σχετικών στοιχείων της διασάφησης εξαγωγής (άρθρο 65 ΚΤΚ).

Σε όλα τα δικαιολογητικά έγγραφα που αποστέλλονται για την πληρωμή της επιστροφής θα υπάρχουν ανάλογα συμπληρωμένα, όλα τα απαραίτητα στοιχεία που αφορούν στην εξαγωγή των συγκεκριμένων προϊόντων, χωρίς παραλείψεις για την αποφυγή περαιτέρω χρονοβόρων διαδικασιών που επιβαρύνουν τις υπηρεσίες και τους εξαγωγείς.

Έγγραφα του Ο.Π.Ε.Κ.Ε.Π.Ε. με τα οποία ζητούνται επιβεβαιώσεις στοιχείων επί των τελωνειακών παραστατικών θα τυγχάνουν απαντήσεως με γραπτή επιβεβαίωση από το τελωνείο των συγκεκριμένων στοιχείων και όχι με έκδοση εκ νέου αντιγράφων για τον σκοπό αυτό και μόνον εφόσον δηλώνεται στο έγγραφό του ότι δεν εμφανίζονται καθαρά τα ζητούμενα στοιχεία στο αντίγραφο της διασάφησης εξαγωγής που στάλθηκε υπηρεσιακά.

Στις περιπτώσεις που το τελωνείο, κατά τον έλεγχο διαπιστώνει διαφορές μεταξύ ευρεθέντων και δηλωθέντων στο Ε.Δ.Ε. στοιχείων, σημειώνει σε αυτό τις διαφορές και, στην περίπτωση που δεν πραγματοποιήθηκε η εξαγωγή, ενημερώνει άμεσα τον Ο.Π.Ε.Κ.Ε.Π.Ε. και την αρμόδια Δ.Ο.Υ. (άρθρο 12 παρ.1 Κ.Υ.Α. 313896/10-9-07).

Εξάλλου, ο Ο.Π.Ε.Κ.Ε.Π.Ε. οφείλει να ενημερώνει το αρμόδιο τελωνείο εξαγωγής ή/και εξόδου με κοινοποίηση στην 33η Δ/νση Ελέγχου Τελωνείων, για περιπτώσεις εξαγωγών για τις οποίες υπάρχουν διαπιστώσεις, καταγγελίες ή βάσιμες υποψίες για απάτη κατά την εξαγωγή.

Επιπλέον, στην περίπτωση που από τον έλεγχο υποκατάστασης που διενεργεί το τελωνείο εξόδου ή προορισμού του Τ5 ή το τελωνείο φόρτωσης εφοδίων, διαπιστωθεί ότι δεν τηρήθηκε η σχετική με τις επιστροφές νομοθεσία, προβλέπεται (άρθρο 15 παρ.5 Καν. 1276/08) ότι ο αρμόδιος οργανισμός πληρωμών (Ο.Π.Ε.Κ.Ε.Π.Ε.) ενημερώνει το τελωνείο για τη συνέχεια που δόθηκε στις διαπιστώσεις αυτές. Προς το σκοπό αυτό, το τελωνείο εξόδου αποστέλλει στον αρμόδιο οργανισμό πληρωμών (Ο.Π.Ε.Κ.Ε.Π.Ε.) το αντίτυπο ελέγχου Τ5 επί του οποίου αναγράφει την μνεία: «Αίτηση εφαρμογής του άρθρου 15 παρ. 5 του Καν.1276/2008. Προσδιορισμός του τελωνείου εξόδου ή προορισμού του αντίτυπου ελέγχου Τ5: διεύθυνση και φαξ τελωνείου εξόδου». 

3.13.4.  Δικαιολογητικά καταβολής της επιστροφής στις περιπτώσεις εφοδιασμών

Όταν στο τελωνείο εφοδίων τηρείται η κανονική διαδικασία εξαγωγής, κατατίθεται παραστατικό εξαγωγής ΕΔΕ 8 και οι έλεγχοι και λοιπές διαδικασίες που ακολουθούνται από τα τελωνεία εφοδίων (φυσικοί έλεγχοι και έλεγχοι αντιστοιχίας) και από τα τελωνεία φόρτωσης (έλεγχοι υποκατάστασης) είναι αυτοί που προβλέπονται από την κανονική διαδικασία εξαγωγής γεωργικών προϊόντων που δικαιούνται επιστροφής, αποστέλλονται δε στον Ο.Π.Ε.Κ.Ε.Π.Ε. τα τελωνειακά παραστατικά και τα συνημμένα, καθώς και τα δικαιολογητικά που προβλέπονται ανωτέρω.

Τα δικαιολογητικά για τους εφοδιασμούς που πραγματοποιούνται με την απλοποιημένη διαδικασία των μηνιαίων φορτώσεων του άρθρου 34 Καν. 612/09 και των αποθηκών ανεφοδιασμού του άρθρου 37 Καν. 612/09 (άρθρο 9 παρ. 2 Κ.Υ.Α. αριθ. 313896/10-9-07), αναφέρονται κατωτέρω στο σημείο 5.5.
4. ΔΙΑΤΥΠΩΣΕΙΣ-ΔΙΑΔΙΚΑΣΙΕΣ ΣΤΟ ΤΕΛΩΝΕΙΟ ΕΞΟΔΟΥ

4.1.  Ροή διαδικασιών

Για να εξασφαλισθεί η ταυτότητα των εξαγομένων εμπορευμάτων, το μεν τελωνείο εξαγωγής σφραγίζει είτε το μέσο μεταφοράς ή όλα τα δέματα (εμπορεύματα) το δε τελωνείο εξόδου από το τελωνειακό έδαφος της Κοινότητας (εφόσον είναι άλλο από εκείνο στο οποίο έχει γίνει αποδεκτή η διασάφηση εξαγωγής) διενεργεί κατάλληλους ελέγχους με βάση ανάλυση κινδύνου, προκειμένου να διασφαλίζεται λόγω του κινδύνου αντικατάστασης ότι τα προσκομιζόμενα εμπορεύματα αντιστοιχούν στα εμπορεύματα που διασαφίστηκαν, και επιτηρεί την φυσική έξοδο αυτών.

Κατά συνέπεια των ανωτέρω, το τελωνείο εξόδου με την άφιξη του φορτίου επιδοτούμενου γεωργικού προϊόντος προβαίνει στις ακόλουθες ενέργειες:

· Βεβαιώνεται ότι είναι αρμόδιο για την διεκπεραίωση των διατυπώσεων εξόδου επιδοτούμενων γεωργικών προϊόντων.

· Ελέγχονται οι μολυβδοσφραγίδες μήπως συντρέχει περίπτωση διενέργειας ειδικών ελέγχων υποκατάστασης (π.χ. σπασμένες μολυβδοσφραγίδες) ειδάλως,

· Αποφασίζεται αν θα διενεργηθεί έλεγχος υποκατάστασης αφού ληφθούν υπόψη και οι μνείες επί του Τ5 (π.χ. έγινε ήδη φυσικός έλεγχος ή μικροποσότητες) και διενεργηθεί ανάλυση κινδύνου βάσει των κριτηρίων του παραρτ. ΙΙ Καν.1276/08.

· Σε περίπτωση διενέργειας ελέγχου:

· συμπληρώνεται το αντίστοιχο πρακτικό.

· γίνονται οι σχετικές διαπιστωτικές πράξεις επί του αντιτύπου ελέγχου Τ5.

· Σφραγίζεται το φορτίο.

· Καταγράφονται τα δεδομένα της εξόδου και του πιθανού ελέγχου στο σχετικό βιβλίο.

· Τίθενται οι απαραίτητες μνείες στο Τ5 και αποστέλλεται στο τελωνεία εξαγωγής, βεβαιωμένο ως προς την έξοδο των προϊόντων από το τελωνειακό έδαφος της ΕΕ.

· Τίθενται σε αρχείο όλα τα απαραίτητα έγγραφα και παραστατικά του ενδεχόμενου ελέγχου και της εξόδου.

· Αποστέλλονται στην Κεντρική υπηρεσία τα ετήσια στατιστικά στοιχεία.

4.2.  Αρμόδιο τελωνείο εξόδου

Η απόδειξη εξόδου των εμπορευμάτων από το τελωνειακό έδαφος της Κοινότητας παρέχεται από το αντίτυπο ελέγχου Τ5 σε όλες τις περιπτώσεις, εκτός αν το τελωνείο εξαγωγής είναι και τελωνείο εξόδου (σημείο 3.7.1. ανωτέρω). Η θεώρηση του αντιτύπου ελέγχου Τ5 και κατά συνέπεια η βεβαίωση της εξόδου του εμπορεύματος από το τελωνειακό έδαφος της Κοινότητας διενεργείται, μετά από τυχόν ελέγχους υποκατάστασης, από το τελωνείο εξόδου από το τελωνειακό έδαφος της Κοινότητας.

Θεωρείται ως τελωνείο εξόδου και επομένως προορισμού του Τ5 σύμφωνα με το άρθρο 2, δ και ε Καν.1276/08 (άρθρα 793 παρ. 2 και 912γ παρ. 2 ΔΕΚΤΚ):
· Για τα εμπορεύματα που εγκαταλείπουν το τελωνειακό έδαφος της Κοινότητας θαλασσίως, το τελωνείο που είναι αρμόδιο για τον λιμένα στον οποίο τα εμπορεύματα φορτώνονται (για πρώτη φορά) επί σκάφους, το οποίο εκτελεί γραμμή άλλη από τακτική (κατά την έννοια του άρθρου 313α  ΔΕΚΤΚ).

· Για τα εμπορεύματα που εγκαταλείπουν το τελωνειακό έδαφος της Κοινότητας αεροπορικώς το τελωνείο που είναι αρμόδιο για τον διεθνή κοινοτικό αερολιμένα (άρθρο 190 σημείο β ΔΕΚΤΚ) στον οποίο τα εμπορεύματα φορτώνονται με προορισμό μη κοινοτικό αερολιμένα.

· Για τα εμπορεύματα που εξάγονται σιδηροδρομικώς ή ταχυδρομικώς, το τελωνείο που είναι αρμόδιο για τον τόπο στον οποίο παραλαμβάνονται τα εμπορεύματα στο πλαίσιο ενιαίας σύμβασης μεταφοράς με προορισμό τρίτη χώρα από τις επιχειρήσεις σιδηροδρόμων ή τις ταχυδρομικές αρχές.
· Για τα εμπορεύματα που εξάγονται με άλλους τρόπους ή υπό περιστάσεις που δεν καλύπτονται από τα ανωτέρω, το τελευταίο τελωνείο πριν από την έξοδο των εμπορευμάτων από το τελωνειακό έδαφος της Κοινότητας.

4.3.  Έλεγχοι εξόδου και συναφείς διαδικασίες

Το τελωνείο εξόδου από το τελωνειακό έδαφος της Κοινότητας (εφόσον είναι άλλο από εκείνο στο οποίο έχει γίνει αποδεκτή η διασάφηση εξαγωγής) προκειμένου να διαπιστώνεται λόγω του κινδύνου αντικατάστασης του προϊόντος, ότι το εμπόρευμα που αποτέλεσε αντικείμενο της διασάφησης εξαγωγής πράγματι εξάγεται, διενεργεί:

· κατ’ αρχήν και σε κάθε περίπτωση εξόδου, έλεγχο της μολυβδοσφράγισης του φορτίου και στη συνέχεια, κατά περίπτωση

· ελέγχους υποκατάστασης ή ειδικούς ελέγχους υποκατάστασης με τους όρους που προβλέπονται στα άρθρα 8, 9 και 10 του Καν.1276/08.

Το άρθρο 10 παρ.1 ορίζει τον τρόπο υπολογισμού του ελάχιστου αριθμού των ελέγχων που πρέπει να διενεργούνται ετησίως, ως εξής: «ο συνολικός ελάχιστος αριθμός ελέγχων υποκατάστασης που αναφέρονται στο άρθρο 8 και ειδικών ελέγχων υποκατάστασης που αναφέρονται στο άρθρο 9, οι οποίοι διενεργούνται κάθε ημερολογιακό έτος …δεν πρέπει να είναι μικρότερος από το 8% του αριθμού των αντιτύπων ελέγχου Τ5 και των ισοδυνάμων εγγράφων που καλύπτουν τα προϊόντα για τα οποία ζητείται επιστροφή». Δηλαδή, βάση υπολογισμού του ελάχιστου αριθμού ελέγχων που πρέπει να διενεργούνται ετησίως από τα τελωνεία εξόδου, είναι ο αριθμός των αντιτύπων ελέγχου Τ5 ή/και των ισοδυνάμων εγγράφων (αντίτυπο Ε, Δ.Π.Ε.Ε.) με τα οποία προϊόντα που δικαιούνται επιστροφών κατά την εξαγωγή, εγκαταλείπουν το τελωνειακό έδαφος της Κοινότητας μέσω των τελωνείων εξόδου.
4.3.1.  Έλεγχοι μολυβδοσφραγίδων

Σύμφωνα με κοινοτική κανονιστική διάταξη «το τελωνείο εξόδου ή το τελωνείο προορισμού του Τ5 ελέγχει τις μολυβδοσφραγίδες. Το ποσοστό των ελέγχων δεν μπορεί να είναι μικρότερο από το 10% του συνολικού αριθμού των αντιτύπων ελέγχου Τ5 και των ισοδυνάμων εγγράφων. . » (άρθρο 7 Καν.1276/08). Στη χώρα μας συνεχίζουν να ελέγχονται οι σφραγίσεις του συνόλου των αποστολών γεωργικών προϊόντων που τυγχάνουν επιστροφής, που εξέρχονται από τα ελληνικά τελωνεία εξόδου.

Εάν κατά τον έλεγχο αυτό το τελωνείο εξόδου διαπιστώσει ότι οι μολυβδοσφραγίδες που είχαν τοποθετηθεί έχουν αφαιρεθεί και δεν υπάρχει απαλλαγή σφράγισης, διενεργείται ειδικός έλεγχος υποκατάστασης.

4.3.2.  Ειδικός έλεγχος υποκατάστασης άρθρου 9 Καν.1276/08
4.3.2.1.  Βασικές αρχές
Όπως προαναφέρθηκε, οι ειδικοί έλεγχοι υποκατάστασης πραγματοποιούνται υποχρεωτικά σε κάθε περίπτωση που το τελωνείο εξόδου μετά από τον έλεγχο μολυβδοσφραγίδων διαπιστώσει μία από τις ειδικές καταστάσεις του άρθρ. 9 παρ. 1 Καν.1276/08, δηλαδή αν:
α) Οι μολυβδοσφραγίδες που είχαν τοποθετηθεί κατά την αναχώρηση, -είτε από το τελωνείο εξαγωγής που έχει σημειώσει επί του Τ5 την πραγματοποίηση τελωνειακής σφράγισης, είτε από εγκεκριμένο εξαγωγέα- έχουν αφαιρεθεί χωρίς τελωνειακή επιτήρηση, ή

β) Οι μολυβδοσφραγίδες που είχαν τοποθετηθεί κατά την αναχώρηση έχουν παραβιαστεί, ή

γ) Το μέσο μεταφοράς ή το δέμα δεν έχει σφραγιστεί και η απαλλαγή από την υποχρέωση τοποθέτησης μολυβδοσφραγίδας δεν αναφέρεται επί του αντιτύπου ελέγχου Τ5 (σύμφωνα με το άρθρο 357 παρ. 4 ΔΕΚΤΚ, στη θέση Δ του αντιτύπου ελέγχου Τ5 “Έλεγχος από το τελωνείο αναχώρησης”, απέναντι από τη θέση “Τεθείσες μολυβδοσφραγίσεις” αναγράφεται η μνεία “Απαλλαγή”).

Οι ειδικοί έλεγχοι υποκατάστασης δεν υπόκεινται σε ελάχιστο ποσοστό διότι διενεργούνται σε κάθε περίπτωση που το τελωνείο διαπιστώσει μία από τις ανωτέρω ειδικές καταστάσεις. Εντούτοις, όταν διενεργηθεί ειδικός έλεγχος υποκατάστασης συνυπολογίζεται στο ελάχιστο απαιτούμενο ποσοστό ελέγχων 8% ανά έτος.

4.3.2.2.  Διενέργεια των ειδικών ελέγχων υποκατάστασης

Οι "ειδικοί έλεγχοι υποκατάστασης ορίζονται και διενεργούνται σύμφωνα με τα άρθρα 2, (η) και 9 παρ. 2 Καν.1276/08, βάσει της οποίας, το τελωνείο εξόδου αποφασίζει - υπό το πρίσμα ανάλυσης κινδύνου - εάν θα γίνει απλώς ένας οπτικός έλεγχος αντιστοιχίας (δηλαδή ο έλεγχος υποκατάστασης του άρθρου 2 περίπτωση (ζ) Καν.1276/08) ή εάν θα διενεργηθεί ενδελεχής έλεγχος (δηλαδή ο φυσικός έλεγχος του άρθρου 2 περίπτωση (στ) Καν.1276/08). 

Επειδή όμως στη χώρα μας δεν εφαρμόζεται ακόμη ειδικό μηχανογραφημένο σύστημα επιλογής με βάση ανάλυση κινδύνου στις εξαγωγές γεωργικών επιδοτουμένων προϊόντων, τα τελωνεία εξόδου, σε κάθε περίπτωση του άρθρου 9 παρ. 1 (αφαίρεση ή διάρρηξη των σφραγίδων, ή μη χορήγηση απαλλαγής από τη σφράγιση), υποχρεωτικά θα πραγματοποιούν φυσικό έλεγχο των προϊόντων σύμφωνα με το άρθρο 5, παράγραφοι 1, 2, 4 και 5 Καν.1276/08. Ανεξάρτητα από τους ελέγχους που έχει διενεργήσει το τελωνείο εξαγωγής (φυσικό ή έλεγχο αντιστοιχίας, δειγματοληψία για χημική ανάλυση), το προϊόν υπάγεται εκ νέου από το τελωνείο εξόδου σε λεπτομερή έλεγχο ο οποίος καλύπτει τόσο την ποσότητα και την φύση, όσο και την ποιότητα αυτού. Εάν δε το ύψος της επιστροφής εξαρτάται από την περιεκτικότητα, το τελωνείο εξόδου πραγματοποιεί δειγματοληψία για χημική ανάλυση.
4.3.3.  Έλεγχος υποκατάστασης άρθρου 8 Καν. 1276/08
4.3.3.1.  Εφαρμόζεται:

          -ανά τελωνείο

          -ανά ημερολογιακό έτος.
4.3.3.2.  Βασικές αρχές ελέγχου υποκατάστασης

α) Ο έλεγχος υποκατάστασης πραγματοποιείται σε επιλεγμένο δείγμα αντιτύπων ελέγχου Τ5. Δεδομένου ότι οι ειδικοί έλεγχοι υποκατάστασης διενεργούνται μόνο σε ειδικές περιπτώσεις και δεν είναι προβλέψιμος ο αριθμός τους, είναι σκόπιμο σε κάθε περίπτωση, οι έλεγχοι υποκατάστασης να καλύπτουν από μόνοι τους αντιπροσωπευτική επιλογή τουλάχιστον 8% των Τ5 που συνοδεύουν γεωργικά προϊόντα που τυγχάνουν επιστροφής.

Βεβαίως οι τελωνειακές αρχές μπορούν να διενεργούν ελέγχους υποκατάστασης σε μεγαλύτερα ποσοστά, εφόσον τούτο επιβάλλεται ή θεωρείται απαραίτητο κατά την κρίση τους.

Εξυπακούεται ότι αυτό το ποσοστό ελέγχων αφορά Τ5 που καλύπτουν τόσο τα εξαγόμενα γεωργικά προϊόντα από τελωνεία εξαγωγής της χώρας μας, όσο και αυτά για τα οποία οι διατυπώσεις εξαγωγής τηρήθηκαν σε τελωνεία εξαγωγής άλλων Κρατών μελών.
Ο έλεγχος υποκατάστασης πραγματοποιείται κατά κανόνα στις αποστολές προϊόντων που δεν διενεργήθηκε φυσικός έλεγχος από το τελωνείο εξαγωγής (στο 95% των διασαφήσεων/Τ5), στο δε υπόλοιπο 5% των διασαφήσεων/Τ5 που απετέλεσαν ήδη αντικείμενο φυσικού ελέγχου από το τελωνείο εξαγωγής, διενεργείται έλεγχος υποκατάστασης από το τελωνείο εξόδου, μόνο σε περίπτωση υπονοιών για απάτη (άρθρο 8 παρ. 1 Καν.1276/08). Επίσης, αν έχει τεθεί κτηνιατρική μολυβδοσφραγίδα και έχει πραγματοποιηθεί τελωνειακή σφράγιση, διενεργείται έλεγχος υποκατάστασης μόνο σε περίπτωση που υπάρχει υποψία για απάτη (άρθρο 8 παρ. 3 Καν.1276/08).
Επιπλέον, για τον υπολογισμό του ελάχιστου αυτού ποσοστού ελέγχων, εξαιρούνται οι μικροποσότητες/μικροποσά του άρθρ. 6 παρ. 6 Καν.1276/08 (βλέπε κατωτέρω σημείο 4.3.3.3.).
Για τον προσδιορισμό των αντιτύπων ελέγχου Τ5 που υπόκεινται σε έλεγχο υποκατάστασης, τα τελωνεία εξόδου, εξετάζουν:

· -Εάν πρόκειται για γεωργικά προϊόντα για τα οποία ζητείται επιστροφή, οπότε στην θέση 107 του Τ5 υπάρχει η ένδειξη «Καν.(ΕΚ)612/2009» (άρθρο 8 Καν. 612/09),

· -Εάν πρόκειται για μικροποσότητες/μικροποσά του άρθρ. 6 παρ. 6 Καν.1276/08, ή εάν στην θέση 106 αναγράφεται η ένδειξη «επιστροφή μικρότερη από 1000 ΕUR»  ή/και ο κωδικός Υ914, οπότε εξαιρούνται από τον έλεγχο,

· -Εάν έχει διενεργηθεί φυσικός έλεγχος, οπότε στο τετραγωνίδιο Δ του Τ5 υπάρχει η ένδειξη «Φυσικός έλεγχος - Κανονισμός (ΕΟΚ)1276/08».

Επιπλέον, αναφορικά με Τ5 προέλευσης άλλων Κρατών μελών-τα τελωνεία εξόδου θα πρέπει να επιλέγουν για την διενέργεια ελέγχων υποκατάστασης, κατά προτεραιότητα τις αποστολές:
- οι οποίες δεν είναι σφραγισμένες από το τελωνείο εξαγωγής (δηλαδή τις αποστολές που έχουν σφραγιστεί από εγκεκριμένο εξαγωγέα στα πλαίσια απλουστευμένων διαδικασιών (στη θέση Δ “Έλεγχος από το τελωνείο αναχώρησης” του Τ5 αναγράφεται: «άρθρο 912ζ) του Καν.2454/93») ή τους έχει χορηγηθεί απαλλαγή σφράγισης (σύμφωνα με το άρθρο 357 παρ.4 ΔΕΚΤΚ στη θέση Δ “Έλεγχος από το τελωνείο αναχώρησης” του Τ5 αναγράφεται «απαλλαγή»).

- στις οποίες το τελωνείο εξαγωγής δεν έχει διενεργήσει έλεγχο αντιστοιχίας (στο Τ5 θέση Δ δεν υπάρχει η ένδειξη «έλεγχος αντιστοιχίας-Καν.(ΕΚ)612/09») και άρα ο κίνδυνος είναι υψηλότερος (δεδομένου ότι σε ορισμένα Κράτη μέλη δεν διενεργείται έλεγχος αντιστοιχίας σε όλες τις διασαφήσεις, όπως στην Ελλάδα).
Η επιλογή των περιπτώσεων εξαγωγών που θα διενεργηθεί έλεγχος υποκατάστασης από το τελωνείο εξόδου πραγματοποιείται υποχρεωτικά (από 1/7/09) με διεξαγωγή ανάλυσης κινδύνου (άρθρο 11 Καν.1276/08), ανάλογα με την επικινδυνότητα του προϊόντος και λαμβάνοντας υπόψη υποχρεωτικά τα κριτήρια τα οποία διαλαμβάνονται στο παραρτ. ΙΙ του Καν.1276/08 που έχουν θεσπιστεί επί τούτου, χωρίς αυτό να σημαίνει ότι δεν μπορούν να ληφθούν υπόψη επιπλέον κριτήρια κατά την πραγματοποίηση των ελέγχων υποκατάστασης. Επί παραδείγματι, η υπόδειξη από το υποσύστημα ανάλυσης κινδύνου μιας οποιασδήποτε αποστολής (είτε αφορά μικροποσότητες/μικροποσά είτε όχι) ως υψηλού κινδύνου, αποτελεί ικανό/καθοριστικό κριτήριο για την επιλογή της για την διενέργεια ελέγχου (χωρίς όμως να συμπληρώνεται το προβλεπόμενο από το υποσύστημα ανάλυσης κινδύνου πρακτικό). Κατά τα λοιπά, μέχρις έναρξης ειδικής μηχανογραφημένης εφαρμογής θα εφαρμόζονται εμπειρικά τα κριτήρια αυτά εκ των οποίων, το ποσό της επιστροφής –που αναγράφεται πλέον στη θέση 106 του Τ5 έχει βαρύνουσα σημασία. Επισημαίνουμε ότι τα γεωργικά προϊόντα που τυγχάνουν επιστροφής εξαιρούνται από τους ελέγχους και την συναφή διαδικασία συμπλήρωσης πρακτικού που προκύπτουν από την ανάλυση κινδύνου μέσω του Ο.Π.Σ.Τ. που έχει θεσπιστεί από την 33η Δ/νση.
β) Οι έλεγχοι υποκατάστασης κλιμακώνονται και πρέπει να κατανέμονται κανονικά, καθ΄ όλη τη διάρκεια του έτους.
4.3.3.3.  Μικροποσότητες/μικροποσά εξαιρούμενα του ελέγχου υποκατάστασης (άρθρο 6 παρ. 6 Καν. 1276/08)
Όπως αναφέρθηκε και ανωτέρω, προκειμένου να χρησιμοποιηθούν καλύτερα οι δυνατότητες ελέγχου, τα τελωνεία εξόδου πρέπει κατά κανόνα να επικεντρώνουν τους ελέγχους στα αντίτυπα ελέγχου Τ5 που αφορούν σε μεγάλες ποσότητες ή/και ποσά επιστροφής και εξαιρούν τα Τ5 που αφορούν μικροποσά ή μικροποσότητες του άρθρου 6, παράγραφος 6 του Καν. 1276/08, από τους ελέγχους υποκατάστασης που διενεργούν.
Για να εφαρμοστεί η εν λόγω εξαίρεση, υπολογίζεται η ποσότητα ή το ποσό επιστροφής για το σύνολο των προϊόντων της αποστολής που καλύπτεται από το αντίτυπο ελέγχου Τ5. Διευκρινίζεται ότι στην περίπτωση μεταποιημένων προϊόντων όπως η κομπόστα, που επιδοτούνται για ένα συστατικό (πχ. ισογλυκόζη), για να αποφεύγονται πολύπλοκοι υπολογισμοί και για λόγους ταχύτητας, θα λαμβάνεται υπόψη το συνολικό βάρος του προϊόντος.
Δηλαδή, τα τελωνεία εξόδου για τον καθορισμό της βάσης υπολογισμού του ελάχιστου υποχρεωτικού ποσοστού (8%) των ελέγχων υποκατάστασης που διενεργούν δεν θα λαμβάνουν υπόψη:

· για αντίτυπα ελέγχου Τ5 που καλύπτουν αποστολή με προϊόντα του ίδιου τομέα:

ποσότητες οι οποίες δεν υπερβαίνουν:

i) 25000 χιλιόγραμμα όσον αφορά στα σιτηρά ή το ρύζι

ii) 5000 χιλιόγραμμα όσον αφορά στα προϊόντα εκτός παραρτήματος Ι της Συνθήκης

iii) 2500 χιλιόγραμμα όσον αφορά τα άλλα προϊόντα.

ή 

-ποσά επιστροφής μικρότερα των 1000 ευρώ (ένδειξη στη θέση 106 του Τ5)

· για αντίτυπα ελέγχου Τ5 που καλύπτουν αποστολή με προϊόντα διαφορετικών τομέων:

ποσά επιστροφής μικρότερα των 1000 ευρώ (για το σύνολο των προϊόντων της αποστολής και για τις συνολικά εξαγόμενες ποσότητες).

Ωστόσo, μπορεί να πραγματοποιηθεί έλεγχος υποκατάστασης και στα αντίτυπα ελέγχου Τ5 που καλύπτουν μικροποσά/μικροποσότητες, όταν κατά την κρίση των τελωνειακών αρχών: 

i) υπάρχουν υπόνοιες γενικότερα για απάτη ή υποδεικνύεται ως υψηλού κινδύνου από το υποσύστημα ανάλυσης κινδύνου (βλ. αναφερόμενα στο σημείο 4.3.3.2. α. τελευταία παράγραφος ανωτέρω)
ii)υπάρχουν σοβαρές ενδείξεις για καταστρατήγηση και κατάχρηση όσον αφορά στην εφαρμογή της ανωτέρω διάταξης για τις μικροποσότητες/μικροποσά. 

Υπογραμμίζεται ότι ο έλεγχος υποκατάστασης που διενεργείται σε μικροποσά/μικροποσότητες που εξαιρούνται των ελέγχων βάσει του άρθρου 6, παράγραφος 6 του Καν.1276/08, δεν συνυπολογίζεται στο ελάχιστο υποχρεωτικό ποσοστό ελέγχων. Ωστόσο, καταγράφεται στο βιβλίο που τηρείται.

4.3.3.4.  Διενέργεια του ελέγχου υποκατάστασης

Ο έλεγχος υποκατάστασης έγκειται στην διαπίστωση της αντιστοιχίας μεταξύ του εμπορεύματος και της περιγραφής του στην ονοματολογία των επιστροφών, με απλή οπτική εξέταση των εμπορευμάτων ή εφόσον «η ταξινόμηση ή η ποιότητα των προϊόντων απαιτεί πολύ ακριβείς πληροφορίες σχετικά με τα συστατικά τους, το τελωνείο επαληθεύει την περιγραφή αυτή ανάλογα με το είδος του προϊόντος», ενδεχομένως και με ανάλυση των συστατικών «όταν το ύψος της επιστροφής εξαρτάται από την περιεκτικότητα του προϊόντος σε ένα συγκεκριμένο συστατικό» (άρθρο 5 παρ. 1 και 2 Καν. 1276/08). Επίσης, στο άρθρο 2 περ. (ζ) Καν. 1276/08 ορίζεται ότι ο έλεγχος υποκατάστασης για την εξακρίβωση της ταυτότητας του εμπορεύματος διενεργείται δειγματοληπτικά, «με οπτική επαλήθευση της αντιστοιχίας μεταξύ των προϊόντων και του παραστατικού -Τ5- που τα έχει συνοδεύσει από το τελωνείο εξαγωγής έως το τελωνείο εξόδου ή το τελωνείο προορισμού του αντιτύπου ελέγχου Τ5 υπό τους όρους του άρθρου 8». Σύμφωνα δε με το άρθρο 8 παρ. 2 του ίδιου κανονισμού, «εάν ο οπτικός έλεγχος ολόκληρου του φορτίου δεν επιτρέπει να εξακριβωθεί αν υπήρξε υποκατάσταση ή όχι, χρησιμοποιούνται άλλες μέθοδοι φυσικού ελέγχου που αναφέρονται στο άρθρο 5, οι οποίες περιλαμβάνουν ενδεχομένως και τη μερική εκφόρτωση». 

Δειγματοληψία για εργαστηριακή ανάλυση πραγματοποιείται μόνο στην περίπτωση που το τελωνείο εξόδου δεν δύναται να επαληθεύσει μακροσκοπικά -με οπτική επαλήθευση- και με τη χρήση των πληροφοριών που προέρχονται από τις συσκευασίες και από τα έγγραφα, την αντιστοιχία μεταξύ του εμπορεύματος και των ενδείξεων επί του Τ5.

4.3.4.  Πρακτικό ελέγχου υποκατάστασης / ειδικού ελέγχου υποκατάστασης

Σύμφωνα με την παράγραφο 3 του άρθρου 15 του Καν. 1276/08, σε κάθε περίπτωση πραγματοποίησης ελέγχου υποκατάστασης ή ειδικού ελέγχου υποκατάστασης (είτε βάσει της παραγράφου 2 είτε βάσει της παραγράφου 2α, συμπληρώνεται από τον αρμόδιο υπάλληλο που πραγματοποίησε τον έλεγχο, το πρακτικό ελέγχου υποκατάστασης (συνημμένο 8), στο οποίο θα καταγράφει τους πραγματοποιηθέντες ελέγχους, τα αποτελέσματα των ελέγχων αυτών, αναλυτική περιγραφή των τυχόν διαπιστωμένων διαφορών και θα φέρει την ημερομηνία, το όνομα και την υπογραφή του. Συμπληρώνεται ένα μόνο πρακτικό για το σύνολο των προϊόντων της αποστολής. Σε περίπτωση τυχόν μερικής εκφόρτωσης για την διενέργεια του ελέγχου, αυτό θα αναφέρεται.
Σε περίπτωση δειγματοληψίας, μετά την παραλαβή του Δελτίου Χημικής Ανάλυσης συμπληρώνεται το τμήμα 5γ) στο πρακτικό ελέγχου υποκατάστασης και αποστέλλεται μαζί με το αντίγραφο του αντιτύπου ελέγχου Τ5 και το δελτίο χημικής ανάλυσης, από το τελωνείο εξόδου στο τελωνείο εξαγωγής της χώρας μας.

4.3.5.  Πράξεις επί του αντιτύπου ελέγχου Τ5

Υπενθυμίζουμε ότι δεν χρησιμοποιείται πλέον, στις περιπτώσεις εξαγωγής γεωργικών προϊόντων που τυγχάνουν επιστροφής το αντίτυπο Ε –πλην της περίπτωσης που το τελωνείο εξαγωγής είναι και τελωνείο εξόδου των προϊόντων- και εκδίδεται αντίτυπο ελέγχου Τ5.
Για τον έλεγχο του αλύμαντου των μολυβδοσφραγίδων, γίνεται πάντοτε σχετική μνεία επί του αντιγράφου του αντιτύπου ελέγχου Τ5 που παραμένει στο τελωνείο εξόδου, (στη θέση Ι (J), κάτω από τον τίτλο «παρατηρήσεις») ως εξής: «διενεργήθη έλεγχος αλύμαντου μολυβδοσφραγίδων. Αποτέλεσμα: . . . . . .»,.ώστε να μην μπορεί να αμφισβητηθεί η ορθή εφαρμογή της σχετικής διάταξης από τις ελεγκτικές υπηρεσίες της Κοινότητας.

Για τα αποτελέσματα των ελέγχων υποκατάστασης που έχουν διενεργήσει τα τελωνεία εξόδου δεν συντάσσεται κάποια πράξη επί του αντιτύπου ελέγχου Τ5, δεδομένου ότι το τελωνείο εξαγωγής θα ενημερώνεται από το σχετικό πρακτικό ελέγχου που θα αποστέλλεται (μόνο στα τελωνεία εξαγωγής της χώρας μας). Εφόσον όμως, στα πλαίσια ενός ελέγχου υποκατάστασης/ειδικού ελέγχου υποκατάστασης διενεργείται λήψη δείγματος για χημική ανάλυση, τίθεται από τον αρμόδιο ελεγκτή η μνεία: -«Ελήφθη δείγμα» (άρθρο 15 παρ. 2 Καν. 1276/08)
Στο τελωνείο εξόδου παραμένει ένα αντίγραφο του Τ5 επί του οποίου, μετά την παραλαβή του δελτίου χημικής ανάλυσης αναγράφεται η ένδειξη «Αποτέλεσμα της ανάλυσης σύμφωνο» και αποστέλλεται στο τελωνείο εξαγωγής (άρθρο 15 παρ. 4 Καν. 1276/08). Εφόσον το αποτέλεσμα δεν είναι σύμφωνο, το τελωνείο εξόδου ενημερώνει το τελωνείο εξαγωγής εγγράφως για το αποτέλεσμα της ανάλυσης, χρησιμοποιώντας το αντίγραφο του Τ5 στο οποίο επισυνάπτει και αντίγραφο του Δ.Χ.Α. (άρθρο 15 παρ. 4) καθώς και το πρακτικό υποκατάστασης συμπληρωμένο στο σημείο 5γ) για τα τελωνεία της χώρας μας.
4.3.6.  Βεβαίωση της εξόδου των εμπορευμάτων

Όπως προαναφέρθηκε, όταν το αρμόδιο τελωνείο εξαγωγής, εφόσον δεν είναι και τελωνείο εξόδου, εκδίδει υποχρεωτικά αντίτυπο ελέγχου Τ5 το οποίο συνοδεύει το προϊόν ως το τελωνείο εξόδου από το τελωνειακό έδαφος της Κοινότητας -τελωνείο προορισμού του Τ5 και αποτελεί απόδειξη της εξόδου του προϊόντος.
Προς το σκοπό αυτό, το τελωνείο εξόδου, πιστοποιεί την φυσική έξοδο με θεώρηση στην οπίσθια όψη του αντιτύπου ελέγχου Τ5 το οποίο στη συνέχεια αποστέλλει στο αρμόδιο τελωνείο εξαγωγής. Η θεώρηση γίνεται κατά τα οριζόμενα στις σχετικές κοινοτικές διατάξεις (άρθρα 912Γ και επόμενα ΔΕΚΤΚ) και συνίσταται στην συμπλήρωση των απαιτούμενων στοιχείων στη θέση I (J) και σε σφραγίδα στην οποία αναφέρεται το όνομα του τελωνείου εξόδου και η ημερομηνία εξόδου των εμπορευμάτων, καθώς και το ονοματεπώνυμο και η υπογραφή του βεβαιούντος τελωνειακού υπαλλήλου. Σφραγίζονται επίσης και τα τυχόν υφιστάμενα αντίτυπα BIS/πίνακες φόρτωσης του Τ5.
Ειδικότερα στις περιπτώσεις εξόδου θαλασσίως, εφαρμόζονται τα ακόλουθα (άρθρο 10 παρ. 1, γ) Καν.612/09): το αντίτυπο ελέγχου Τ5 θεωρείται ως προς την έξοδο, μόνο αφού υποβληθεί έγγραφο μεταφοράς που θα αναφέρει προορισμό εκτός της Κοινότητας. Στην περίπτωση αυτή, πέραν της προβλεπόμενης θεώρησης, θα προστίθεται και θα συμπληρώνεται στη θέση Ι (J) στις παρατηρήσεις η ένδειξη του παράρτ. V Kαν.612/09. Επιπλέον, σε περίπτωση εξόδου των εμπορευμάτων μέσω ελεύθερης ζώνης, ακολουθείται και η διαδικασία βεβαίωσης της φόρτωσης επί των Συνοδευτικών εγγράφων που προβλέπεται από την Τ2643/249/Α0019/25-5-98 Δ.Υ.Ο.Ο., δηλαδή πράξη εισόδου των εμπορευμάτων στην Ε.Ζ. και μετά την φόρτωση και την προσκόμιση αντιγράφου της φορτωτικής και δηλωτικού του φορτίου, θεώρηση της φυσικής εξόδου/φόρτωσης με πράξη (σφραγίδα) παραπλεύρως της πράξης εισόδου, στην οποία θα μνημονεύεται επίσης η φορτωτική και το πλοίο.

Επίσης, στις περιπτώσεις εξόδου αεροπορικώς, το αντίτυπο ελέγχου Τ5 θα θεωρείται ως προς την έξοδο, μόνο εάν υποβληθεί έγγραφο μεταφοράς που θα αναφέρει προορισμό εκτός της Κοινότητας (άρθρο 10 παρ. 3 Καν.612/09).

Στις περιπτώσεις εξαγωγής με καθεστώς διαμετακόμισης, τηρούνται παράλληλα, οι προβλεπόμενες από την σχετική Δ.Υ.Ο.Ο. γενικές διαδικασίες (Τ3536/112/Α0019/24-7-07 ΔΥΟΟ περί εξαγωγής εμπορευμάτων που μεταφέρονται εκτός της Κοινότητας ή σε τελωνείο εξόδου στο πλαίσιο καθεστώτος διαμετακόμισης –άρθρο 793β Καν.2454/93).
Εξάλλου, όταν ένα προϊόν που κυκλοφορεί υπό καθεστώς εξωτερικής κοινοτικής/κοινής διαμετακόμισης, για να μεταφερθεί εκτός της Κοινότητας στο πλαίσιο σύμβασης συνδυασμένης οδικής-σιδηροδρομικής μεταφοράς, φορτωθεί στο σιδηρόδρομο, το αρμόδιο τελωνείο για τον σιδηροδρομικό σταθμό φόρτωσης πιστοποιεί την φυσική έξοδο με θεώρηση του Τ5 κατά τα ανωτέρω και αναγράφει στις παρατηρήσεις την ένδειξη που αναφέρεται στο παράρτ. VII (άρθρο 11 παρ.5 Καν.612/09).
Τέλος, σε περιπτώσεις που τα εξαγόμενα προϊόντα διακινούνται υπό καθεστώς κοινοτικής/κοινής διαμετακόμισης, σιδηροδρομικώς ή με μεγάλα Ε/Κ, με σκοπό να εκφορτωθούν σε σταθμό ή να παραδοθούν σε παραλήπτη εκτός του κοινοτικού τελωνειακού εδάφους, τηρούνται τα προβλεπόμενα από την παρ. 4, άρθρ.11 Καν.612/09.

4.4.  Τήρηση αρχείου
Προκειμένου να είναι δυνατός ο έλεγχος κάθε στιγμή είτε από τις εθνικές Υπηρεσίες είτε από τις αρμόδιες ελεγκτικές Υπηρεσίες της Ευρωπαϊκής Ένωσης, στις περιπτώσεις που πραγματοποιήθηκαν έλεγχοι υποκατάστασης ή ειδικοί έλεγχοι υποκατάστασης τα τελωνεία εξόδου [και τα τελωνεία φόρτωσης εφοδίων] τηρούν αντίγραφα όλων των αντιτύπων ελέγχου Τ5 [και των Δ.Π.Ε.Ε. «άρθρου 37»] καθώς και των πρακτικών ελέγχου -και εφόσον προβλέπεται, του Δ.Χ.Α., της φορτωτικής και του δηλωτικού φορτίου- στο αρχείο τους επί μία τριετία, τα δε πρωτότυπα αυτών, όλων των εξερχόμενων αποστολών -είτε έχουν γίνει έλεγχοι υποκατάστασης είτε όχι- επιστρέφονται άμεσα και χωρίς καθυστέρηση στα αρμόδια τελωνεία εξαγωγής [και ελέγχου] κατά περίπτωση.

4.5  Τήρηση βιβλίου ελέγχων υποκατάστασης
Προκειμένου να είναι δυνατός ο έλεγχος κάθε στιγμή είτε από τις εθνικές υπηρεσίες είτε από τις αρμόδιες ελεγκτικές υπηρεσίες της Ευρωπαϊκής Ένωσης και για τις ανάγκες ανακοίνωσης των στοιχείων των σχετικών Κανονισμών στην Ε.Ε, τηρείται από τα τελωνεία εξόδου [και τα τελωνεία φόρτωσης εφοδίων] ειδικό βιβλίο ελέγχων υποκατάστασης κατάλληλα γραμμογραφημένο, στο οποία καταχωρούνται το σύνολο των Τ5 [και των Δ.Π.Ε.Ε. «άρθρου 37»], σε αντιστοιχία με το σύνολο των ελέγχων υποκατάστασης.

Το βιβλίο αυτό ενημερώνεται τακτικά, (ει δυνατόν μετά από κάθε πράξη του τελωνείου εξόδου), καθ’ όλη την διάρκεια του έτους προκειμένου, αφενός να είναι δυνατός ο έλεγχος κάθε στιγμή και να μην υπάρχει πιθανότητα να αμφισβητηθεί η ορθή εφαρμογή των σχετικών Κανονισμών είτε από τις εθνικές υπηρεσίες, είτε από τις ελεγκτικές υπηρεσίες της Κοινότητας λόγω συγκεχυμένης εμφάνισης των στοιχείων και, αφετέρου, να είναι δυνατή η ευχερής συγκέντρωση και ανακοίνωση των εν λόγω στοιχείων.

Το βιβλίο ανακεφαλαιώνεται ανά μήνα καθώς και στο τέλος του έτους (για ολόκληρο το έτος) οπότε και τα στοιχεία ανακοινώνονται στην Κεντρική Υπηρεσία ως την 31η Ιανουαρίου του επόμενου έτους.

Ως προς την γραμμογράφηση των βιβλίων που τηρούν τα τελωνεία εξόδου και τα τελωνεία φόρτωσης εφοδίων, συνημμένα υποδείγματα (συνημμένα 6β και 6δ αντίστοιχα).

4.6.  Διαβίβαση εγγράφων στο τελωνείο εξαγωγής
Το αντίτυπο ελέγχου Τ5 επί του οποίου έχει συνταχθεί πράξη εξόδου των εμπορευμάτων και κάθε άλλη απαραίτητη μνεία (βλ. σημεία 4.3.5 και 4.3.6 ανωτέρω), διαβιβάζεται υπηρεσιακά από το τελωνείο εξόδου στο τελωνείο εξαγωγής που το εξέδωσε ως απόδειξη ότι τα εν λόγω εμπορεύματα εγκατέλειψαν το τελωνειακό έδαφος της Κοινότητας (τα αντίτυπα ελέγχου άλλων Κρατών μελών, μέσω της Α΄ Τελωνειακής Περιφέρειας -Δ/νσης Τελωνείων Αττικής).
Τα τελωνεία εξόδου, σε κάθε περίπτωση που θα πραγματοποιούν έλεγχο υποκατάστασης ή ειδικό έλεγχο υποκατάστασης, επισυνάπτουν στο αντίτυπο ελέγχου Τ5 που επιστρέφει στο τελωνείο εξαγωγής της χώρας μας, ένα αντίγραφο του πρακτικού ελέγχου, το οποίο θα διαβιβάζεται μαζί με τα απαιτούμενα τελωνειακά και λοιπά έγγραφα στον Ο.Π.Ε.Κ.Ε.Π.Ε., για τη χορήγηση της επιστροφής. Όταν οι διατυπώσεις εξαγωγής πραγματοποιούνται σε άλλο Κράτος μέλος, τα τελωνεία εξόδου θα επισυνάπτουν το πρακτικό ελέγχου στο πρωτότυπο Τ5 που επιστρέφεται στο τελωνείο εξαγωγής του άλλου Κράτους μέλους (μέσω της Α΄ Τελων/κής Περιφέρειας –Δ/νσης Τελωνείων Αττικής), μόνο σε περίπτωση διαπίστωσης διαφορών.

Μετά την παραλαβή του Δ.Χ.Α. το τελωνείο εξόδου ενημερώνει το αρμόδιο τελωνείο εξαγωγής για το αποτέλεσμα της ανάλυσης είτε αποστέλλοντας αντίγραφο του Τ5 με την μνεία «αποτέλεσμα της ανάλυσης σύμφωνο», είτε εγγράφως για το αποτέλεσμα της ανάλυσης, και χρησιμοποιώντας το αντίγραφο του Τ5 στο οποίο επισυνάπτει αντίγραφο του Δ.Χ.Α., όταν αυτό δεν συμφωνεί με τα δηλωθέντα.

4.7.  Κυρώσεις
Σε περίπτωση που διαπιστώνονται παρατυπίες, επιβάλλονται οι προβλεπόμενες από την τελωνειακή νομοθεσία κυρώσεις, πέραν και επιπρόσθετα των τυχόν κυρώσεων που επιβάλλονται από τον ΟΠΕΚΕΠΕ (άρθρο 48 παρ.9 Καν. 612/09).
Στην περίπτωση που από τον έλεγχο υποκατάστασης που διενεργεί το τελωνείο εξόδου ή προορισμού του Τ5 ή το τελωνείο φόρτωσης εφοδίων, διαπιστωθεί ότι δεν τηρήθηκε η σχετική με τις επιστροφές νομοθεσία, προβλέπεται επιπλέον (άρθρο 15 παρ.5 Καν. 1276/08) ότι ο αρμόδιος οργανισμός πληρωμών (Ο.Π.Ε.Κ.Ε.Π.Ε.) ενημερώνει το τελωνείο για τη συνέχεια που δόθηκε στις διαπιστώσεις αυτές. Προς το σκοπό αυτό, το τελωνείο εξόδου αποστέλλει στον αρμόδιο οργανισμό πληρωμών (Ο.Π.Ε.Κ.Ε.Π.Ε.) το αντίτυπο ελέγχου Τ5 επί του οποίου αναγράφει την μνεία: «Αίτηση εφαρμογής του άρθρου 15 παρ. 5 του Καν.1276/2008. Προσδιορισμός του τελωνείου εξόδου ή προορισμού του αντίτυπου ελέγχου Τ5: διεύθυνση και φαξ τελωνείου εξόδου». Το τελωνείο εξόδου πρέπει να αναφέρει τις σχετικές περιπτώσεις ενημέρωσης, στα στοιχεία της ετήσιας έκθεσης του άρθρου 16 Καν. 1276/08.

Επιπλέον, στην περίπτωση που εντοπίζονται παρατυπίες, ποσού επιστροφής άνω των 200 ευρώ, ο χειρισμός τους θα γίνεται σύμφωνα με τις οδηγίες της 33ης Διεύθυνσης/Α' τμήμα (Ε1889/331/Α0034/4-7-03 και Α1745/407/Α0034/28-12-07 Δ.Υ.Ο.Ο.) και θα ανακοινώνονται στα ετήσια στατιστικά στοιχεία που υποβάλλονται για την έκθεση του άρθρου 16 Καν.1276/08 προς την Ευρ. Επιτροπή.
4.8.  Στοιχεία της ετήσιας έκθεσης βάσει του άρθρου 16
Η «ετήσια έκθεση του άρθρου 16 του Καν.1276/08» υποβάλλεται από την Ελληνική Τελωνειακή Διοίκηση στην Ευρωπαϊκή Επιτροπή βάσει, αφενός των στοιχείων που αποστέλλονται από τα τελωνεία στην Κεντρική Υπηρεσία και αφετέρου των διαπιστώσεων και συμπερασμάτων που αυτή εξάγει από τις επισκέψεις ελέγχου της εφαρμογής των σχετικών διατάξεων, στα τελωνεία της χώρας. Η έκθεση «πρέπει να περιλαμβάνει τα στοιχεία που απαριθμούνται στο παράρτημα VΙΙΙ, τα οποία καλύπτουν τα αντίτυπα ελέγχου Τ5 για αποστολές που εξήλθαν από το τελωνειακό έδαφος της Κοινότητας μεταξύ 1ης Ιανουαρίου και 31ης Δεκεμβρίου του προηγουμένου έτους» (άρθρο 16 Καν. 1276/08).
Τα ανωτέρω στοιχεία συλλέγονται και καταχωρούνται στο βιβλίο ελέγχων υποκατάστασης. Με βάση τις εγγραφές αυτές, κάθε τελωνείο εξόδου και κάθε τελωνείο φόρτωσης εφοδίων θα υποβάλλει μέχρι τις 31 Ιανουαρίου κάθε έτους έστω και με αναφορές αρνητικού περιεχομένου, τα ανακεφαλαιωτικά στοιχεία που αναφέρονται στο προηγούμενο έτος και περιλαμβάνονται στο υπόδειγμα συγκεντρωτικού πίνακα (συνημμένο 7β), στην ΕΛ.Υ.Τ. και στην Υπηρεσία μας.

5. ΕΦΟΔΙΑΣΜΟΙ KAI ΑΛΛΟΙ ΠΡΟΟΡΙΣΜΟΙ ΕΞΟΜΟΙΟΥΜΕΝΟΙ ΜΕ ΕΞΑΓΩΓΕΣ

5.1. Πεδίο εφαρμογής
Σύμφωνα με τα άρθρα 33 και 41 του Καν. 612/09, εξομοιώνεται με εξαγωγή εκτός του τελωνειακού εδάφους της Κοινότητας και μπορεί να τύχει επιστροφής, η παράδοση στην Κοινότητα γεωργικών προϊόντων για τον εφοδιασμό:

α)  Πλοίων θαλάσσιας ναυσιπλοΐας

β) Αεροσκαφών που εξυπηρετούν διεθνείς αερογραμμές συμπεριλαμβανομένων των ενδοκοινοτικών γραμμών.

γ) Ενόπλων δυνάμεων που σταθμεύουν στο έδαφος ενός Κράτους μέλους χωρίς να υπάγονται στη σημαία του.

δ)  Διεθνών οργανισμών που είναι εγκατεστημένοι στην Κοινότητα

ε)  Εξεδρών γεώτρησης ή εκμετάλλευσης

στ) Πολεμικών και βοηθητικών αυτών πλοίων με σημαία Κράτους μέλους, στην ανοικτή θάλασσα

5.2.  Βασικές αρχές
Η διαδικασία παράδοσης των γεωργικών προϊόντων στους ως άνω προορισμούς είναι ανάλογη με αυτή που εφαρμόζεται κατά την εξαγωγή και η χορήγηση των επιστροφών κατά την εξαγωγή, προϋποθέτει την διενέργεια ορισμένων ελέγχων και την τήρηση συγκεκριμένων διατυπώσεων από τα αρμόδια τελωνεία, επί τη βάσει των οποίων θεμελιώνεται η απόδειξη ότι εντός εξήντα (60) ημερών από την ημερομηνία αποδοχής του παραστατικού εξαγωγής, τα συγκεκριμένα προϊόντα έχουν φθάσει στον προορισμό τους (άρθρο 36 παρ.1 Καν. 612/09). Προς διευκόλυνση των διαδικασιών εφοδιασμού, εξομοιώνεται με την αποδοχή της διασάφησης οποιαδήποτε άλλη πράξη έχει τα ίδια έννομα αποτελέσματα με την αποδοχή αυτή (άρθρο 5 παρ. 3 Καν. 612/09).
Δεδομένης της ιδιαίτερης φύσης των εφοδιασμών, η κοινοτική νομοθεσία (άρθρο 33 παρ.4 Καν. 612/09) τους εξαιρεί από το πεδίο εφαρμογής των διατάξεων του άρθρου 5 παρ.7 (περί του τόπου κατάθεσης της διασάφησης, αρμοδιότητας του τελωνείου του τόπου φόρτωσης και προενημέρωσης του τελωνείου του τόπου φόρτωσης). Ωστόσο, σημειώνει ότι τα Κράτη μέλη μπορούν να λάβουν τα ενδεδειγμένα μέτρα για την διεξαγωγή του ελέγχου των προϊόντων που προορίζονται για εφοδιασμούς (άρθρο 33 παρ.4 Καν. 612/09).
Οι έλεγχοι και οι διαδικασίες που περιγράφονται στα προηγούμενα τμήματα της παρούσης ΔΥΟΟ εφαρμόζονται κατ’ αναλογία και στις εξομοιούμενες με την εξαγωγή πράξεις, δηλαδή στους εφοδιασμούς και κατά συνέπεια τα τελωνεία εφοδιασμού, ελέγχου και φόρτωσης εφοδίων οφείλουν να εφαρμόζουν κάθε σχετική διάταξη και οδηγία και ιδιαίτερα να προβαίνουν στην διενέργεια κατά περίπτωση, φυσικών ελέγχων και ελέγχων υποκατάστασης.

Επισημαίνουμε ότι επειδή οι εφοδιασμοί αφορούν ως επί το πλείστον μικρές ποσότητες η/και ποσά επιστροφής, έχει καθοριστική σημασία αφενός για την διευκόλυνσή τους και αφετέρου για την επικέντρωση του ελεγκτικού έργου των τελωνείων, η εξαίρεση από τους ελέγχους των μικροποσοτήτων/μικροποσών επιστροφής, του άρθρου 6 παρ. 6 Καν.1276/08, όπως αναλύεται κατωτέρω. Βεβαίως, η εν λόγω εξαίρεση προϋποθέτει την τήρηση αναλυτικών στοιχείων  σε σχετικό ειδικό βιβλίο, όπου θα εμφαίνονται όλες οι μικροποσότητες, οι διενεργούμενοι έλεγχοι κ.λπ.

5.3. Εφοδιασμοί πλοίων και αεροσκαφών

5.3.1. Εφοδιασμοί με την κανονική διαδικασία
Οι εφοδιασμοί πλοίων ή αεροσκαφών με κανονική διαδικασία, πραγματοποιούνται σύμφωνα με τις διατάξεις της Τ1940/41/14-4-03 (ΦΕΚ516/Β/2-5-03) Α.Υ.Ο. (άρθρα 3 ως 9). Για την συγκεκριμένη περίπτωση κατατίθεται παραστατικό εξαγωγής ΕΔΕ 8 και οι έλεγχοι που διενεργούνται από τα τελωνεία εφοδιασμού (φυσικός έλεγχος, έλεγχος αντιστοιχίας) και φόρτωσης (έλεγχοι υποκατάστασης) είναι τηρουμένων των αναλογιών, αυτοί που προβλέπονται από την κανονική διαδικασία της εξαγωγής των γεωργικών προϊόντων που δικαιούνται επιστροφής όπως περιγράφεται στα σχετικά σημεία της παρούσης ΔΥΟΟ (3.4. ως 3.6. και 3.8. ως 3.13. για τα τελωνεία εφοδιασμού και 4.3. ως 4.8. για τα τελωνεία φόρτωσης). Επισημαίνουμε επίσης ότι τα αρχεία, βιβλία και στοιχεία που τηρούν και αποστέλλουν, είναι τα ίδια και βάσει των ιδίων υποδειγμάτων (συνημμένα 6α, 6β, 7α, ,7β) με αυτά που τηρούνται στην κανονική διαδικασία εξαγωγής από τα τελωνεία εξαγωγής και εξόδου.
5.3.2.  Εφοδιασμοί  με απλοποιημένες διαδικασίες (άρθρο 34 Καν. 612/09)
5.3.2.1.  Γενικές παρατηρήσεις

Στα πλαίσια των παραδόσεων των άρθρων 33 και 41 (προορισμοί που αναφέρονται στο σημείο 5.1. ανωτέρω), μπορούν να εφαρμοστούν απλοποιημένες διαδικασίες που παρεκκλίνουν από τα οριζόμενα στο άρθρο 5 του Καν. 612/09 (περί ημερομηνίας αποδοχής του παραστατικού εξαγωγής, σφράγισης των εμπορευμάτων, κ.λπ.). Κατά συνέπεια, στη χώρα μας με την Τ.1940/41/14-04-03 Α.Υ.Ο.Ο. (άρθρα 10 ως 15), έχει θεσπιστεί μεταξύ άλλων, η απλοποιημένη διαδικασία των μηνιαίων φορτώσεων του άρθρου 34 Καν. 612/09, για την εφαρμογή της οποίας απαιτείται σχετική έγκριση από το αρμόδιο τελωνείο εφοδιασμού.

Στους εφοδιασμούς του άρθρου 34 Καν. 612/09, εφαρμόζονται οι διατάξεις των άρθρων 10 ως 15 της Τ.1940/41/14-04-03 Α.Υ.Ο.Ο., καθώς και οι σχετικές οδηγίες που έχουν δοθεί σχετικά. Επιπρόσθετα, δίδονται και οι ακόλουθες οδηγίες και διευκρινήσεις σε σχέση με την εφαρμογή της κοινοτικής νομοθεσίας περί επιδοτούμενων γεωργικών προϊόντων (Καν. 612/09, 1276/08):
Κατ’αρχήν υπενθυμίζουμε ότι για την εφαρμογή της απλοποιημένης διαδικασίας, αντί της κατάθεσης του προβλεπόμενου παραστατικού της κανονικής διαδικασίας έχει καθιερωθεί ειδικό έντυπο για την διενέργεια των συγκεκριμένων εφοδιασμών, το "Δελτίο Παράδοσης Επιδοτούμενων Εφοδίων" (Δ.Π.Ε.Ε), που χρησιμοποιείται για τις παραδόσεις, και επί του οποίου οι τελωνειακές αρχές πιστοποιούν την ημερομηνία φόρτωσης. Το Δ.Π.Ε.Ε. περιλαμβάνει τις απαραίτητες θέσεις για την συμπλήρωση των στοιχείων που προβλέπονται από τον Καν.612/09 και στην θέση 9 αυτού, συμπληρώνεται το σχετικό άρθρο σύμφωνα με το οποίο διενεργείται ο εφοδιασμός: "άρθρο 34".
Επίσης, μπορούν να φορτωθούν στη χώρα μας επιδοτούμενα γεωργικά προϊόντα που έχουν τύχει έγκρισης απλοποιημένης διαδικασίας παράδοσης από άλλο Κράτος μέλος, οπότε συνοδεύονται κατά την φόρτωση με αντίτυπο ελέγχου Τ5 (άρθρο 34 παρ. 1 Καν. 612/09) που φέρει στη θέση 107 την ένδειξη «Κανονισμός (ΕΚ) αριθ.612/2009».
5.3.2.2.  Φυσικοί έλεγχοι των εμπορευμάτων

α) Τα αρμόδια για τους εφοδιασμούς πλοίων και αεροσκαφών τελωνεία φόρτωσης (εξόδου) υποχρεούνται να πραγματοποιούν φυσικούς ελέγχους επί των εφοδίων που παραδίδονται, προκειμένου να διαπιστωθεί αν είναι ίδια με αυτά που αναφέρονται στο Δ.Π.Ε.Ε. («άρθρου 34») ή στο αντίτυπο ελέγχου Τ5, οφείλουν δε να εφαρμόζουν κάθε διάταξη σχετική με τους ελέγχους αυτούς. Οι έλεγχοι πρέπει να καλύπτουν αντιπροσωπευτική επιλογή τουλάχιστον 5% των Δ.Π.Ε.Ε. («άρθρου 34») που συνοδεύουν εμπορεύματα που θα παραδοθούν ως εφόδια (άρθρο 10 παρ.1 της ΚΥΑ 313896/10-9-07 και Καν.1276/08) καθώς και των αντιτύπων ελέγχου Τ5 που συνοδεύουν αποστολές εφοδίων προερχόμενες από άλλα Κράτη μέλη.

β) Το ελάχιστο αυτό ποσοστό φυσικών ελέγχων, που πρέπει να διενεργείται ετησίως και ανά τομέα προϊόντων, υπολογίζεται με βάση το σύνολο των Δ.Π.Ε.Ε. («άρθρου 34») και αντιτύπων ελέγχου Τ5 –που προέρχονται από άλλα Κράτη μέλη, (εξαιρουμένων των μικροποσοτήτων/μικροποσών επιστροφής του άρθρου 6 παρ. 6 του Καν.1276/08 (σημείο 3.5.1.3. ανωτέρω). Υπογραμμίζεται ότι μπορεί να πραγματοποιηθεί έλεγχος και στα Δ.Π.Ε.Ε./αντίτυπα ελέγχου Τ5 που καλύπτουν μικροποσά/μικροποσότητες, είτε στα πλαίσια συνήθων ελέγχων ρουτίνας ή επειδή υπάρχουν υπόνοιες για απάτη ή σοβαρές ενδείξεις για καταστρατήγηση της ανωτέρω διάταξης (π.χ. τεχνητή κατάτμηση). Οι έλεγχοι αυτοί όμως, δεν προσμετρώνται στο ελάχιστο υποχρεωτικό ποσοστό ελέγχων.
γ) Οι φυσικοί έλεγχοι διενεργούνται με τους ακόλουθους όρους και προϋποθέσεις:

Κλιμακώνονται και στο μέτρο του δυνατού πρέπει να κατανέμονται κανονικά καθ΄ όλη τη διάρκεια του έτους. Επίσης, επισημαίνεται ότι πραγματοποιούνται με συχνό και αιφνιδιαστικό τρόπο. Εξυπακούεται ότι δεν θα πρέπει να έχει ενημερωθεί εκ των προτέρων ο ενδιαφερόμενος εξαγωγέας ή το εξουσιοδοτημένο από αυτόν πρόσωπο (ρητώς ή σιωπηρώς), ή δε μετάβαση των τελωνειακών ελεγκτών στο τόπο εκφόρτωσης του προϊόντος θα πρέπει να γίνεται με ίδια μεταφορικά μέσα του τελωνείου.
Για την επιλογή των Δ.Π.Ε.Ε. («άρθρου 34»)/αντιτύπων ελέγχου Τ5 που υπόκεινται σε έλεγχο είναι υποχρεωτική (από 1/7/09) η εφαρμογή των κριτηρίων ανάλυσης κινδύνου που διαλαμβάνονται στο παράρτ. ΙΙ του Καν.1276/08, χωρίς αυτό να σημαίνει ότι δεν μπορούν να ληφθούν υπόψη και άλλα συμπληρωματικά κριτήρια. Ανεξάρτητα αυτών, επειδή κατατίθεται μικρός αριθμός Δ.Π.Ε.Ε./αντιτύπων ελέγχου Τ5 για επιδοτούμενα γεωργικά προϊόντα που ως επί το πλείστον εξαιρούνται των ελέγχων επειδή αφορούν μικρές ποσότητες/ποσά επιστροφής, για την επίτευξη του ελάχιστου ετήσιου υποχρεωτικού ποσοστού ελέγχων θα πραγματοποιείται οπωσδήποτε φυσικός έλεγχος από την πρώτη ήδη αποστολή (ανά τομέα προϊόντων) που θα προσέρχεται για φόρτωση.

δ) Ο τρόπος διενέργειας του ελέγχου αναφέρεται στα σημεία 3.5.1.4. και 3.5.2.2. ανωτέρω, τηρουμένων των αναλογιών. Επιπλέον, σε περίπτωση φυσικού ελέγχου, εάν το ύψος της επιστροφής εξαρτάται από την σύσταση του προϊόντος, το τελωνείο φόρτωσης προβαίνει σε δειγματοληψία για την ανάλυση των συστατικών του προϊόντος (άρθρο 10 παρ.2 Κ.Υ.Α.).

5.3.2.3.   Παρεπόμενες διαδικασίες και πράξεις

α) Όταν διενεργείται φυσικός έλεγχος γίνονται οι ακόλουθες σχετικές πράξεις:

ι) Συντάσσεται πρακτικό φυσικού ελέγχου σύμφωνα με τα οριζόμενα στο σημείο 3.5.2. ανωτέρω, το οποίο συμπληρώνεται τηρουμένων των αναλογιών.
ιι) Επί του Δ.Π.Ε.Ε. («άρθρου 34»), στη θέση "ΔΙΕΝΕΡΓΗΘΗ ΕΛΕΓΧΟΣ ΑΠΟ ΤΟ ΤΕΛΩΝΕΙΟ ΦΟΡΤΩΣΗΣ" αναγράφεται η ένδειξη «Διενεργήθη φυσικός έλεγχος ως συνημμένο πρακτικό». Το πρακτικό αποστέλλεται μαζί με το σχετικό Δ.Π.Ε.Ε. στο αρμόδιο τελωνείο εφοδίων. Σε περίπτωση δειγματοληψίας, αποστέλλεται επιπλέον και το δελτίο χημικής ανάλυσης.

ιιι) Επί του αντιτύπου ελέγχου Τ5 δεν συντάσσεται κάποια πράξη. 
Εφόσον στα πλαίσια ενός φυσικού ελέγχου διενεργείται λήψη δείγματος για χημική ανάλυση, τίθεται επί του Τ5 η μνεία: -«Ελήφθη δείγμα». Στο τελωνείο φόρτωσης παραμένει ένα αντίγραφο του Τ5 επί του οποίου, μετά την παραλαβή του δελτίου χημικής ανάλυσης αναγράφεται η ένδειξη «Αποτέλεσμα της ανάλυσης σύμφωνο» και αποστέλλεται στο αρμόδιο τελωνείο εφοδίων του Κράτους μέλους (μέσω της Α΄ Τελωνειακής Περιφέρειας –Δ/νση Τελωνείων Αττικής). Εφόσον το αποτέλεσμα δεν είναι σύμφωνο, το τελωνείο φόρτωσης ενημερώνει το τελωνείο αυτό εγγράφως για το αποτέλεσμα της ανάλυσης, χρησιμοποιώντας το αντίγραφο του Τ5 στο οποίο επισυνάπτει και αντίγραφο του Δ.Χ.Α. (άρθρο 15 παρ. 4).

β) Το τελωνείο φόρτωσης, πιστοποιεί την φυσική έξοδο με θεώρηση στην οπίσθια όψη του αντιτύπου ελέγχου Τ5 καθώς και όλων των αντιτύπων BIS αυτού, τα οποία στη συνέχεια αποστέλλει στο αρμόδιο τελωνείο εφοδιασμού. Η θεώρηση γίνεται κατά τα οριζόμενα στις σχετικές κοινοτικές διατάξεις (άρθρα 912Γ και επόμενα ΔΕΚΤΚ) και συνίσταται στην συμπλήρωση των απαιτούμενων στοιχείων στη θέση I (J) και σε σφραγίδα στην οποία αναφέρεται το όνομα του τελωνείου φόρτωσης και η ημερομηνία εξόδου των εμπορευμάτων, καθώς και το ονοματεπώνυμο και η υπογραφή του βεβαιούντος τελωνειακού υπαλλήλου. 

5.3.2.4.  Τήρηση αρχείου και βιβλίου ελέγχων, και αποστολή στοιχείων 

Τα τελωνεία εφοδίων τηρούν αρχείο και ειδικό βιβλίο φυσικών ελέγχων κατά τα οριζόμενα στα σημεία 3.8. πρώτη τελεία και 3.9. ανωτέρω, επί τη βάσει των Δ.Π.Ε.Ε. («άρθρου 34»), πρακτικών φυσικού ελέγχου και Δ.Χ.Α. που τους αποστέλλονται από τα τελωνεία φόρτωσης.

Επίσης εφαρμόζουν τις διαδικασίες σχετικά με τις κυρώσεις (σημείο 3.10.), και αποστέλλουν με βάση το βιβλίο που τηρείται, τα στοιχεία που προβλέπονται στα σημεία 3.11., 3.12.1. ανωτέρω.

5.3.3.  Εφοδιασμοί με το καθεστώς αποθηκών ανεφοδιασμού του άρθρου 37 Καν. 612/09
Το άρθρο 37 του Καν. 612/09 προβλέπει ότι οι επιστροφές κατά την εξαγωγή γεωργικών προϊόντων, μπορούν να προκαταβληθούν όταν προσκομίζεται απόδειξη ότι τα προϊόντα έχουν τεθεί σε προθεσμία 30 ημερών από την αποδοχή της διασάφησης εξαγωγής, σε χώρους υποκείμενους σε τελωνειακό έλεγχο -αποθήκες ανεφοδιασμού, με σκοπό τον ανεφοδιασμό στην Κοινότητα πλοίων θαλάσσιας ναυσιπλοΐας, αεροσκαφών διεθνών και ενδοκοινοτικών γραμμών, και εξεδρών γεώτρησης.

Οι αποθήκες ανεφοδιασμού λειτουργούν με βάση την έγκριση που δίδεται από τις Τελωνειακές Αρχές και τις προϋποθέσεις και όρους που διαλαμβάνονται στην Τ1950/42/Γ0019/14-04-03 (ΦΕΚ510/Β/27-4-03) Α.Υ.Ο που ρυθμίζει γενικότερα το καθεστώς τους.

5.3.3.1.  Είσοδος σε αποθήκη ανεφοδιασμού

Α. Γενικές παρατηρήσεις

Ως προς την είσοδο γεωργικών προϊόντων σε αποθήκη ανεφοδιασμού, εφαρμόζονται οι διατάξεις του άρθρου 7 της Τ1950/42/Γ0019/14-04-03 Α.Υ.Ο.Ο., καθώς και οι σχετικές οδηγίες που έχουν δοθεί με την Τ2596/51/Γ0019/29-5-03 Δ.Υ.Ο.Ο. Επιπρόσθετα, δίδονται και οι ακόλουθες οδηγίες και διευκρινήσεις σε σχέση με την εφαρμογή της κοινοτικής νομοθεσίας για τις εξαγωγές επιδοτούμενων γεωργικών προϊόντων:

Για την θέση των προϊόντων σε αποθήκη ανεφοδιασμού κατατίθεται στο αρμόδιο τελωνείο ελέγχου το προβλεπόμενο για τον εφοδιασμό πλοίων και αεροσκαφών παραστατικό εξαγωγής (Ε.Δ.Ε. 2). Ως προς την συμπλήρωση των θέσεων αυτού, πέραν των οριζομένων στην Τ1950/42/Γ0019/14-4-03 Α.Υ.Ο.Ο. (άρθρο 7, εδάφιο δεύτερο ως τέταρτο) εφαρμόζονται τα οριζόμενα στο σημείο 3.4.2. ανωτέρω. Ως προς τα επισυναπτόμενα στην διασάφηση, εφαρμόζονται τα οριζόμενα στο σημείο 3.4.4. Η είσοδος στην αποθήκη πραγματοποιείται με το αντίτυπο Ε του παραστατικού εξαγωγής.

Σημειώνουμε ότι σύμφωνα με τον Καν. 612/09, μπορούν επίσης να τεθούν σε αποθήκη ανεφοδιασμού επί τη βάσει αντιτύπου ελέγχου Τ5 (που φέρει στη θέση 104 την ένδειξη «Εναποθήκευση με υποχρεωτική παράδοση για τον ανεφοδιασμό-εφαρμογή του άρθρου 37 του Κανονισμού (ΕΚ)αριθ. 612/2009») προϊόντα:
-των οποίων η διασάφηση εξαγωγής έχει γίνει αποδεκτή σε άλλο Κράτος μέλος (άρθρο 38 παρ.2)

-προερχόμενα από αποθήκη ανεφοδιασμού που βρίσκεται σε άλλο Κράτος μέλος (άρθρο 40 παρ.3)

-προερχόμενα από άλλη εγχώρια αποθήκη ανεφοδιασμού (άρθρο 40 παρ.2).

Η είσοδος στην αποθήκη πρέπει να γίνει εντός 30 ημερών από την αποδοχή της διασάφησης εξαγωγής (άρθρο 37 παρ.1 Καν. 612/09).
Β. Φυσικοί έλεγχοι των εμπορευμάτων

α) Για την είσοδο στην αποθήκη των προϊόντων, ειδοποιείται σε κάθε περίπτωση το αρμόδιο τελωνείο ελέγχου με κατάθεση ή αποστολή με τηλεομοιοτυπία σχετικού εγγράφου (όπου αναφέρεται το είδος και η ποσότητα του εμπορεύματος και η προβλεπόμενη ώρα εισόδου), από την προηγούμενη εργάσιμη ημέρα και τουλάχιστον 24 ώρες πριν την προβλεπόμενη ώρα εισόδου, ώστε το τελωνείο να προγραμματίσει ενδεχόμενο φυσικό έλεγχο. Αν η είσοδος των προϊόντων πρόκειται να γίνει αμέσως μετά την κατάθεση της διασάφησης, ενημερώνεται το τελωνείο ως ανωτέρω, την προηγούμενη εργάσιμη ημέρα και τουλάχιστον 24 ώρες πριν την κατάθεση αυτής. Εάν δεν προσέλθει ελεγκτής κατά την δηλωθείσα ώρα εισόδου των προϊόντων στην αποθήκη, αυτά εκφορτώνονται κανονικά.

β) Τα αρμόδια για τις αποθήκες ανεφοδιασμού τελωνεία ελέγχου υποχρεούνται να πραγματοποιούν φυσικούς ελέγχους, κατά την είσοδο των εμπορευμάτων σε αυτές, προκειμένου να διαπιστωθεί αν είναι ίδια με αυτά που αναφέρονται στην διασάφηση εξαγωγής ή στο αντίτυπο ελέγχου Τ5 και οφείλουν να εφαρμόζουν κάθε διάταξη σχετική με τους ελέγχους αυτούς. Οι έλεγχοι πρέπει να καλύπτουν αντιπροσωπευτική επιλογή τουλάχιστον 5% των τελωνειακών παραστατικών (αντίτυπο Ε) και αντιτύπων ελέγχου Τ5 που συνοδεύουν εμπορεύματα που εισέρχονται στις αποθήκες υπό την εποπτεία τους (άρθρο 10 παρ.1 της Κ.Υ.Α. 313896/10-9-07 και Καν.1276/08). Σημειώνεται ότι οι ανωτέρω έλεγχοι δεν θα πρέπει να συγχέονται με τους ελέγχους που προβλέπονται στο άρθρο 13 της Τ1950/42/Γ0019/14-4-03 Α.Υ.Ο.Ο. 

γ) Το ελάχιστο ποσοστό φυσικών ελέγχων (5%), που πρέπει να διενεργηθεί ετησίως και ανά τομέα προϊόντων, υπολογίζεται με βάση το σύνολο των διασαφήσεων και αντιτύπων ελέγχου Τ5 (εξαιρουμένων των μικροποσοτήτων/μικροποσών επιστροφής του άρθρου 6 παρ. 6 του Καν.1276/08 (σημείο 3.5.1.3. ανωτέρω). Υπογραμμίζεται ότι μπορεί να πραγματοποιηθεί έλεγχος και στις διασαφήσεις/αντίτυπα ελέγχου Τ5 που καλύπτουν μικροποσά/μικροποσότητες, είτε στα πλαίσια συνήθων ελέγχων ρουτίνας, είτε επειδή υπάρχουν υπόνοιες για απάτη ή σοβαρές ενδείξεις για καταστρατήγηση της ανωτέρω διάταξης (π.χ. τεχνητή κατάτμηση), είτε διότι τα υπέδειξε το υποσύστημα ανάλυσης κινδύνου ως υψηλού κινδύνου. Οι έλεγχοι αυτοί όμως, δεν προσμετρώνται στο ελάχιστο υποχρεωτικό ποσοστό ελέγχων. 
δ) Οι φυσικοί έλεγχοι διενεργούνται με τους ακόλουθους όρους και προϋποθέσεις :

Κλιμακώνονται και στο μέτρο του δυνατού πρέπει να κατανέμονται κανονικά καθ΄ όλη τη διάρκεια του έτους. Επίσης, επισημαίνεται ότι πραγματοποιούνται με συχνό και αιφνιδιαστικό τρόπο. Εξυπακούεται ότι δεν θα πρέπει να έχει ενημερωθεί εκ των προτέρων ο ενδιαφερόμενος εξαγωγέας ή το εξουσιοδοτημένο από αυτόν πρόσωπο (ρητώς ή σιωπηρώς), η δε μετάβαση των τελωνειακών ελεγκτών στο τόπο εκφόρτωσης του προϊόντος θα πρέπει να γίνεται με ίδια μεταφορικά μέσα του τελωνείου.
Για την επιλογή των διασαφήσεων εξαγωγής και αντιτύπων ελέγχου Τ5 που υπόκεινται σε έλεγχο, είναι υποχρεωτική από 1/7/09 η εφαρμογή των κριτηρίων ανάλυσης κινδύνου που διαλαμβάνονται στο παράρτ. ΙΙ του Καν.1276/08, χωρίς αυτό να σημαίνει ότι δεν μπορούν να ληφθούν υπόψη και άλλα συμπληρωματικά κριτήρια. Επί παραδείγματι, η υπόδειξη από το υποσύστημα ανάλυσης κινδύνου μιας οποιασδήποτε αποστολής (είτε αφορά μικροποσότητες/μικροποσά είτε όχι) ως υψηλού κινδύνου, αποτελεί ικανό/καθοριστικό κριτήριο για την επιλογή της για την διενέργεια ελέγχου (χωρίς όμως να συμπληρώνεται το προβλεπόμενο από το υποσύστημα ανάλυσης κινδύνου πρακτικό). Κατά τα λοιπά, μέχρις έναρξης ειδικής μηχανογραφημένης εφαρμογής θα εφαρμόζονται εμπειρικά τα κριτήρια αυτά. Ανεξάρτητα από τα παραπάνω κριτήρια, επειδή κατατίθεται μικρός αριθμός διασαφήσεων επιδοτούμενων γεωργικών προϊόντων που ως επί το πλείστον εξαιρούνται των ελέγχων επειδή αφορούν μικρές ποσότητες/ποσά επιστροφής, για την επίτευξη του ελάχιστου ετήσιου υποχρεωτικού ποσοστού ελέγχων θα πραγματοποιείται οπωσδήποτε φυσικός έλεγχος από την πρώτη ήδη αποστολή (ανά τομέα προϊόντων) που θα προσέρχεται για είσοδο στην αποθήκη.
ε) Ο τρόπος διενέργειας του ελέγχου αναφέρεται στα σημεία 3.5.1.4. και 3.5.2.2. ανωτέρω, τηρουμένων των αναλογιών. Επιπλέον, σε περίπτωση φυσικού ελέγχου, εάν το ύψος της επιστροφής εξαρτάται από την σύσταση του προϊόντος, το τελωνείο προβαίνει σε δειγματοληψία για την ανάλυση των συστατικών του προϊόντος (άρθρο 10 παρ.2 Κ.Υ.Α.).

Γ. Παρεπόμενες διαδικασίες και πράξεις

Όταν διενεργείται φυσικός έλεγχος γίνονται οι ακόλουθες σχετικές πράξεις:

α) Συντάσσεται πρακτικό φυσικού ελέγχου σύμφωνα με τα οριζόμενα στο σημείο 3.5.2. ανωτέρω, το οποίο συμπληρώνεται τηρουμένων των αναλογιών.

β) Επί του αντιτύπου Ε της διασάφησης:

Ιδιόχειρη σχετική ενυπόγραφη πράξη με ημερομηνία και σφραγίδα στο πίσω μέρος του αντιτύπου Ε, στην οποία αναφέρονται:

· «Διενεργήθηκε φυσικός έλεγχος ως συνημμένο πρακτικό»

· Τα αποτελέσματα του ελέγχου σε σύγκριση με τις ενδείξεις επί του Ε και την συνολική ποσότητα και ποιότητα του εμπορεύματος: «αποτέλεσμα ελέγχου σύμφωνο» ή «αποτέλεσμα ελέγχου μη σύμφωνο ως προς . . . . ». Σε περίπτωση που διαπιστωθούν διαφορές, αναλυτική καταγραφή τους.
· Σε περίπτωση δειγματοληψίας για χημική ανάλυση: «Ελήφθη δείγμα».

γ) Επί του αντιτύπου ελέγχου Τ5 δεν συντάσσεται κάποια πράξη για τον διενεργηθέντα έλεγχο. Εφόσον όμως, στα πλαίσια ενός φυσικού ελέγχου διενεργείται λήψη δείγματος για χημική ανάλυση, τίθεται από τον αρμόδιο ελεγκτή η μνεία: «Ελήφθη δείγμα». Στο τελωνείο ελέγχου παραμένει ένα αντίγραφο του Τ5 επί του οποίου, μετά την παραλαβή του δελτίου χημικής ανάλυσης αναγράφεται η ένδειξη «Αποτέλεσμα της ανάλυσης σύμφωνο» και αποστέλλεται στο αρμόδιο τελωνείο της χώρας μας (απευθείας) του άλλου Κράτους μέλους (μέσω της Α΄ Τελωνειακής Περιφέρειας -Δ/νσης Τελωνείων Αττικής). Εφόσον το αποτέλεσμα δεν είναι σύμφωνο, το τελωνείο ελέγχου ενημερώνει το αρμόδιο τελωνείο εγγράφως για το αποτέλεσμα της ανάλυσης, χρησιμοποιώντας το αντίγραφο του Τ5 στο οποίο επισυνάπτει και αντίγραφο του Δ.Χ.Α. (άρθρο 15 παρ. 4).

Δ. Τήρηση αρχείων και βιβλίου ελέγχων και αποστολή στοιχείων

Τα τελωνεία ελέγχου, τηρούν αρχείο και ειδικό βιβλίο φυσικών ελέγχων κατά τα οριζόμενα στα σημεία 3.8. πρώτη τελεία και 3.9. ανωτέρω. Σημειώνεται ότι στο αρχείο τηρούν αντίγραφα και στο βιβλίο καταγράφουν επιπλέον των παραστατικών εξαγωγής (ΕΔΕ 2 και Ε), όλα τα αντίτυπα ελέγχου Τ5 με τα οποία εισέρχονται επιδοτούμενα γεωργικά προϊόντα στις αποθήκες ανεφοδιασμού υπό τον έλεγχό τους.

Επίσης εφαρμόζουν τις διαδικασίες σχετικά με τις κυρώσεις (σημείο 3.10.), και αποστέλλουν τα στοιχεία (συμπεριλαμβανομένων των αντιτύπων ελέγχου Τ5) που προβλέπονται στα σημεία 3.11., 3.12.1. ανωτέρω. Εξάλλου, στις περιπτώσεις που ένα προϊόν δεν ακολούθησε τον καθορισμένο προορισμό το αρμόδιο τελωνείο ελέγχου ενημερώνει τον Ο.Π.Ε.Κ.Ε.Π.Ε
5.3.3.2.  Φόρτωση εφοδίων από αποθήκη ανεφοδιασμού

Α. Γενικές παρατηρήσεις

Ως προς την έξοδο των προϊόντων από την αποθήκη ανεφοδιασμού και την φόρτωσή τους, εφαρμόζονται οι διατάξεις του άρθρου 9 της Τ1950/42/Γ0019/14-04-03 Α.Υ.Ο.Ο., καθώς και οι σχετικές οδηγίες που έχουν δοθεί με την Τ2596/51/Γ0019/29-5-03 Δ.Υ.Ο.Ο. Επιπρόσθετα, δίδονται και οι ακόλουθες οδηγίες και διευκρινήσεις σε σχέση με την εφαρμοζόμενη κοινοτική νομοθεσία:

Κατ’αρχήν υπενθυμίζουμε ότι για τις περιπτώσεις φόρτωσης στην χώρα μας, από εγχώρια αποθήκη ανεφοδιασμού, με την Τ1950/42/Γ0019/14-04-03 Α.Υ.Ο.Ο. έχει καθιερωθεί συγκεκριμένο έντυπο, το Δ.Π.Ε.Ε για τον εφοδιασμό από τις αποθήκες ανεφοδιασμού, στη θέση 9 του οποίου αναγράφεται η ένδειξη "άρθρο 37".
Επίσης, μπορούν να φορτωθούν στη χώρα μας προϊόντα που προέρχονται από αποθήκη ανεφοδιασμού άλλου Κράτους μέλους οπότε συνοδεύονται κατά την φόρτωση με αντίτυπο ελέγχου Τ5 (άρθρο 40 παρ. 4 Καν. 612/09).
Τέλος, μπορούν να αποσταλούν για φόρτωση/εφοδιασμό σε Τρίτη χώρα, προϊόντα προερχόμενα από εγχώρια αποθήκη ανεφοδιασμού, οπότε συνοδεύονται από Δ.Π.Ε.Ε. (άρθρου 37) ή και Τ5 εφόσον εξέλθουν του τελωνειακού εδάφους της Κοινότητας από τελωνείο εξόδου άλλου Κράτους μέλους.
Β. Ελέγχοι υποκατάστασης των εμπορευμάτων

Τα αρμόδια τελωνεία φόρτωσης/εξόδου, υποχρεούνται να πραγματοποιούν ετησίως ελέγχους υποκατάστασης, σε ποσοστό τουλάχιστον 8%, επί των εφοδιασμών (άρθρο 10 παρ.1 της Κ.Υ.Α. 313896/10-9-07). Το ελάχιστο αυτό ποσοστό ελέγχων που πρέπει να διενεργηθεί ετησίως, υπολογίζεται με βάση το σύνολο των Δ.Π.Ε.Ε. («άρθρου 37») και αντιτύπων ελέγχου Τ5 (εξαιρουμένων των μικροποσοτήτων/μικροποσών του άρθρου 6 παρ. 6 Καν.1276/08 που αναφέρονται στο σημείο 4.3.3.3. ανωτέρω) γεωργικών προϊόντων για τα οποία ζητείται επιστροφή, που κατατίθενται στο τελωνείο φόρτωσης/εξόδου. Υπογραμμίζεται ότι μπορεί να πραγματοποιηθεί έλεγχος και στα Δ.Π.Ε.Ε./Τ5 που καλύπτουν μικροποσά/μικροποσότητες, είτε στα πλαίσια συνήθων ελέγχων ρουτίνας, είτε επειδή υπάρχουν υπόνοιες για απάτη ή σοβαρές ενδείξεις για καταστρατήγηση της ανωτέρω διάταξης (π.χ. τεχνητή κατάτμηση). Οι έλεγχοι αυτοί όμως, δεν προσμετρώνται στο ελάχιστο υποχρεωτικό ποσοστό ελέγχων.
Η επιλογή των αποστολών  που θα διενεργηθεί έλεγχος υποκατάστασης από το τελωνείο φόρτωσης/εξόδου πραγματοποιείται υποχρεωτικά (από 1/7/09) με διεξαγωγή ανάλυσης κινδύνου (άρθρο 11 Καν.1276/08), ανάλογα με την επικινδυνότητα του προϊόντος και λαμβάνοντας υπόψη υποχρεωτικά τα κριτήρια τα οποία διαλαμβάνονται στο παραρτ. ΙΙ του Καν.1276/08 που έχουν θεσπιστεί επί τούτου (εκ των οποίων, το ποσό της επιστροφής –που αναγράφεται πλέον στη θέση 106 του Τ5, έχει βαρύνουσα σημασία).
Οι έλεγχοι υποκατάστασης διενεργούνται κατά τα οριζόμενα στο σημείο 4.3.3.4. ανωτέρω τηρουμένων των αναλογιών, και επιπλέον γίνονται οι κατωτέρω αναφερόμενες πράξεις.
Γ. Παρεπόμενες διαδικασίες και πράξεις

α) Συντάσσεται πρακτικό ελέγχου υποκατάστασης (σημείο 4.3.4.) το οποίο συμπληρώνεται τηρουμένων των αναλογιών.

β) Επί του Δ.Π.Ε.Ε. («αρθρου 37»), στη θέση "ΔΙΕΝΕΡΓΗΘΗ ΕΛΕΓΧΟΣ ΑΠΟ ΤΟ ΤΕΛΩΝΕΙΟ ΦΟΡΤΩΣΗΣ" αναγράφεται η ένδειξη «Διενεργήθη έλεγχος υποκατάστασης ως συνημμένο πρακτικό». Το πρακτικό αποστέλλεται μαζί με το σχετικό Δ.Π.Ε.Ε. στο αρμόδιο τελωνείο ελέγχου. Σε περίπτωση δειγματοληψίας, αποστέλλεται μαζί με το Δ.Π.Ε.Ε. και το πρακτικό ελέγχου υποκατάστασης που συμπληρώνεται στο τμήμα 5γ), και το Δ.Χ.Α.
γ) Επί του αντιτύπου ελέγχου Τ5 δεν συντάσσεται κάποια πράξη, για τον διενεργηθέντα έλεγχο υποκατάστασης.
Το τελωνείο φόρτωσης/εξόδου, πιστοποιεί την φυσική έξοδο με θεώρηση στην οπίσθια όψη του αντιτύπου ελέγχου Τ5 καθώς και όλων των αντιτύπων BIS αυτού, τα οποία στη συνέχεια αποστέλλει στο αρμόδιο τελωνείο εφοδιασμού. Η θεώρηση γίνεται κατά τα οριζόμενα στις σχετικές κοινοτικές διατάξεις (άρθρα 912Γ και επόμενα ΔΕΚΤΚ) και συνίσταται στην συμπλήρωση των απαιτούμενων στοιχείων στη θέση I (J) και σε σφραγίδα στην οποία αναφέρεται το όνομα του τελωνείου φόρτωσης/εξόδου και η ημερομηνία εξόδου των εμπορευμάτων, καθώς και το ονοματεπώνυμο και η υπογραφή του βεβαιούντος τελωνειακού υπαλλήλου.
Εάν όμως γίνει λήψη δείγματος για χημική ανάλυση, τίθεται από τον αρμόδιο ελεγκτή η μνεία: -«Ελήφθη δείγμα». Στο τελωνείο φόρτωσης παραμένει ένα αντίγραφο του Τ5 επί του οποίου, μετά την παραλαβή του δελτίου χημικής ανάλυσης αναγράφεται η ένδειξη «Αποτέλεσμα της ανάλυσης σύμφωνο» και αποστέλλεται στο αρμόδιο τελωνείο εφοδιασμού του Κράτους μέλους μέσω της Α΄ Τελωνειακής Περιφέρειας (Δ/νσης Τελωνείων Αττικής). Εφόσον το αποτέλεσμα δεν είναι σύμφωνο, το τελωνείο φόρτωσης/εξόδου ενημερώνει το τελωνείο αυτό εγγράφως για το αποτέλεσμα της ανάλυσης, χρησιμοποιώντας το αντίγραφο του Τ5 στο οποίο επισυνάπτει και αντίγραφο του Δ.Χ.Α. (άρθρο 15 παρ. 4).

Δ. Τήρηση αρχείου και βιβλίου ελέγχων, και αποστολή στοιχείων

Ως προς την τήρηση αρχείου και ειδικού βιβλίου ελέγχων υποκατάστασης, την αποστολή ετήσιων στοιχείων και τις κυρώσεις, τα τελωνεία φόρτωσης (εξόδου) εφοδίων εφαρμόζουν τα οριζόμενα στα σημεία 4.4., 4.5., 4.8. και 4.7. αντίστοιχα, τηρουμένων των αναλογιών.

5.4.  Διαβίβαση εγγράφων στον ΟΠΕΚΕΠΕ για την καταβολή της εξαγωγικής επιστροφής

Η Κοινή Υπουργική Απόφαση (αριθ. 313896/10-9-07 των Υπουργών Οικονομίας–Οικονομικών και Αγρ. Ανάπτυξης, συνημμένο 12) σε εκτέλεση του Καν. 612/09, καθορίζει τις λεπτομέρειες εφαρμογής του καθεστώτος των επιστροφών κατά την εξαγωγή γεωργικών προϊόντων. Ειδικότερα σε θέματα τελωνείων εφοδιασμών, επισημαίνουμε τα εξής:

α) Όταν στο τελωνείο εφοδίων τηρείται η κανονική διαδικασία εξαγωγής, κατατίθεται παραστατικό εξαγωγής και οι έλεγχοι που διενεργούνται από τα τελωνεία εφοδίων (φυσικοί έλεγχοι έλεγχοι αντιστοιχίας) και από τα τελωνεία φόρτωσης (έλεγχοι υποκατάστασης) και λοιπές διαδικασίες είναι αυτοί που προβλέπονται από την κανονική διαδικασία εξαγωγής γεωργικών προϊόντων που δικαιούνται επιστροφής, αποστέλλονται δε στον ΟΠΕΚΕΠΕ τα τελωνειακά παραστατικά και τα συνημμένα, καθώς και τα δικαιολογητικά που αναφέρονται στο σημείο 3.13. ανωτέρω.

β) Στην περίπτωση διαδικασίας προκαταβολής της επιστροφής, τα σχετικά δικαιολογητικά αναφέρονται στο σημείο 3.13.1. ανωτέρω.

γ) Για εφοδιασμούς που πραγματοποιούνται με την διαδικασία των μηνιαίων φορτώσεων (άρθρο 9 παρ. 2 Κ.Υ.Α. αριθ. 313896/10-9-07), το τελωνείο εφοδίων, ύστερα από αίτηση του εφοδιαστή, αποστέλλει υπηρεσιακά το συντομότερο δυνατό, απευθείας στον ΟΠΕΚΕΠΕ με συστημένη επιστολή όλα τα τελωνειακά παραστατικά και τα συνημμένα σ’ αυτά έγγραφα, καθώς και τα δικαιολογητικά που απαιτούνται για την πληρωμή της εξαγωγικής επιστροφής, ως κατωτέρω:
· α) Ακριβές αντίγραφο του συγκεντρωτικού παραστατικού εξαγωγής (Ε.Δ.Ε. 2) με τα απαραίτητα συμπληρωματικά Ε.Δ.Ε. (BIS) με αναφορά των αντίστοιχων αριθμών Δ.Π.Ε.Ε., κατά προϊόν ή κατάσταση φόρτωσης, όπου αυτή εκδίδεται.

· β) Σε περίπτωση θέσης του προϊόντος σε αποθήκη ανεφοδιασμού (άρθρου 37 Καν. 612/09):

· Ακριβές αντίγραφο Ε του Ε.Δ.Ε.

· Ακριβές αντίγραφο του αντίτυπου 1 του Ε.Δ.Ε. 2 της διασάφησης εξαγωγής.

· γ) Ακριβές αντίγραφο του δελτίου χημικής ανάλυσης του ΓΧΚ, όπου αυτό απαιτείται.

· ε) Ακριβές αντίγραφο της δήλωσης του εξαγωγέα όπου αναγράφονται αναλυτικά τα προϊόντα βάσεως που έχουν χρησιμοποιηθεί, για τα εμπορεύματα εκτός Παραρτήματος Ι.

· στ) Ακριβές αντίγραφο της δήλωσης του εξαγωγέα όπου δηλώνονται αναλυτικά οι ποσότητες ζάχαρης, ισογλυκόζης κλπ που χρησιμοποιήθηκαν για τα μεταποιημένα προϊόντα με βάση τα οπωροκηπευτικά.

· ζ) Για τα αμπελο-οινικά προϊόντα οι ετικέτες τους.

· η) Στις περιπτώσεις μικροποσοτήτων, ελλείψει δελτίου χημικής ανάλυσης, υποβάλλεται υπεύθυνη δήλωση του άρθρ. 8 Ν.1599/86 του εξαγωγέα, που αναφέρει:

· Για τα αμπελο-οινικά προϊόντα, ανά δασμολογική κλάση τους βαθμούς αυτών.

· Για τα λοιπά προϊόντα την καθορισμένη επί της συσκευασίας τυποποίησης σύσταση αυτών.

δ) Τέλος, εφιστούμε την προσοχή σας στις επισημάνσεις σε σχέση με την αποστολή στοιχείων και δικαιολογητικών στο Ο.Π.Ε.Κ.Ε.Π.Ε., που περιλαμβάνονται στο σημείο 3.13.3. ανωτέρω.

Ακριβές αντίγραφο
Ο τμηματάρχης











Ο ΔΙΕΥΘΥΝΤΗΣ










    Ν. ΜΑΝΟΥΣΟΠΟΥΛΟΣ

Συνημμένα:

  1. Παράρτημα Ι Συνθήκης Ε.Ο.Κ. με γεωργικά προϊόντα

  2. Υπόδειγμα εγγράφου προενημέρωσης

  3. Κατάλογος τηλεφώνων Δ/νσης μηχανισμών αγοράς ΟΠΕΚΕΠΕ

  4. Αρθρο 1 Καν.1234/07 με τομείς γεωργικών προϊόντων
  5. Πρακτικό φυσικού ελέγχου

6α. Υπόδειγμα γραμμογράφησης βιβλίου φυσικών ελέγχων τελωνείων εξαγωγής

6β. Υπόδειγμα γραμμογράφησης βιβλίου ελέγχων υποκ/σης τελωνείων εξόδου

6γ. Υπόδειγμα γραμμογράφησης βιβλίου φυσικών ελέγχων τελωνείων εφοδίων άρθρ. 34 και τελωνείων αποθηκών άρθρ.37
6δ. Υπόδειγμα γραμμογράφησης βιβλίου ελέγχων υποκ/σης τελωνείων φόρτωσης εφοδίων

7α. Πίνακας συγκεντρωτικών στοιχείων των φυσικών ελέγχων (Καν.1276/08) Τελωνείων εξαγωγής, Τελωνείων εφοδίων (άρθρ. 34) και Τελωνείων ελέγχου αποθηκών (άρθρ.37)

7β. Πίνακας συγκεντρωτικών στοιχείων των ελέγχων υποκατάστασης (Καν.1276/08) Τελωνείων εξόδου και Τελωνείων φόρτωσης εφοδίων (άρθρ.37)
  8. Πρακτικό ελέγχου υποκατάστασης/ειδικού ελέγχου υποκατάστασης

  9. Εντυπο «Βεβαίωσης για το Υπουργείο Γεωργίας»

10. Προϊόντα τομέα ζάχαρης για τα οποία δεν απαιτείται κοινοτική καταγωγή (άρθρο 12 παρ. 1 Καν.612/09)
11. Παράρτημα ΙΙ Καν.376/08
12. Κ.Υ.Α. 313896/10-9-07
13. Καν. 1276/08
14. Καν. 612/09
ΠΙΝΑΚΑΣ ΔΙΑΝΟΜΗΣ

Α. ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ

1. Υπουργείο Οικονομίας και Οικονομικών

1.1 Γεν. Δ/νση Οικ. Επιθ/σης

α. Δ/νση Επιθ/σης Υπηρεσιών
β. Δ/νση Εποπτείας Εσωτερικού Ελέγχου
γ. Οικ. Επιθ/σεις (έδρες τους)

1.2 ΥΠ.Ε.Ε. (Κ. Υ. & Περιφερειακές Δ/νσεις αυτού)

1.3ΕΛΥΤ Αττικής, Θεσ/νίκης, Πάτρας

1.4Αποκεντρωμένες Τελωνειακές Υπηρεσίες

α. Τελων/κές Περιφέρειες

β. ΔΙΠΕΑΚ

γ. ΔΙΠΑΕ Αθηνών και Θεσ/νίκης

δ. ΔΙΕΤΑ
2. Γ.Γ.Π.Σ., Δ/νση 30 Γ΄

3. Σ.Ε.Υ.Υ.Ο

4. Κεντρική Ένωση Επιμελητηρίων Ελλάδος

5. Επιμελητήρια Ελλάδας

6. Εμπορικοί Σύλλογοι

7. Ομοσπονδία Εκτελωνιστών Ελλάδος (για ενημέρωση των μελών της)

8. Σύλλογοι Εκτελωνιστών

9. Σύνδεσμος Ελληνικών Βιομηχανιών

10. Σύνδεσμος Εξαγωγέων Βορείου Ελλάδος (Πλ. Μοριχόβου 1, Θεσ/νίκη)

11. Σύνδεσμος Ελληνικών Επιχειρήσεων Εξαγωγής και Διακίνησης Φρούτων, Λαχανικών και Χυμών  "INCOFRUIT - (HELLAS)" (Αιόλου 104, 105 64 - Αθήνα)

12. Ελληνικός Οργανισμός Εξωτερικού Εμπορίου (Μαρίνου Αντύπα 86 - 88, 163 46 - Ηλιούπολη)

13. Ο.Π.Ε.Κ.Ε.Π.Ε., Διεύθυνση Μηχανισμών Αγοράς  (Αχαρνών 241, 104 46 - Αθήνα)

14. Γενικό Χημείο του Κράτους, Δ/νση Χημικοτεχνική Δασμολογίου (Τσόχα 16, 115 21 - Αθήνα)

15. Σύνδεσμος Ελληνικών Βιομηχανιών Τροφίμων (Πλ. Θεάτρου 24, 105 52 - Αθήνα)

Β. ΕΣΩΤΕΡΙΚΗ ΔΙΑΝΟΜΗ

1. Γραφείο Υπουργού

2. Γραφείο Υφυπουργού  Α. Μπέζα

3. Γραφείο Γεν. Γραμματέα  Α. Σκορδά
4. Γραφείο Γεν. Δ/ντή Τελωνείων και Ε.Φ.Κ.

5. Δ/νση 19η / Α' τμήμα (σε 30 αντίγραφα)

6. Δ/νσεις : 3η, 17η, 18η, 33η, Ε.Φ.Κ.

7. Δ/νση Διεθνών Οικονομικών Σχέσεων (Δ.Ο.Σ.) / Β' τμήμα

8. Δ/νσεις : 5/Β, 6/Β, (σε 2 αντίγραφα)

9. Δ/νση Μηχανογραφικής Υποστήριξης Ο.Π.Σ.Τ.

10. Δ/νση Διεθνών Οικονομικών Σχέσεων (Δ.Ο.Σ.) / Β' τμήμα

11. Δ/νσεις : 5/Β, 6/Β, (σε 2 αντίγραφα)

12. Δ/νση Μηχανογραφικής Υποστήριξης Ο.Π.Σ.Τ.

ΣΥΝΗΜΜΕΝΟ 1

ΠΑΡΑΡΤΗΜΑ Ι ΠΙΝΑΚΑΣ
προβλεπόμενος στο άρθρο 32 της συνθήκης
	Κλάση
της ονοματολογίας των Βρυξελλών
	                                                                               Περιγραφή  εμπορευμάτων

	Κεφάλαιο 1
	Ζώα ζώντα

	Κεφάλαιο 2
	Κρέατα και βρώσιμα παραπροϊόντα σφαγίων

	Κεφάλαιο 3
	Ιχθείς, μαλακόστρακα και μαλάκια

	Κεφάλαιο 4
	Γάλα και προϊόντα γαλακτοκομίας. Ωά πτηνών. Μέλι φυσικόν

	Κεφάλαιο 5
	

	05.04
	Έντερα, κύστεις και στόμαχοι ζώων, ολόκληρα ή εις τεμάχια, πλην των εξ ιχθύων τοιούτων

	05.15
	Προϊόντα ζωικής προελεύσεως, μη αλλαχού κατονομαζόμενα ή περιλαμβανόμενα. Μη ζώντα ζώα των κεφαλαίων 1 και 3, ακατάλληλα διά την ανθρώπινη κατανάλωση

	Κεφάλαιο 6
	Φυτά ζώντα και προϊόντα ανθοκομίας

	Κεφάλαιο 7
	Λαχανικά, φυτά, ρίζαι και κόνδυλοι, άπαντα εδώδιμα

	Κεφάλαιο 8
	Καρποί και οπώραι εδώδιμοι. Φλοιοί εσπεριδοειδών και πεπόνων

	Κεφάλαιο 9.
	Καφές, τέιον και αρτύματα (μπαχαρικά), εξαιρέσει του ματέ (κλάσις 09.03)

	Κεφάλαιο 10
	Δημητριακά

	Κεφάλαιο 11
	Προϊόντα αλευροποιίας, βύνη, άμυλα, γλουτένη, ινουλίνη

	Κεφάλαιο 12
	Σπέρματα και καρποί ελαιώδεις. Σπέρματα, σπόροι σποράς και διάφοροι καρποί. Βιομηχανικά και

	
	φαρμακευτικά φυτά. Άχυρα και χορτονομαί

	Κεφάλαιο 13
	

	ex13.03
	Πηκτίνη

	Κεφάλαιο 15
	

	15.01
	Λίπος χοίρειον υπό την ονομασίαν «saindoux» και λοιπά χοίρεια λίπη, λαμβανόμενα διά πιέσεως ή τήξεως. Λίπη πουλερικών λαμβανόμενα διά πιέσεως ή τήξεως

	15.02
	Λίπη βοοειδών, προβατοειδών και αιγοειδών, ακατέργαστα ή τετηγμένα, περιλαμβανομένων και των λιπών των λεγομένων πρώτης εκθλίψεως

	15.03
	Στεατίνη, ελαιοστεατίνη, έλαιον του υπό την ονομασία «saindoux» χοιρείου λίπους και ελαι-ομαργαρίνη, άνευ προσθήκης γαλακτοματοποιών ουσιών, άνευ αναμείξεως ή παρασκευής τινός

	15.04
	Λίπη και έλαια ιχθύων και θαλασσίων θηλαστικών, έστω και εξηυγενισμένα

	15.07
	Έλαια φυσικά μόνιμα, ρευστά ή αλοιφώδη, ακαθάριστα κεκαθαρμένα ή εξηυγενισμένα

	15.12       
	Έλαια και λίπη ζωικά ή φυτικά υδρογονωμένα, έστω και εξηυγενισμένα, αλλ'ουχί περαιτέρω

	
	επεξειργασμένα

	15.13
	Μαργαρίνη, απομίμησις χοιρείου λίπους (simili saindoux) και έτερα βρώσιμα λίπη παρεσκευα-

	
	σμένα

	15.17
	Υπολείμματα προκύπτοντα εκ της επεξεργασίας των λιπαρών ουσιών ή των ζωικών ή φυτικών

	
	κηρών

	Κεφάλαιο 16
	Παρασκευάσματα κρεάτων, ιχθύων, μαλακοστράκων και μαλακίων


	Κλάση 

της ονοματολογίας των Βρυξελλών
	Περιγραφή  εμπορευμάτων

	Κεφάλαιο 17
	

	17.01
	Σάκχαρις τεύτλων και σακχαροκαλάμου, εις στερεάν κατάστασιν

	17.02
	Έτερα σάκχαρα, σιρόπια. Υποκατάστατα του μέλιτος, έστω και μεμειγμένα μετά φυσικού μέλιτος Σάκχαρα και μελάσσαι κεκαυμέναι

	17.03
	Μελάσσαι, έστω και αποχρωματισμέναι

	17.05 
	Σάκχαρα, σιρόπια και μελάσσαι, άπαντα αρωματισμένα ή τεχνικώς κεχρωσμένα (περιλαμβανομένης και της δια βανίλλης ή βανιλλίνης αρωματισμένης σακχάρεως), εξαιρουμένων των χυμών οπωρών μετά προσθήκης σακχάρεως εις πάσαν αναλογίαν

	Κεφάλαιο 18

	

	18.01
	Κακάον εις βαλάνους και θραύσματα βαλάνων, ακατέργαστα ή πεφρυγμένα

	18.02
	Κελύφη, φλοιοί, μεμβράναι και απορρίμματα κακάου

	Κεφάλαιο 20
	Παρασκευάσματα οσπρίων, λαχανικών, οπωρών και ετέρων φυτών ή μερών φυτών

	Κεφάλαιο 22
	

	22.04
	Γλεύκος σταφυλών, μερικώς ζυμωθέν, έστω και αν η ζύμωσις ανεστάλη καθ'οιονδήποτε έτερον τρόπον, εξαιρέσει της διά προσθήκης οινοπνεύματος

	22.05
	Οίνοι εκ νωπών σταφυλών. Γλεύκος εκ νωπών σταφυλών, ούτινος η ζύμωσις ανεστάλη τη προ-σθήκη οινοπνεύματος (περιλαμβανομένων και των μιστελίων)

	22.07
	Μηλίτης, απίτης, υδρόμελι και έτερα ποτά προερχόμενα εκ ζυμώσεως

	ex 22.08         ex 22.09 
	Αιθυλική αλκοόλη, μετουσιωμένη ή μη, οιουδήποτε αλκοολομετρικού τίτλου, λαμβανόμενη από γεωργικά προϊόντα περιλαμβανόμενα στο παράρτημα Ι της συνθήκης, εξαιρουμένων των απο-σταγμάτων, ηδύποτων και ετέρων οινοπνευματωδών ποτών, συνθέτων αλκοολούχων παρασκευα-σμάτων (καλουμένων συμπεπυκνωμένων εκχυλισμάτων) δια την παρασκευή ποτών

	ex 22.10
	Όξος εδώδιμον και υποκατάστατα αυτού εδώδιμα

	Κεφάλαιο 23
	Υπολείμματα και απορρίμματα των βιομηχανιών ειδών διατροφής. Τροφαί παρεσκευασμέναι δια ζώα

	Κεφάλαιο 24
	

	24.01
	Καπνός ακατέργαστος ή μη βιομηχανοποιημένος. Απορρίμματα καπνού

	Κεφάλαιο 45
	

	45.01
	Φελλός, φυσικός ακατέργαστος και απορρίμματα φελλού. Φελλός εις θραύσματα, κόκκους ή κόνιν

	Κεφάλαιο 54
	

	54.01
	Λίνον, ακατέργαστον, μουσκευμένον, αποφλοιωμένον, κτενισμένον ή άλλως πως κατειργασμένον, μη όμως νηματοποιημένον. Στυπία και απορρίμματα (περιλαμβανομένου και του εκ της ξάνσεως νημάτων, υφασμάτων ή ρακών προερχομένου λίνου)

	Κεφάλαιο 57
	

	57.01      .

	Κάνναβις, (Cannabis, sativa) ακατέργαστος, μουσκευμένη, αποφλοιωμένη, κτενισμένη ή άλλως κατειργασμένη, αλλά μη νηματοποιημένη. Στυπία και απορρίμματα καννάβεως (περιλαμβανομένων και των προερχομένων εκ της ξάνσεως νημάτων, υφασμάτων ή ρακών)

ΕΝΤΥΠΟ ΠΡΟΕΝΗΜΕΡΩΣΗΣ

ΑΙΤΗΣΗ

Του εξαγωγέα (επωνυμία):. . . . . . . . . . . 





ΠΡΟΣ

. . . . . . . . . . . . . . . . . . . . . . . . . . . . . . . . . . 

Αρμόδιο τελωνείο εξαγωγής: . . . . . . . . . . . . . . . . . . . . . . . . . . . . . . . . 

. . . . . . . . . . . . . . . . . . . . . . . . . . . . . . . . . . 

Με την παρούσα σας ενημερώνουμε ότι προτιθέμεθα να πραγματο-

. . . . . . . . . . . . . . . . . . . . . . . . . . . . . . . . . . 

τοποιήσουμε εξαγωγή επιδοτούμενου προϊόντος και σας παρέχουμε

Δ/νση: . . . . . . . . . . . . . . . . . . . . . . . . . . . . 

τα παρακάτω στοιχεία :

. . . . . . . . . . . . . . . . . . . . . . . . . . . . . . . . . . 

Ημερομηνία φόρτωσης: . . . . . . . . . . . . . . . . . . . . . . . . . . . . . . . . . . . . 

. . . . . . . . . . . . . . . . . . . . . . . . . . . . . . . . . . 

Ωρα έναρξης φόρτωσης: . . . . . . . . . . . . . . . . . . . . . . . . . . . . . . . . . . . . 

Τηλ.: . . . . . . . . . . . . . . . . . . . . . . . . . . . . . 

Ελάχιστη εικαζόμενη διάρκεια φόρτωσης: . . . . . . . . . . . . . . . . . . . . . 

Φαξ: . . . . . . . . . . . . . . . . . . . . . . . . . . . . . 

Τόπος φόρτωσης (ακριβής διεύθυνση): . . . . . . . . . . . . . . . . . . . . . . . . 

Δ.Ο.Υ.: . . . . . . . . . . . . . . . . . . . . . . . . . . . 

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

Ε.Ο.R.I. : . . . . . . . . . . . . . . . . . . . . . . . . . .

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 








Τηλέφωνο τόπου φόρτωσης: . . . . . . . . . . . . . . . . . . . . . . . . . . . . . . . . 

ΕΝΗΜΕΡΩΣΗ ΦΟΡΤΩΣΗΣ ΓΙΑ ΕΞΑΓΩΓΗ

ΕΠΙΔΟΤΟΥΜΕΝΩΝ ΠΡΟΪΟΝΤΩΝ

	Εμπορική περιγραφή

/ονομασία είδους
	Ποσότητα

/μάζα
	Δασμολογική κλάση
	Κωδικός 

επιστροφής   
	Ποσό επιστροφής

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


Τόπος: . . . . . . . . . . . . . . . . . . . . . . . . . . . ..

Αριθμός τιμολογίου: . . . . . . . . . . . . . . . . . . . . . . . . . . . . . . . . 

Ημερομηνία: . . . . . . . . . . . . . . . . . . . . . . .


Μεταφορικό μέσο: . . . . . . . . . . . . . . . . . . . . . . . . . . . . . . . . . . 




Προορισμός εμπορεύματος: . . . . . . . . . . . . . . . . . . . . . . . . . . . 

Το παρόν έγγραφο κατατίθεται τουλάχιστον 24 ώρες πριν την έναρξη της φόρτωσης. Σε περίπτωση αλλαγής της ημερομηνίας, της ώρας, του τόπου φόρτωσης ή του είδους και της ποσότητας του εμπορεύματος, θα κατατεθεί νέο έγγραφο.


Ο ΑΙΤΩΝ




Υπογραφή: . . . . . . . . . . . . . . . . . . . . . . . . . . . . . . . . . . . . . . . . .



Ονοματεπώνυμο: . . . . . . . . . . . . . . . . . . . . . . . . . . . . . . . . . . . . 
	Ημερομηνία και ώρα κατάθεσης ή αποστολής

του παρόντος: . . . . . . . . . . . . . . . . . . . . . . . . . . . 

Αρ. πρωτοκόλλου: . . . . . . . . . . . . . . . . . . . . . . . 

Αρ. διασάφησης: . . . . . . . . . . . . . . . . . . . . . . . . .

(συμπληρώνεται από το τελωνείο)

	Δ/νση Μηχανισμών Αγοράς, Τμήμα Εισαγωγών-Εξαγωγών

	Σκόρδα   (κα Μανώλη)                              2102125642
	Δημητριακά (κα Καρασάη)                     2102124892

	Μανιτάρια  (κα Τσάμπρα)                         2102125407
	Γαλακτ/κά  (κα Καραβάτου)                    2102125421

	Μπανάνες  (κα Ζήρα)                                2102125661
	Εκτός παραρτ/τος Ι (κα Κούρου)            2102125431

	Αμπελοοινικά (κα Ζησιμοπούλου)          2102125632
	Ζάχαρη         (κα Ζησιμοπούλου)            2102125632

	Μεταπ/να Οπωρ/κά, ισογλυκόζη (κα Ζήρα)                                            

                                                                 2102125661
	Ζωϊκά, αλιευτικά (κα Παπαδημητρίου)   2102125417

	
	

	Τηλεομοιότυπα: 210 8670503, 210 2020608
	Προϊστάμενος, κος Καπάτος 210 2124893


Δεδομένου ότι βάσει του άρθρου 48 παρ. 2 Καν.612/09 ο Ο.Π.Ε.Κ.Ε.Π.Ε. επιβάλει οικονομικές κυρώσεις σε περίπτωση που η διαφορά του δηλούμενου ποσού επιστροφής ενός προϊόντος είναι μεγαλύτερη των 1000 ευρώ από το ισχύον πραγματικά ποσό επιστροφής (για όλη την εξαγόμενη ποσότητα), και εάν ο εξαγωγέας δεν διαθέτει στοιχεία από προηγούμενη εξαγωγή του ιδίου προϊόντος (όχι παλαιότερα του ενός έτους) που κατά τον Κανονισμό δικαιούται να αναφέρει, είναι σκόπιμο το ερώτημα/και η απάντηση να γίνεται εγγράφως (με fax ). Υπενθυμίζεται ότι το ποσό επιστροφής πρέπει να αναγράφεται με αναφορά του κωδικού της ονοματολογίας και ανά μονάδα προϊόντος όπως αναφέρεται στο πιστοποιητικό εξαγωγής και προκαθορισμού δηλαδή π.χ. ανά 100 κιλά.  Αν δεν αναγραφεί ποσό θεωρείται ότι δηλώθηκε 0 ευρώ ανά μονάδα προϊόντος.

ΤΟΜΕΙΣ ΠΡΟΪΟΝΤΩΝ (άρθρο 1 Καν.1234/07)

Άρθρο 1

Πεδίο εφαρμογής

1. Ο παρών κανονισμός θεσπίζει κοινή οργάνωση των αγορών για τα προϊόντα των ακόλουθων τομέων, οι οποίοι περιγράφονται αναλυτικότερα στο παράρτημα Ι:

α) σιτηρά, μέρος Ι του παραρτήματος Ι·

β) ρύζι, μέρος ΙΙ του παραρτήματος Ι·

γ) ζάχαρη, μέρος ΙΙΙ του παραρτήματος Ι·

δ) αποξηραμένες χορτονομές, μέρος IV του παραρτήματος Ι·

ε) σπόροι προς σπορά, μέρος V του παραρτήματος Ι·

στ) λυκίσκος, μέρος VI του παραρτήματος Ι·

ζ) ελαιόλαδο και επιτραπέζιες ελιές, μέρος VII του παραρτήματος Ι·

η) λίνο και κάνναβη, μέρος VIII του παραρτήματος Ι·

θ) οπωροκηπευτικά, μέρος IX του παραρτήματος Ι·

ι) μεταποιημένα οπωροκηπευτικά, μέρος X του παραρτήματος Ι·

ια) μπανάνες, μέρος XI του παραρτήματος Ι·

ιβ) οίνος, μέρος XII του παραρτήματος Ι·

ιγ) ζώντα φυτά και προϊόντα ανθοκομίας, μέρος XIII του παραρτήματος Ι (στο εξής «τομέας των ζώντων φυτών»)·

ιδ) ακατέργαστος καπνός, μέρος XIV του παραρτήματος Ι·

ιε) βόειο κρέας, μέρος XV του παραρτήματος Ι·

ιστ) γάλα και γαλακτοκομικά προϊόντα, μέρος XVI του παραρτήματος Ι·

ιστ) χοίρειο κρέας, μέρος XVII του παραρτήματος Ι·

ιη) κρέας αιγοπροβάτων, μέρος XVIII του παραρτήματος Ι·

ιθ) αυγά, μέρος XIX του παραρτήματος Ι·

κ) κρέας πουλερικών, μέρος XX του παραρτήματος Ι·

κα) λοιπά προϊόντα, μέρος XXI του παραρτήματος Ι.

2. Όσον αφορά τον τομέα του οίνου εφαρμόζεται μόνο το άρθρο 195 του παρόντος κανονισμού.

3. Ο παρών κανονισμός θεσπίζει ειδικά μέτρα για τους ακόλουθους τομείς, όπως απαριθμούνται και, ενδεχομένως, ορίζονται αναλυτικότερα στο παράρτημα ΙΙ:

α) αιθυλική αλκοόλη γεωργικής προέλευσης, μέρος Ι του παραρτήματος ΙΙ (στο εξής «τομέας της γεωργικής αιθυλικής αλκοόλης»)·

β) προϊόντα μελισσοκομίας, μέρος ΙΙ του παραρτήματος ΙΙ (στο εξής «τομέας της μελισσοκομίας»)·

γ) μεταξοσκώληκες, μέρος ΙΙΙ του παραρτήματος ΙΙ.

4. Όσον αφορά τις πατάτες, νωπές ή διατηρημένες με απλή ψύξη του κωδικού ΣΟ 0701, εφαρμόζεται το μέρος IV κεφάλαιο II.

ΠΡΑΚΤΙΚΟ ΦΥΣΙΚΟΥ ΕΛΕΓΧΟΥ ΤΗΣ ΔΙΑΣΑΦΗΣΗΣ ΑΡ.……….………..……….

Σε εφαρμογή του Καν.(ΕΚ)1276/2008 και των σχετικών εθνικών οδηγιών πραγματοποιήθηκε φυσικός έλεγχος των εμπορευμάτων, όπως παρακάτω περιγράφεται:

1. Γενικά στοιχεία (συμπληρώνεται υποχρεωτικά) : 

Ημερομηνία και ώρα παραλαβής εγγράφου προενημέρωσης:………………………………………………...……….. …
Λόγος επιλογής της διασάφησης για την διενέργεια φυσ. ελέγχου:…………………………………………...……….. …………………………………………………………………………………….……...………..…………………….………………
Δηλούμενη ώρα έναρξης φόρτωσης:…..………..………....Δηλούμενη ώρα λήξης φόρτωσης:...………....……….. …
Πραγματική ώρα έναρξης φόρτωσης:..………....………..Πραγματική ώρα λήξης φόρτωσης:..………....……….. …
Ωρα έναρξης ελέγχου:………………………………Ωρα λήξης ελέγχου:…………………………..….…....……….. ………
Τόπος ελέγχου: ̠ Τελωνείο ̠ Εγκατάσταση εξαγωγέα ̠ Λιμάνι ̠ Αλλος…....………....………....…………. 
Τελικό μέσο μεταφοράς: ̠ Φορτηγό αρ……………….̠ Ε/Κ αρ.……………… ̠ Αλλο……………………………

          ̠ Πλοίο (για χύδην, σάκκους κ.λπ.) ονομ...………......……….. ……………………………
Τελικό μέσο μεταφοράς στην έναρξη του ελέγχου: ̠ Αδειο  ̠ Μερικώς φορτωμένο   ̠ Πλήρως φορτωμένο
Είδος εξαγόμενου προϊόντος:……………………………………………………………………………………..…… ……...…
Κόλλα:…………………………………………………………………………………….……...………..……………………. …….

2.Τρόπος αναγνώρισης είδους και ελέγχου ποιότητας (επιλέγετε τα σχετικά πεδία ανάλογα):
̠ Οπτικός έλεγχος ̠ Οπτική επαλήθευση των πληροφοριών της συσκευασίας με αυτές του παραστατικού ̠ Λήψη δείγματος για χημική ανάλυση & αριθμ. δειγμάτων . . . .     ̠ Άλλος τρόπος (περιγράψτε):…………….
……………………………………………………………………………………………………………………………..…………..

γ) Είδος (δέματα, κιβώτια, Ε/Κ κ.λπ.) και αριθμός συσκευασιών που ελέγχθηκαν :……………………………………

3.Τρόπος ελέγχου ποσότητας (επιλέγετε τα σχετικά πεδία ανάλογα):
α) ̠Εκφόρτωση ̠Μερική εκφόρτωση ̠Ανοίχθηκε διάδρομος ̠Ζύγιση ̠Ογκομέτρηση ̠Καταμέτρηση

β) Τεχνικά μέσα που χρησιμοποιήθηκαν:̠Γεφυροπλάστιγγα ̠Πλάστιγγα ̠Εργάτες ̠Κλάρκ ̠Ιμάντας ̠Αλλο……………………………………………………..……….……..…………………………………………………………

γ) Είδος (δέματα, κιβώτια, Ε/Κ κ.λπ.) και αριθμός συσκευασιών που ελέγχθηκαν ::……………………………………

…………………………………………………………………………………………………………………………….…………...

δ) Περιγραφή ελέγχου:………………………………………………………………………………………………………………

………………………………………………………………………………………………………….…………….………………..

……………………………………………………………………………………………………………………………..……………

ε) Μάζα/ποσότητα μικτή:……………………………………Μάζα/ποσότητα καθαρή:...……………………………………
4.Αποτέλεσμα ελέγχου:

α) Παρατηρήσεις αμέσως μετά την πραγματοποίηση του ελέγχου όταν δεν απαιτείται Δ.Χ.Α.::

̠Σύμφωνο προς τα δηλωθέντα

̠Μη σύμφωνο προς τα δηλωθέντα (εξηγήστε αναλυτικά)
Κωδικός/οί Σ.Ο.:………………………………………… Κωδικός/οί Επιστροφής: …………………………………………
…………………………………………………………………………………………………………………….….…………………

……………………………………………………………………………………………………………………………..……………

β) Σφράγιση: ̠Δεμάτων ̠Κιβωτίων ̠Ε/Κ ̠Μεταφορικού μέσου. Αρ. μολυβδοσφραγίδων….………….……
……………………………………………………………………………………………………………………….…….……………

γ) Αποτέλεσμα μετά την έκδοση του οριστικού δελτίου χημικής ανάλυσης:………………….…………. ……………
̠Σύμφωνο προς τα δηλωθέντα

̠Μη σύμφωνο προς τα δηλωθέντα (εξηγήστε αναλυτικά)
Κωδικός/οί Σ.Ο.:……………………………… Κωδικός/οί επιστροφής: ………………………….…………………… . . . .
……………………………………………………………………………………………………………………………..……………

……………………………………………………………………………………………………………………………..……………

Τόπος………………………… Ημερομηνία……………………Ο/η ελεγκτής (ονομ/μο, υπογραφή)…………………….

Υπόδειγμα γραμμογράφησης του βιβλίου φυσικών ελέγχων των Τελωνείων εξαγωγής
(και παραδείγματα συμπλήρωσής του)

ΤΟΜΕΑΣ:………………………………………………………….

	1
	2
	3
	4
	5
	6

	Ημερομηνία
	Αριθμός δ/σης (MRN) με ποσότητα / ποσό επιστροφής μεγαλύτερο από αυτά του άρθρου 6 παρ.6 Καν.1276/08
	Αριθμός διασ/σης (MRN) με ποσότητα / ποσό επιστροφήςμικρότερο από αυτά του άρθρου 6 παρ.6 Καν. 1276/08
	Διενεργήθη φυσικός έλεγχος
	Αποτέλεσμα ελέγχου
	Ποσό επιστροφής (συνολικής ποσότητας ανά προϊόν) της διασ/σης που έχει διενεργηθεί φυσικός έλεγχος

(2)

	1/4/08
	08GR000102xxxxxxx6
	_
	X
	Σύμφωνο
	1.800 EUR

	
	_
	08GR002202xxxxxxx6
	_
	_
	_

	3/4/08
	08GR004003xxxxxxx6
	_
	_
	_
	_

	(1)
	_
	08GR004101xxxxxxx2
	Χ (1) Μικροποσότητα
	Σύμφωνο
	Μικροποσότητα

	(3)
	08GR002004xxxxxxx2 (3)
	_
	Χ
	Σύμφωνο
	5.000EUR (3)

	(3)
	» (3)
	_
	Χ
	Σύμφωνο
	1.900EUR (3)

	Σύνολα Απριλίου (4)
	4
	2
	3 (1)
	_
	8.700 EUR


Σημειώσεις:

     Μπαίνει  Χ ή – (παύλα), κατά περίπτωση

(1) Οι έλεγχοι των μικροποσοτήτων καταχωρούνται κανονικά στο βιβλίο για λόγους πληρότητας, αλλά δεν συνυπολογίζονται στο ελάχιστο ποσοστό ελέγχων, ούτε ανακοινώνονται στην υπηρεσία μας.

(2) Σε περίπτωση διενέργειας φυσικού ελέγχου, θα αναγράφεται πάντα το ποσό επιστροφής. Το ποσό επιστροφής θα υπολογίζεται με βάση την αναγραφή του ποσού επιστροφής ανά μονάδα προϊόντος στην θέση 44 και την συνολική ποσότητα. Εξαιρούνται οι μικροποσότητες.

(3) Όταν μια διασάφηση περιλαμβάνει στη θέση 33 περισσότερους του ενός κωδικούς ονοματολογίας επιστροφών ή συνδυασμένης ονοματολογίας (πολυκλασική), για τις ανάγκες των εγγραφών στο βιβλίο κάθε κωδικός θεωρείται ξεχωριστή διασάφηση και καταχωρείται σε ξεχωριστό στίχο.

(4) Ανά μήνα γίνεται ανακεφαλαίωση και άθροιση.







ΣΥΝΗΜΜΕΝΟ  6β

Υπόδειγμα γραμμογράφησης του βιβλίου ελέγχων υποκατάστασης των Τελωνείων εξόδου

(και παραδείγματα συμπλήρωσής του)

	     1
	     2
	    3
	   4
	      5
	     6
	    7
	     8

	Ημερομηνία εξόδου


	Αριθμός Τ5 *
	Τ5 * με ποσότητα ή ποσό επιστροφής μικρότερο από αυτά του άρθρου 6 (6) Καν.1276/08
	Τ5 * που υπήχθη σε φυσικό έλεγχο του άρθρ. 2 στ) Καν.1276/08 στο τελωνείο εξαγωγής   (3)
	Τ5 * με πρόβλημα σφράγισης του μεταφορικού μέσου και λόγος μη σφράγισης (ρήξη σφραγίδας, ασφράγιστο χωρίς απαλλαγή)

	Διενεργήθη έλεγχος υποκατ/σης

του άρθρ. 2 ζ) Καν.1276/08

	Διενεργήθη ειδικός έλεγχος υποκατ/σης, του άρθρ. 2 η) Καν.1276/08

	Αποτέλεσμα 

ελέγχου


	1/4/08
	2008xxxxxx2004
	_
	X
	_
	_
	_
	_

	
	2008xxxxxx4101
	X
	_
	_
	_
	_
	_

	
	2008xxxxxx4101
	Χ
	_
	_
	Χ (1)

μικροποσότητα
	_
	Σύμφωνο

	
	2008xxxxxx0102
	_
	_
	X
χωρίς σφραγίδα
	_
	X
	Σύμφωνο

	15/4/08
	2008xxxxxx2202
	_
	_
	_
	Χ
	_
	Σύμφωνο

	
	2008xxxxxx2004
	[Χ (5)]
	_
	Χ

ρήξη σφραγίδας
	_
	Χ (5)
	Μη σύμφωνο

	30/4/08
	2008xxxxxx4101
	_
	_
	_
	Χ
	_
	Σύμφωνο

	Σύνολα Απριλίου (4)
	7
	2 (5)
	1
	2
	2
	2
	Ποσοστό μήνα (6)


Σημειώσεις:

     Μπαίνει  Χ ή – (παύλα), κατά περίπτωση

(1) Οι έλεγχοι υποκατάστασης των μικροποσοτήτων καταχωρούνται κανονικά στο βιβλίο για λόγους πληρότητας, αλλά δεν συνυπολογίζονται στο ελάχιστο ποσοστό ελέγχων, ούτε ανακοινώνονται στην υπηρεσία μας.

(2) Τα Τ5 αναγράφονται με τον αριθμό καταχώρησης  που δίνεται από το τελωνείο εξαγωγής-και τον αριθμό καταχώρησης που δίνεται από το Ο.Π.Σ.Τ.

Ακόμη και όταν ένα Τ5 είναι πολυκλασικό, καταχωρείται μια φορά.

(3) Εάν έχει διενεργηθεί φυσικός έλεγχος, από το τελωνείο εξαγωγής, στο τετραγωνίδιο Δ του Τ5 υπάρχει η ένδειξη «Κανονισμός (ΕΟΚ) 1276/08»,
(4) Ανά μήνα γίνεται ανακεφαλαίωση και άθροιση

(5) Οι ειδικοί έλεγχοι υποκατάστασης των μικροποσοτήτων καταχωρούνται κανονικά στο βιβλίο, συνυπολογίζονται στο ελάχιστο ποσοστό ελέγχων και ανακοινώνονται στην υπηρεσία μας, και το σχετικό Τ5 δεν συνυπολογίζεται στις μικροποσότητες πλέον, αλλά προστίθεται στη στήλη 2.

(6) Για να υπολογιστεί το ποσοστό ελέγχου: [(στήλες 6+7) Χ 100] : [στήλη 2 – (στήλες 3+4)]

(*) Εφόσον (εκ λάθους του τελωνείου εξαγωγής) υποβληθεί αντίτυπο Ε, συνυπολογίζεται μαζί με τα Τ5










ΣΥΝΗΜΜΕΝΟ  6γ

Υπόδειγμα γραμμογράφησης του βιβλίου φυσικών ελέγχων 

των Τελωνείων εφοδίων (για διαδικασία άρθρου 34) και ελέγχου αποθηκών άρθρου 37
(και παραδείγματα συμπλήρωσής του)

ΤΟΜΕΑΣ:………………………………………………………….

	1
	2
	3
	4
	5
	6

	Ημερομηνία
	Αριθμός Δ.Π.Ε.Ε. άρθρου 34 ή Τ5 ή ΕΔΕ2/Ε (MRN) με ποσότητες / ποσά επιστροφής μεγαλύτερα από αυτά του άρθρου 6 παρ.6 Καν.1276/08
	Αριθμός Δ.Π.Ε.Ε. άρθρου 34 ή Τ5 ή ΕΔΕ2/Ε (MRN) με ποσότητες / ποσά επιστροφήςμικρότερα από αυτά του άρθρου 6 παρ.6 Καν.1276/08
	Διενεργήθη φυσικός έλεγχος
	Αποτέλεσμα ελέγχου
	Ποσό επιστροφής (συνολικής ποσότητας ανά προϊόν) του Δ.Π.Ε.Ε. άρθρου 34 ή Τ5 ή ΕΔΕ2/Ε στο οποίο έχει διενεργηθεί φυσικός έλεγχος

(2)

	1/4/08
	08GR000102xxxxxxx6
	-
	X
	Kαλώς
	1.800 EUR

	
	_
	08GR002202xxxxxxx6
	_
	_
	_

	3/4/08
	08GR004003xxxxxxx6
	_
	_
	_
	_

	
	
	08GR004101xxxxxxx2
	Χ(1)

μικροποσότητα
	Καλώς
	Μικροποσότητα

	
	08GR002004xxxxxxx2 (3)
	
	Χ 

	Καλώς
	5.000EUR (3)

	
	» (3)
	
	Χ
	Καλώς
	1.900EUR (3)

	Σύνολα Απριλίου (4)
	4
	2
	3 (1)
	_
	8.700 EUR


Σημειώσεις:

     Μπαίνει  Χ ή – (παύλα), κατά περίπτωση

(1) Οι έλεγχοι των μικροποσοτήτων καταχωρούνται κανονικά στο βιβλίο για λόγους πληρότητας, αλλά δεν συνυπολογίζονται στο ελάχιστο ποσοστό ελέγχων, ούτε ανακοινώνονται στην υπηρεσία μας.

(2) Σε περίπτωση διενέργειας φυσικού ελέγχου, θα αναγράφεται πάντα το ποσό επιστροφής. Το ποσό επιστροφής θα υπολογίζεται με βάση την ένδειξη ποσού ανά μονάδα προϊόντος στην θέση 44 και την συνολική ποσότητα. Εξαιρούνται οι μικροποσότητες.

(3)Όταν ένα Δ.Π.Ε.Ε. άρθρου 34 ή Τ5 ή ΕΔΕ 2 /Ε περιλαμβάνει περισσότερα του ενός προϊόντα (κωδικούς ονοματολογίας), για τις ανάγκες των ελέγχων και των εγγραφών στο βιβλίο κάθε προϊόν καταχωρείται σε ξεχωριστό στίχο.

(4) Ανά μήνα γίνεται ανακεφαλαίωση και άθροιση.







ΣΥΝΗΜΜΕΝΟ  6δ

Υπόδειγμα γραμμογράφησης του βιβλίου ελέγχων υποκατάστασης 

των Τελωνείων φόρτωσης εφοδίων (εξόδου)

(και παραδείγματα συμπλήρωσής του)

	     1
	     2
	    3
	     4
	     5

	Ημερομηνία εξόδου


	Αριθμός Δ.Π.Ε.Ε. άρθρου 37 και Τ5

(2)
	Αριθμός Δ.Π.Ε.Ε. άρθρου 37 και Τ5 με ποσότητες ή ποσό επιστροφής μικρότερα από αυτά του άρθρου 6(6) Καν.1276/08
	Διενεργήθη έλεγχος υποκατ/σης του 
άρθρου 2 ζ) Καν.1276/08

	Αποτέλεσμα

ελέγχου



	1/4/08
	2008xxxxxx2004
	_
	Χ
	Σύμφωνο

	
	2008xxxxxx4101
	X
	_
	_

	
	2008xxxxxx4101
	Χ
	[Χ (1)]
	Μη σύμφωνο

	
	2008xxxxxx0102
	Χ
	_
	_

	15/4/08
	2008xxxxxx2202
	_
	Χ
	Σύμφωνο

	Σύνολα Απριλίου (3)
	5
	3
	2
	Ποσοστό ελέγχου μήνα (4)


Σημειώσεις:

     Μπαίνει  Χ ή – (παύλα), κατά περίπτωση

(1) Οι έλεγχοι υποκατάστασης των μικροποσοτήτων καταχωρούνται κανονικά στο βιβλίο για λόγους πληρότητας, αλλά δεν συνυπολογίζονται στο ελάχιστο ποσοστό ελέγχων, ούτε ανακοινώνονται στην υπηρεσία μας.

(2) Τα Τ5 αναγράφονται με τον αριθμό καταχώρησης  που δίνεται από το τελωνείο εξαγωγής-και τον αριθμό καταχώρησης που δίνεται από το Ο.Π.Σ.Τ.

Ακόμη και όταν ένα Τ5 είναι πολυκλασικό, καταχωρείται μια φορά.

 (3) Ανά μήνα γίνεται ανακεφαλαίωση και άθροιση

(4) Για να υπολογιστεί το ποσοστό ελέγχου: (στήλη 4 Χ 100) : (στήλες 2 – 3)










        ΣΥΝΗΜΜΕΝΟ  7α
Συγκεντρωτικά στοιχεία των φυσικών ελέγχων (παράρτ. VΙΙΙ του Καν. 1276/08) Τελωνείων εξαγωγής, τελωνείων εφοδίων (άρθρ.34 Κα.612/09) και
τελωνείων ελέγχου αποθηκών (άρθρ. 37 Καν. 612/09)
Τομέας προϊόντων:. . . . . . . . . . . . . . . . . . . .

	α)
	Αριθμός διασαφήσεων εξαγωγής (*ΔΠΕΕ άρθρ.34)  (**ΕΔΕ 2/Ε και Τ5) για ποσότητες/ποσά επιστροφής μεγαλύτερα του άρθρ.6(6) του Καν.1276/08) [Στήλη 2 βιβλίου]

[Στοιχείο 1.1  Παρ. VΙΙΙ Καν. 1276/08]
	

	β)
	Αριθμός διασαφήσεων εξαγωγής (*ΔΠΕΕ άρθρ.34) (**ΕΔΕ 2/Ε και Τ5) με ποσότητες/ποσά επιστροφής μικρότερα από αυτά του άρθρου 6 παρ.6 Καν. 1276/08 [Στήλη 3 βιβλίου]
	

	γ)
	Αριθμός φυσικών ελέγχων ανά τομέα [Στήλη 4 βιβλίου]

[Στοιχείο 1.2 Παρ. VΙΙΙ Καν. 1276/08]
	

	δ)
	Αριθμός φυσικών ελέγχων ανά τομέα όπου διαπιστώθηκαν παρατυπίες για αξία επιστροφών ανώτερη από 1000 ευρώ [Από στήλη 5 βιβλίου]

[Στοιχείο 1.4 Παρ. VΙΙΙ Καν. 1276/08]
	

	ε)
	Ποσό των επιστροφών, ανά τομέα, των διασαφήσεων (*ΔΠΕΕ άρθρ.34)  (**ΕΔΕ 2/Ε και Τ5) που έγιναν αντικείμενο φυσικού ελέγχου [Από στήλη 6 βιβλίου]

[Στοιχείο 1.6  Παρ. VΙΙΙ Καν. 1276/08]
	


* Τελωνεία εφοδίων  ** Τελωνεία ελέγχου αποθηκών άρθρου 37
ΣΥΝΗΜΜΕΝΟ  7β

Συγκεντρωτικά στοιχεία των ελέγχων υποκατάστασης (παράρτ. VΙΙΙ του Καν. 1276/08)
Τελωνείων εξόδου και τελωνείων φόρτωσης εφοδίων (άρθρ.37 Καν.612/09)
	α) *
	Συνολικός αριθμός Τ5 (*Τ5 και Δ.Π.Ε.Ε άρθρου 37)
[Στήλη 2 βιβλίου]  [*Στήλη 2 βιβλίου]
[Στοιχείο 2.1 γ), Παράρτ. VΙΙΙ Καν. 1276/08]
	

	β) *
	Αριθμός Τ5 (*Τ5 και Δ.Π.Ε.Ε άρθρου 37) με ποσότητες/ποσά επιστροφής μικρότερα από αυτά του άρθρου 6 παρ.6 Καν. 1276/08 [Στήλη 3 βιβλίου]  [*Στήλη 3 βιβλίου]
	

	γ)
	Αριθμός Τ5 που υπήχθησαν σε φυσικό έλεγχο του άρθρου 2 στ) Καν. 1276/08 στο τελωνείο εξαγωγής 

 [Στήλη 4 βιβλίου] 

[Στοιχείο 2.1 α), Παράρτ. VΙΙΙ Καν. 1276/08]
	

	δ) *
	Αριθμός Τ5 (*Τ5 και Δ.Π.Ε.Ε. άρθρου 37) που μπορεί να υπαχθούν σε έλεγχο υποκατάστασης του άρθρου 2 ζ) Καν. 1276/08 [α-(β+γ)] 

[Στήλη 2 - (στήλες 3+4) βιβλίου]  [*Στήλη 2 – στήλη 3 βιβλίου]
[Στοιχείο 2.1 β) Παράρτ. VΙΙΙ Καν. 1276/08] 
	

	ε)
	Αριθμός Τ5 με πρόβλημα σφράγισης του μεταφορικού μέσου (ρήξη σφραγίδας, ασφράγιστο χωρίς απαλλαγή) [Στήλη 5 βιβλίου]

[Στοιχείο 2.4 Παράρτ. VΙΙΙ Καν. 1276/08]
	

	στ) *
	Αριθμός ελέγχων υποκατάστασης του άρθρου 2 ζ) Καν. 1276/08
[Στήλη 6 βιβλίου]  [*Στήλη 4 βιβλίου]
[Στοιχείο 2.3 Παρ. VΙΙΙ Καν. 1276/08]
	

	ζ)
	Αριθμός ειδικών ελέγχων υποκατάστασης του άρθρου 2 η) Καν.1276/08 (δ ανωτέρω)
[Στήλη 7 βιβλίου]

[Στοιχείο 2.3 Παράρτ. VΙΙΙ Καν. 1276/08]
	

	η) *
	Περιπτώσεις εφαρμογής του άρθρου 15 παρ.5 Καν. 1276/08 (ενημέρωση από ΟΠΕΚΕΠΕ για συνέχεια που δόθηκε σε διαπιστώσεις τελωνείου 

[Στοιχείο 2.7 Παράρτ. VΙΙΙ Καν. 1276/08]
	

	θ) *
	Αριθμός ελέγχων υποκατάστασης του άρθρου 2 ζ) Καν. 1276/08, όπου διαπιστώθηκαν παρατυπίες για αξία επιστροφών ανώτερη των 1000 ευρώ 

[Από στήλη 8 βιβλίου, κατά περίπτωση]  [*Από στήλη 5 βιβλίου, κατά περίπτωση]
[Στοιχείο 2.5. πρώτο εδάφιο Παράρτ. VΙΙΙ Καν. 1276/08]
	

	ι) *
	Αριθμός ειδικών ελέγχων υποκατάστασης του άρθρου 2 η) Καν. 1276/08, όπου διαπιστώθηκαν παρατυπίες για αξία επιστροφών ανώτερη των 1000 ευρώ 

[Από στήλη 8 βιβλίου, κατά περίπτωση] [*Από στήλη 5 βιβλίου, κατά περίπτωση]
[Στοιχείο 2.5. δεύτερο εδάφιο Παράρτ. VΙΙΙ Καν. 1276/08]
	


*Τα τελωνεία φόρτωσης εφοδίων συμπληρώνουν μόνο τα στοιχεία με αστερίσκο










             ΣΥΝΗΜΜΕΝΟ  8
ΠΡΑΚΤΙΚΟ ΕΛΕΓΧΟΥ ΥΠΟΚΑΤΑΣΤΑΣΗΣ ΤΟΥ ΑΝΤΙΤΥΠΟΥ ΕΛΕΓΧΟΥ Τ5 ΑΡ………..………..

Σε εφαρμογή του Καν(ΕΚ)1276/2008 και των σχετικών εθνικών οδηγιών πραγματοποιήθηκε έλεγχος υποκατάστασης των εμπορευμάτων, όπως παρακάτω περιγράφεται:

1. Υποχρεωτικά στοιχεία :

Τελωνείο εξαγωγής:……………………………Τελωνείο εξόδου ή προορισμού του Τ5:…………………………………
Αριθμός καταχώρησης αντιτύπου ελέγχου Τ5:…………………………………………………………..…..…..……………
Μεταφορικό μέσο: ̠ Φορτηγό αρ.……………….̠ Ε/Κ αρ.……………… ̠ Αλλο……………………………………
Αποτέλεσμα ελέγχου μολυβδοσφράγισης: ̠ Αλύμαντο ̠ Παραβιασμένο ̠ Απαλλαγή
Αρ. σφραγίδας/ων:….………….………………....……………………………..…..…..……………………………………..…..
(Στον έλεγχο υποκ/σης (άρθρ.2 ζ και 8) συμπληρώνονται πάντοτε τα πεδία με * και κατά περίπτωση τα άλλα πεδία.
Στον ειδικό έλεγχο υποκ/σης (άρθρ.2 η και 9) συμπληρώνονται όλα τα πεδία.
2. ΕΙΔΟΣ ΕΛΕΓΧΟΥ:

α)̠*Ελεγχος υποκατάστασης

β) ̠Ειδικός έλεγχος υποκατάστασης. Αιτία ελέγχου:

-̠Παραβιασμένη σφράγιση ή άλλη από αυτή της αναχώρησης

-̠Καμία σφράγιση

γ)* Ημερομηνία ελέγχου:. . . . . . . . . . . . . . *Ώρα έναρξης ελέγχου:……… ……*Ώρα λήξης ελέγχου:…… . . . . . . .

3.*Τρόπος αναγνώρισης είδους και ελέγχου ποιότητας (επιλέγετε τα σχετικά πεδία ανάλογα) :
α)̠ Οπτικός έλεγχος ̠ Οπτική επαλήθευση πληροφοριών της συσκευασίας με αυτές του παραστατικού ̠ Λήψη δείγματος για χημική ανάλυση ̠Μερική εκφόρτωση ̠Ανοίχθηκε διάδρομος ̠ Άλλος τρόπος (περιγράψτε):…………….………………………………… ………………………………………………………………………

β) Είδος (δέματα, κιβώτια, Ε/Κ κ.λπ.) και αριθμός συσκευασιών που ελέγχθηκαν :……………………………………

……………………………………………………………………………………………………………………………..…………..

γ) Είδος εξαγόμενου προϊόντος:……………………………………………………………………………………..…… ……
4. Τρόπος ελέγχου ποσότητας (επιλέγετε τα σχετικά πεδία ανάλογα):
α)̠ Εκφόρτωση ̠Μερική εκφόρτωση ̠Ανοίχθηκε διάδρομος ̠Ζύγιση ̠Ογκομέτρηση ̠Καταμέτρηση

β) Τεχνικά μέσα που χρησιμοποιήθηκαν:̠γεφυροπλάστιγγα ̠Πλάστιγγα ̠Εργάτες ̠Κλάρκ ̠Ιμάντας ̠Αλλο……………………………………………………..……….……..…………………………………………………………

γ) Είδος (δέματα, κιβώτια, Ε/Κ κ.λπ.) και αριθμός συσκευασιών που ελέγχθηκαν ::……………………………………

…………………………………………………………………………………………………………………………….……..……...

δ) Περιγραφή ελέγχου:………………………………………………………………………………………………………………

…………………………………………………………………………….…………………………….…………….………………...

……………………………………………………………………………………………………………………………..……………

ε) Μάζα/ποσότητα μικτή:…………………………………    Μάζα/ποσότητα καθαρή:...……………………………………
στ) *Κόλλα:…………………………………………………………………………………….……...………..…………………….
5. *Αποτέλεσμα ελέγχου:

α) Παρατηρήσεις αμέσως μετά την πραγματοποίηση του ελέγχου όταν δεν απαιτείται Δ.Χ.Α.::

̠Σύμφωνο προς τα δηλωθέντα

̠Μη σύμφωνο προς τα δηλωθέντα (εξηγήστε αναλυτικά)
Κωδικός/οί Σ.Ο.:………………………………………… Κωδικός/οί Επιστροφής: …………………………………………
…………………………………………………………………………………………………………………….….…………………

…………………………………………………………………………………………………………………….……….……………

……………………………………………………………………………………………………………………………..……………

β) Σφράγιση: ̠Δεμάτων ̠Κιβωτίων ̠Ε/Κ ̠Μεταφορικού μέσου. Αρ. μολυβδοσφραγίδων….………….……
……………………………………………………………………………………………………………………….…….……………

γ) Αποτέλεσμα μετά την έκδοση του οριστικού δελτίου χημικής ανάλυσης:………………….………….………………
̠Σύμφωνο προς τα δηλωθέντα

̠Μη σύμφωνο προς τα δηλωθέντα (εξηγήστε αναλυτικά)
Κωδικός/οί Σ.Ο.:……………………………… Κωδικός/οί επιστροφής: ………………………….………………………….
……………………………………………………………………………………………………………………………..……………

Τόπος………………………… Ημερομηνία……………………Ο/Η ελεγκτής (ονομ/μο, υπογραφή)……………….……....

Προϊόντα τομέα ζάχαρης για τα οποία δεν απαιτείται κοινοτική καταγωγή (άρθρ. 12 παρ.1 Καν.612/09)
	ΠΑΡΑΡΤΗΜΑ Ι

	Μέρος III: Ζάχαρη

:

	
	Κωδικός ΣΟ
	Περιγραφή

	
	
	

	β)
	1701
	Ζάχαρη από ζαχαροκάλαμο ή από τεύτλα και ζαχαρόζη χημικώς καθαρή, σε στερεή κατάσταση

	γ)
	1702 20
	Ζάχαρη και σιρόπι σφενδάμου

	
	1702 60 95 και

1702 90 95
	Άλλα ζάχαρα σε στερεά μορφή και σιρόπια ζάχαρης χωρίς προσθήκη αρωματικών ή χρωστικών ουσιών, εξαιρουμένων της λακτόζης και της γλυκόζης, της μαλτοδεξτρίνης και της ισογλυκόζης

	
	1702 90 71
	Καραμελωμένα σάκχαρα και μελάσες, που περιέχουν κατά βάρος, σε ξηρά κατάσταση, 50 % ή περισσότερο σακχαρόζη

	
	2106 90 59
	Σιρόπια ζάχαρης, αρωματισμένα ή με προσθήκη χρωστικών ουσιών, με εξαίρεση τα σιρόπια ισογλυκόζης, λακτόζης, γλυκόζης και μαλτοδεξτρίνης

	δ)
	1702 30 10

1702 40 10

1702 60 10

1702 90 30
	Ισογλυκοζη

	ζ)
	2106 90 30
	Σιρόπια ισογλυκόζης, αρωματισμένα ή με την προσθήκη χρωστικών ουσιών


	ΠΑΡΑΡΤΗΜΑ ΧΧΙ 
Τα προϊόντα που απαριθμούνται στο στοιχείο β) του παραρτήματος Ι, μέρος Χ, ως ακολούθως:

Μέρος X: Προϊόντα με βάση τα μεταποιημένα οπωροκηπευτικά

	
	Κωδικός ΣΟ
	Περιγραφή

	β)
	ex 0811
	Καρποί και φρούτα, άψητα ή ψημένα στον ατμό ή βρασμένα στο νερό, κατεψυγμένα, με προσθήκη ζάχαρης ή άλλων γλυκαντικών

	
	ex 1302 20
	Πηκτικές ύλες και πηκτινικές ενώσεις

	
	ex 2001
	Λαχανικά, φρούτα και καρποί και άλλα βρώσιμα μέρη φυτών, παρασκευασμένα ή διατηρημένα με ξίδι ή οξικό οξύ, με εξαίρεση:

— τις πιπεριές του γένους Capsicum, άλλες από τις γλυκοπιπεριές ή τις καυτερές πιπεριές της διάκρισης 2001 90 20

— γλυκό καλαμπόκι (Zea mays var. saccharata) της διάκρισης 2001 90 30

— ίγναμα (κόνδυλος της διοσκουρέας), γλυκοπατάτες και παρόμοια βρώσιμα μέρη φυτών περιεκτικότητας κατά βάρος σε άμυλα κάθε είδους ίσης ή ανώτερης του 5 % της διάκρισης 2001 90 40

— καρδιές φοινίκων της διάκρισης 2001 90 60

— ελιές της διάκρισης 2001 90 65

— αμπελόφυλλα, βλαστοί λυκίσκου και άλλα παρόμοια βρώσιμα μέρη φυτών που υπάγονται στη διάκριση ex 2001 90 97

	
	2002
	Ντομάτες παρασκευασμένες ή διατηρημένες αλλιώς παρά με ξίδι ή οξικό οξύ

	
	2003
	Μανιτάρια και τρούφες, παρασκευασμένα ή διατηρημένα χωρίς ξίδι ή οξικό οξύ

	
	ex 2004
	Άλλα λαχανικά παρασκευασμένα ή διατηρημένα χωρίς ξίδι ή οξικό οξύ, κατεψυγμένα, άλλα από τα προϊόντα της κλάσης 2006, με εξαίρεση το γλυκό καλαμπόκι (Zea mays var. saccharata) της διάκρισης ex 2004 90 10, τις ελιές της διάκρισης ex 2004 90 30 και τις πατάτες παρασκευασμένες ή διατηρημένες με μορφή αλεύρων, σιμιγδαλιών ή νιφάδων της διάκρισης 2004 10 91

	
	ex 2005
	Άλλα λαχανικά παρασκευασμένα ή διατηρημένα χωρίς ξίδι ή οξικό οξύ, μη κατεψυγμένα, άλλα από τα προϊόντα της κλάσης 2006, με εξαίρεση τις ελιές της διάκρισης 2005 70, το γλυκό καλαμπόκι (Zea mays var. saccharata) της διάκρισης 2005 80 00 και τις πιπεριές του γένους Capsicum, άλλες από τις γλυκοπιπεριές και τις καυτερές πιπεριές της διάκρισης 2005 99 10 και τις πατάτες, παρασκευασμένες ή διατηρημένες με μορφή αλεύρων, σιμιγδαλιών ή νιφάδων, της διάκρισης 2005 20 10

	
	ex 2006 00
	Καρπoί και φρoύτα, φλoύδες καρπώv και φρoύτωv και άλλα μέρη φυτώv, σακχαρόπηκτα (στραγγισμέvα, με στιλπvή ή κρυσταλλική εμφάνιση), με εξαίρεση τις σακχαρόπηκτες μπανάνες που υπάγονται στις κλάσεις ex 2006 00 38 και ex 2006 00 99

	
	ex 2007
	Γλυκά κουταλιού, ζελέδες, μαρμελάδες, πολτοί και πάστες καρπών και φρούτων υπό μορφή μαγειρευμένων παρασκευασμάτων, με ή χωρίς προσθήκη ζάχαρης ή άλλων γλυκαντικών, με εξαίρεση:

— τα ομοιογενοποιημένα παρασκευάσματα μπανάνας της διάκρισης ex 2007 10

— γλυκά κουταλιού, ζελέδες, μαρμελάδες, πολτοί και πάστες μπανάνας των διακρίσεων

ex 2007 99 39, ex 2007 99 50 και ex 2007 99 97

	
	ex 2008
	Φρούτα και καρποί και άλλα βρώσιμα μέρη φυτών, αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλων γλυκαντικών ή αλκοόλης, που δεν κατονομάζονται ούτε περιλαμβάνονται αλλού, με εξαίρεση:

— βούτυρο αράπικων φυστικιών της διάκρισης 2008 11 10

— καρδιές φοινίκων της διάκρισης 2008 91 00

— καλαμπόκι της διάκρισης 2008 99 85

— ίγναμα (κόνδυλος της διοσκουρέας), γλυκοπατάτες και παρόμοια βρώσιμα μέρη φυτών περιεκτικότητας κατά βάρος σε άμυλα κάθε είδους ίσης ή ανώτερης του 5 % της διάκρισης 2008 99 91

— αμπελόφυλλα, βλαστοί λυκίσκου και άλλα παρόμοια βρώσιμα μέρη φυτών που υπάγονται στη διάκριση ex 2008 99 99

— μείγματα μπανάνας αλλιώς παρασκευασμένα ή διατηρημένα των διακρίσεων ex 2008 92 59, ex 2008 92 78, ex 2008 92 93 και ex 2008 92 98

— μπανάνες αλλιώς παρασκευασμένες ή διατηρημένες των διακρίσεων ex 2008 99 49, ex 2008 99 67 και ex 2008 99 99

	
	ex 2009
	Χυμοί φρούτων (εκτός από τον χυμό σταφυλιών και τον μούστο σταφυλιών των διακρίσεων 2009 61 και 2009 69 και τον χυμό μπανάνας της διάκρισης ex 2009 80) και χυμοί λαχανικών, που δεν έχουν υποστεί ζύμωση και χωρίς προσθήκη αλκοόλης, έστω και με προσθήκη ζάχαρης ή άλλων γλυκαντικών

Παράρτημα ΙΙ Καν.376/08 (όπως τροποποιήθηκε από Παράρτ. Ι Καν.514/08)
ΠΑΡΑΡΤΗΜΑ II

ΜΕΡΟΣ II

ΥΠΟΧΡΕΩΣΗ ΕΚΔΟΣΗΣ ΑΔΕΙΑΣ — ΓΙΑ ΕΞΑΓΩΓΕΣ ΧΩΡΙΣ ΕΠΙΣΤΡΟΦΕΣ ΚΑΙ ΓΙΑ ΠΡΟΪΟΝΤΑ ΓΙΑ ΤΑ ΟΠΟΙΑ ΔΕΝ ΕΧΕΙ ΚΑΘΟΡΙΣΤΕΙ ΦΟΡΟΣ ΕΞΑΓΩΓΗΣ ΚΑΤΑ ΤΗΝ ΗΜΕΡΟΜΗΝΙΑ ΥΠΟΒΟΛΗΣ ΤΗΣ ΑΙΤΗΣΗΣ

Κατάλογος προϊόντων που αναφέρονται στο άρθρο 1 παράγραφος 2 στοιχείο α) i) και ανώτατα όρια που εφαρμόζονται σύμφωνα με το άρθρο 4 παράγραφος 1 στοιχείο δ)
[παρατίθενται κατά την ίδια σειρά όπως στα παραρτήματα I και II του κανονισμού (ΕΚ) αριθ. 1234/2007]

A. Δημητριακά [μέρος Ι του παραρτήματος Ι του κανονισμού (ΕΚ) αριθ. 1234/2007] (1)

	Κωδικός ΣΟ
	Περιγραφή


	Ποσό της

εγγύησης


	Διάρκεια ισχύος


	Καθαρές ποσότητες (2)



	1001 10
	Σιτάρι σκληρό
	3 ευρώ/τόνο
	Μέχρι το τέλος του 4ου μήνα που έπεται του μήνα της ημερομηνίας έκδοσης της

άδειας, σύμφωνα με το άρθρο 22 παρ. 1


	5 000 kg



	1001 90 99
	Όλυρα (σπέλτα), σιτάρι

μαλακό και σιμιγδάλι

που δεν προορίζονται

για σπορά


	3 ευρώ/τόνο
	Μέχρι το τέλος του 4ου μήνα που έπεται του μήνα της ημερομηνίας έκδοσης της

άδειας, σύμφωνα με το άρθρο 22 παρ. 1


	5 000 kg



	1002 00 00
	Σίκαλη
	3 ευρώ/τόνο
	Μέχρι το τέλος του 4ου μήνα που έπεται του μήνα της ημερομηνίας έκδοσης της

άδειας, σύμφωνα με το άρθρο 22 παρ. 1


	5 000 kg



	1003 00
	Κριθάρι
	3 ευρώ/τόνο
	Μέχρι το τέλος του 4ου μήνα που έπεται του μήνα της ημερομηνίας έκδοσης της

άδειας, σύμφωνα με το άρθρο 22 παρ. 1


	5 000 kg



	1004 00
	Βρώμη
	3 ευρώ/τόνο
	Μέχρι το τέλος του 4ου μήνα που έπεται του μήνα της ημερομηνίας έκδοσης της

άδειας, σύμφωνα με το άρθρο 22 παρ. 1


	5 000 kg



	1005 90 00
	Καλαμπόκι εκτός από

καλαμπόκι για σπορά


	3 ευρώ/τόνο
	Μέχρι το τέλος του 4ου μήνα που έπεται του μήνα της ημερομηνίας έκδοσης της

άδειας, σύμφωνα με το άρθρο 22 παρ. 1


	5 000 kg



	1101 00 15
	Αλεύρι από μαλακό

σιτάρι και όλυρα


	3 ευρώ/τόνο
	Μέχρι το τέλος του 4ου μήνα που έπεται του μήνα της ημερομηνίας έκδοσης της

άδειας, σύμφωνα με το άρθρο 22 παρ. 1
	500 kg



	(1) Πλην αντιθέτων διατάξεων του κανονισμού (ΕΚ) αριθ. 1342/2003.

(2) Μέγιστες ποσότητες για τις οποίες δεν χρειάζεται να προσκομιστεί άδεια ή πιστοποιητικό, δυνάμει του άρθρου 4 παράγραφος 1 στοιχείο δ). Οι περιορισμοί αυτοί δεν εφαρμόζονται στις εξαγωγές υπό προτιμησιακούς όρους, με δασμολογικές ποσοστώσεις ή εφόσον έχει καθοριστεί εξαγωγικός δασμός.

(—) Άδεια ή πιστοποιητικό απαιτούνται για οποιαδήποτε ποσότητα.


B. Ρύζι [μέρος ΙΙ του παραρτήματος Ι του κανονισμού (ΕΚ) αριθ. 1234/2007]

	Κωδικός ΣΟ
	Περιγραφή


	Ποσό της

εγγύησης


	Διάρκεια ισχύος


	Καθαρές ποσότητες (1)



	1006 20
	Ρύζι αποφλοιωμένο (ρύζι brown)

	3 ευρώ/τόνο
	Μέχρι το τέλος του 4ου μήνα που έπεται του μήνα της ημερομηνίας έκδοσης της άδειας, σύμφωνα με το άρθρο 22 παρ. 1

	500 kg



	1006 30
	Ρύζι ημιλευκασμένο ή λευκα-

σμένο, έστω και γυαλισμένο ή

στιλβωμένο


	3 ευρώ/τόνο
	Μέχρι το τέλος του 4ου μήνα που έπεται του μήνα της ημερομηνίας έκδοσης της άδειας, σύμφωνα με το άρθρο 22 παρ. 1

	500 kg



	(1) Μέγιστες ποσότητες για τις οποίες δεν χρειάζεται να προσκομιστεί άδεια ή πιστοποιητικό, δυνάμει του άρθρου 4 παράγραφος 1 στοιχείο δ). Οι περιορισμοί αυτοί δεν εφαρμόζονται στις εξαγωγές υπό προτιμησιακούς όρους, με δασμολογικές ποσοστώσεις ή εφόσον έχει καθοριστεί εξαγωγικός δασμός.

(—) Άδεια ή πιστοποιητικό απαιτούνται για οποιαδήποτε ποσότητα.




Γ. Ζάχαρη [μέρος ΙΙΙ του παραρτήματος Ι του κανονισμού (ΕΚ) αριθ. 1234/2007]

	Κωδικός ΣΟ
	Περιγραφή


	Ποσό της

εγγύησης


	Διάρκεια ισχύος


	Καθαρές ποσότητες (1)



	1701
	Ζάχαρη από ζαχαροκάλαμο ή

από τεύτλα και ζαχαρόζη χημι-

κώς καθαρή, σε στερεή κατά-

σταση


	11 ευρώ/100

kg


	Για ποσότητες που υπερβαίνουν τους 10 τόνους, μέχρι το τέλος του 3ου μήνα μετά το μήνα της πραγματικής ημερομηνίας έκδοσης της άδειας, σύμφωνα με το

άρθρο 22 παρ. 2

Για ποσότητες που δεν υπερβαίνουν τους 10 τόνους, μέχρι το τέλος του 3ου μήνα μετά το μήνα της ημερομηνίας έκδοσης της άδειας, σύμφωνα με το άρθρο 22 παρ. 1 (2)


	2 000 kg



	1702 60 95

1702 90 95


	Άλλα ζάχαρα σε στερεά μορφή

και σιρόπια ζάχαρης, χωρίς

προσθήκη αρωματικών ουσιών

ή χρωστικών ουσιών, εξαιρου-

μένων της λακτόζης και της

γλυκόζης, της μαλτοδεξτρίνης

και της ισογλυκόζης


	4,2 ευρώ/

100 kg


	Για ποσότητες που υπερβαίνουν τους 10 τόνους, μέχρι το τέλος του 3ου μήνα μετά το μήνα της

πραγματικής ημερομηνίας έκδοσης της άδειας, σύμφωνα με το άρθρο 22 παρ. 2

Για ποσότητες που δεν υπερβαίνουν τους 10 τόνους, μέχρι το τέλος του 3ου μήνα μετά το μήνα της ημερομηνίας έκδοσης της άδειας, σύμφωνα με το άρθρο 22 παρ. 1 (2)


	2 000 kg



	2106 90 59
	Σιρόπια ζάχαρης, αρωματι-

σμένα ή με προσθήκη χρωστι-

κών ουσιών, με εξαίρεση τα

σιρόπια ισογλυκόζης, λακτό-

ζης, γλυκόζης και μαλτοδεξτρί-

νης


	4,2 ευρώ/

100 kg


	Για ποσότητες που υπερβαίνουν τους 10 τόνους, μέχρι το τέλος του 3ου μήνα μετά το μήνα της πραγματικής ημερομηνίας έκδοσης της άδειας, σύμφωνα με το άρθρο 22 παρ. 2
Για ποσότητες που δεν υπερβαίνουν τους 10 τόνους, μέχρι το τέλος του 3ου μήνα μετά το μήνα της ημερομηνίας έκδοσης της άδειας, σύμφωνα με το άρθρο 22 παρ. 1 (2)


	2 000 kg



	(1) Μέγιστες ποσότητες για τις οποίες δεν χρειάζεται να προσκομιστεί άδεια ή πιστοποιητικό, δυνάμει του άρθρου 4 παράγραφος 1 στοιχείο δ). Οι περιορισμοί αυτοί δεν ισχύουν για τις εισαγωγές υπό προτιμησιακούς όρους ή με δασμολογικές ποσοστώσεις.

(2) Για ποσότητες που δεν υπερβαίνουν τους 10 τόνους, το ενδιαφερόμενο μέρος δεν χρησιμοποιεί περισσότερες από μια άδειες για την ίδια εξαγωγή.
(—) Άδεια ή πιστοποιητικό απαιτούνται για οποιαδήποτε ποσότητα.


ΜΕΡΟΣ III

ΑΝΩΤΑΤΑ ΟΡΙΑ ΓΙΑ ΑΔΕΙΕΣΕΞΑΓΩΓΗΣΜΕ ΕΠΙΣΤΡΟΦΗ

Μέγιστες ποσότητες για τις οποίες δεν χρειάζεται να προσκομιστεί άδεια ή πιστοποιητικό, δυνάμει του άρθρου 4 παράγραφος 1 στοιχείο δ)

	Περιγραφή και κωδικοί ΣΟ
	Καθαρή ποσότητα (1)

	A. ΔΗΜΗΤΡΙΑΚΑ

Για κάθε προϊόν που αναφέρεται στο παράρτημα I, μέρος I του κανονισμού (ΕΚ)

αριθ. 1234/2007 του Συμβουλίου,

με εξαίρεση τις διακρίσεις

— 0714 20 10, και 2302 50 

— 1101 00 15 
	5 000 kg
(—)
500 kg

	B. ΡΥΖΙ

Για κάθε προϊόν που αναφέρεται στο παράρτημα I, μέρος II του κανονισμού (ΕΚ)

αριθ. 1234/2007 του Συμβουλίου
	500 kg

	Γ. ΖΑΧΑΡΗ

Για κάθε προϊόν που αναφέρεται στο παράρτημα I, μέρος III του κανονισμού (ΕΚ)

αριθ. 1234/2007 του Συμβουλίου
	2 000 kg

	Δ. ΓΑΛΑ ΚΑΙ ΓΑΛΑΚΤΟΚΟΜΙΚΑ ΠΡΟΪΟΝΤΑ

Για κάθε προϊόν που αναφέρεται στο παράρτημα I, μέρος XVI του κανονισμού (ΕΚ)αριθ. 1234/2007 του Συμβουλίου
	150 kg

	E. ΒΟΕΙΟ ΚΡΕΑΣ

Για ζώντα ζώα που αναφέρονται στο παράρτημα I, μέρος XV του κανονισμού (ΕΚ)

αριθ. 1234/2007 του Συμβουλίου
Για κρέας που αναφέρεται στο παράρτημα I, μέρος XV του κανονισμού (ΕΚ)

αριθ. 1234/2007 του Συμβουλίου
	Ένα ζώο
200 kg

	Ζ. ΧΟΙΡΕΙΟ ΚΡΕΑΣ

Κωδικοί ΣΟ ως εξής:

0203

1601

1602
0210
	250 kg
250 kg
250 kg
150 kg

	H. ΚΡΕΑΣ ΠΟΥΛΕΡΙΚΩΝ

Κωδικοί ΣΟ ως εξής:

0105 11 11 9000

0105 11 19 9000

0105 11 91 9000

0105 11 99 9000

0105 12 00 9000

0105 19 20 9000

0207
	4 000 νεοσσοί
4 000 νεοσσοί
4 000 νεοσσοί
4 000 νεοσσοί
2 000 νεοσσοί
2 000 νεοσσοί
250 kg

	Θ. ΑΥΓΑ

Κωδικοί ΣΟ ως εξής:

0407 00 11 9000
0407 00 19 9000
0407 00 30 9000
0408 11 80 9100
0408 91 80 9100
0408 19 81 9100
0408 19 89 9100
0408 99 80 9100
	2 000 αυγά
4 000 αυγά
400 kg

100 kg
100 kg
250 kg

250 kg

250 kg

	(1) Οι περιορισμοί αυτοί δεν εφαρμόζονται στις εξαγωγές υπό προτιμησιακούς όρους, με δασμολογικές ποσοστώσεις ή εφόσον έχει καθοριστεί εξαγωγικός δασμός.
(—) Άδεια ή πιστοποιητικό απαιτούνται για οποιαδήποτε ποσότητα.

Κ.Υ.Α. αριθμ. 313896/07 (ΦΕΚ – 1907 Β/14-9-07): Συμπληρωματικά μέτρα σε εκτέλεση του Καν. (Ε.Κ.) αριθ. 800/1999 της Επιτροπής «Για τις κοινές λεπτομέρειες εφαρμογής του καθεστώτος των επιστροφών εξαγωγής για τα γεωργικά προϊόντα» (Ε.Ε. αρ. L 102/17.4.1999) και του Καν. (Ε.Κ.) αριθ. 3002/1992 της Επιτροπής «Περί θεσπίσεως κοινών λεπτομερών κανόνων για τον έλεγχο της χρησιμοποίησης ή /και του προορισμού των προϊόντων που προέρχονται από την παρέμβαση (Ε.Ε. αρ. L 301/17.10.1992)».
ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ

Έχοντας υπόψη:

1. Τις διατάξεις:

α) Του άρθρου 1 παρ. 1, 2 και 3 του ν. 1338/1983 «Εφαρμογή του Κοινοτικού Δικαίου» (Α΄ 34), όπως η παρ. 1 τροποποιήθηκε από το άρθρο 6 παρ. 1 του ν. 1440/1984 (Α΄ 70) «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητος ΄Ανθρακος και Χάλυβος και του Οργανισμού Εφοδιασμού ΕΥΡΑΤΟΜ» και του άρθρου 3 του ν. 1338/1983, όπως αυτό αντικαταστάθηκε από το άρθρο

65 του ν. 1892/1990 (Α΄ 101) «Για τον εκσυγχρονισμό και την ανάπτυξη και άλλες διατάξεις».

β) Του άρθρου 22 παρ. 3 ν. 992/1979 (Α΄ 280) «Περί οργανώσεως των διοικητικών υπηρεσιών για την εφαρμογή της Συνθήκης Προσχωρήσεως της Ελλάδος εις τας Ευρωπαϊκάς Κοινότητας και ρυθμίσεως συναφών θεσμικών και οργανωτικών θεμάτων».

γ) Του άρθρου 29 παρ. 1 του ν. 3147/2003 (Α΄ 135), «Ρύθμιση θεμάτων αγροτικής γης, επίλυση ζητημάτων αποκατασταθέντων και αποκαθισταμένων κτηνοτρόφων και άλλες διατάξεις».

δ) Του άρθρου 90 του «Κώδικα Νομοθεσίας για την Κυβέρνηση και τα Κυβερνητικά όργανα», που τέθηκε σε ισχύ με το άρθρο πρώτο του π. δ/τος 63/2005 «Κωδικοποίηση της νομοθεσίας για την Κυβέρνηση και τα κυβερνητικά όργανα» (Α΄ 98).

2. Τον Καν. (Ε.Κ.) αριθ. 3002/1992 της Επιτροπής «Περί θεσπίσεως κοινών λεπτομερών κανόνων για τον έλεγχο της χρησιμοποίησης ή/ και του προορισμού των προϊόντων που προέρχονται από την παρέμβαση» (Ε.E. αρ. L 301/17.10.1992).

3.  Τον Καν. (Ε.Κ.) αριθ. 800/1999 της Επιτροπής «Για τις κοινές λεπτομέρειες εφαρμογής του καθεστώτος των επιστροφών εξαγωγής για τα γεωργικά προϊόντα» (Ε.Ε. αρ. L 102/17.4.1999).

4.  Την ανάγκη προσαρμογής της κείμενης νομοθεσίας στις διατάξεις των Καν.(Ε.Κ.) αριθ. 800/1999 και 3002/1992 της Επιτροπής.

5. Την υπ’ αριθμ. 98954/4.11.2004 γνώμη του Ο.Π.Ε.Κ.Ε.Π.Ε. και την από 9.12.2005 εισήγηση της Διεύθυνσης Εποπτευόμενων Γεωργικών Οργανισμών και Ιδρυμάτων του Υπουργείου Αγροτικής Ανάπτυξης και Τροφίμων.

6. Το γεγονός, ότι από την εφαρμογή της παρούσας δεν προκαλείται δαπάνη σε βάρος του προϋπολογισμού του Οργανισμού Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε.) – Ν.Π.Ι.Δ. και του κρατικού προϋπολογισμού, αποφασίζουμε:

Άρθρο 1 
Σκοπός

Με την παρούσα απόφαση καθορίζονται τα αναγκαία συμπληρωματικά μέτρα σε εκτέλεση:

α) του Καν. (Ε.Κ.) αριθ. 800/1999 (Ε.Ε. αρ. L 102/1999), όπως ισχύει, για τα δικαιολογητικά καταβολής επιστροφών εξαγωγής σε τρίτες χώρες και τη διαδικασία του διοικητικού ελέγχου και

β) του Καν. (Ε.Κ.) αριθ. 3002/1992 της Επιτροπής (Ε.Ε αρ L 301/17.10.1992), όπως ισχύει, σχετικά με τον καθορισμό των αρμόδιων αρχών για την έκδοση και τη θεώρηση των εντύπων Τ5.

Άρθρο 2 
Μητρώο συναλλασσομένων

1. Στην αρμόδια για την πληρωμή της εξαγωγικής επιστροφής Δ/νση του Ο.Π.Ε.Κ.Ε.Π.Ε. τηρείται μηχανογραφημένο μητρώο συναλλασσομένων, εφεξής καλούμενο μητρώο. Η εγγραφή στο μητρώο αποτελεί προϋπόθεση για την χορήγηση της εξαγωγικής επιστροφής. Φυσικά ή νομικά πρόσωπα εγγεγραμμένα στο μητρώο, τα οποία για πέμπτη συνεχή χρονιά δεν έχουν οποιαδήποτε συναλλαγή με τον Ο.Π.Ε.Κ.Ε.Π.Ε. διαγράφονται από το μητρώο.

2. Για την εγγραφή στο μητρώο: α) ο εξαγωγέας υποβάλλει τα εξής δικαιολογητικά:

i. Έντυπη αίτηση συμπληρωμένη από το συναλλασσόμενο με βεβαίωση του γνήσιου της υπογραφής του αιτούντος σύμφωνα με το άρθρο 11 ν. 2690/1999 (Α΄ 45).

ii. Πιστοποιητικό εγγραφής στο οικείο εμπορικό, βιο​τεχνικό ή βιομηχανικό επιμελητήριο.

iii. Ακριβές αντίγραφο έναρξης εργασιών του εξαγωγέα από την οικεία Δ.Ο.Υ..

β) Η αρμόδια για το μητρώο Δ/νση του Ο.Π.Ε.Κ.Ε.Π.Ε αναζητά αυτεπαγγέλτως τα ακόλουθα δικαιολογητικά:

i. Στις προσωπικές εταιρείες πρόσφατα επικυρωμένο από το αρμόδιο δικαστήριο αντίγραφο του καταστατικού και βεβαίωση σχετικά με την ύπαρξη τροποποιήσεων αυτού.

ii. Στις εταιρείες Α.Ε. και Ε.Π.Ε:

Πρόσφατα επικυρωμένο από την αρμόδια αρχή αντί​γραφο του καταστατικού, το Φ.Ε.Κ. σύστασης και βεβαίωση της αρμόδιας αρχής σχετικά με την ύπαρξη τροποποιήσεων του καταστατικού. Το Φ.Ε.Κ της ανακοίνωσης της αρμόδιας αρχής σχετικά με τη νόμιμη εκπροσώπηση της εταιρείας.

3. Για την εγγραφή υποκαταστημάτων εταιρειών που έχουν έδρα εκτός Ελλάδας υποβάλλονται τα εξής δικαιολογητικά:

α) Πιστοποιητικό εγγραφής στο οικείο εμπορικό, βιοτεχνικό ή βιομηχανικό επιμελητήριο, όπου έχει έδρα το υποκατάστημα.

β) Επικυρωμένο αντίγραφο του καταστατικού και επίσημη μετάφρασή του από το Υπουργείο Εξωτερικών.

γ) Πιστοποιητικό λειτουργίας της εταιρείας από την αρμόδια υπηρεσία της χώρας, στην οποία έχει την έδρα της η εταιρεία και επίσημη μετάφραση αυτού από το Υπουργείο Εξωτερικών.

δ) Βεβαίωση έναρξης εργασιών του υποκαταστήματος στην Ελλάδα και της χορήγησης σε αυτόν Α.Φ.Μ. Αν σύμφωνα με τη νομοθεσία της χώρας, στην οποία έχει την έδρα της η εταιρεία, δεν απαιτείται σχετική βεβαίωση, το έγγραφο ορισμού φορολογικού αντιπροσώπου της εταιρείας.

ε) Ο Α.Φ.Μ. της εταιρείας στην αλλοδαπή.

στ) Στην αίτηση αναγράφονται τα ατομικά στοιχεία του φορολογικού αντιπροσώπου και ο Α.Φ.Μ. αυτού.

4. Ο συναλλασσόμενος γνωστοποιεί άμεσα και εγγράφως στην αρμόδια Δ/νση του Ο.Π.Ε.Κ.Ε.Π.Ε.. κάθε μεταβολή των στοιχείων των παρ. 2 και 3, υποβάλλοντας τα αντίστοιχα δικαιολογητικά.

Άρθρο 3 
Δικαιολογητικά καταβολής της εξαγωγικής επιστροφής

1.  Για την καταβολή της εξαγωγικής επιστροφής ο εξαγωγέας υποβάλλει εντός των προβλεπόμενων στο άρθρο 49 παρ. 2 Καν. (Ε.Κ.) 800/1999 προθεσμιών αίτηση στην αρμόδια Δ/νση του Ο.Π.Ε.Κ.Ε.Π.Ε με τα δικαιολογητικά της παρ. 2. Οι τελωνειακές αρχές αποστέλλουν στην αρμόδια Δ/νση του Ο.Π.Ε.Κ.Ε.Π.Ε τα έγγραφα της παρ. 3.

2. Με την αίτηση συνυποβάλλονται εκτός των δικαι​ολογητικών που καθορίζονται στους κατά περίπτωση τομεακούς κανονισμούς, και τα ακόλουθα δικαιολογητικά:

α) Το έντυπο της κατάστασης υποβαλλόμενων δικαιολογητικών.

β) Κατάσταση πληρωμής του εξαγωγέα σε τρία αντίτυπα.

γ) Υπεύθυνη δήλωση του άρθρου 8 του ν. 1599/1986 (Α΄75), στην οποία δηλώνονται τα εξής:

αα. «Σχετικά με τις εξαγωγές που έγιναν με τις αριθ. διασαφήσεις τα υποβαλλόμενα έγγραφα είναι γνήσια, τα δηλούμενα στοιχεία ακριβή και τα εξαγόμενα προϊόντα πληρούν τις προϋποθέσεις του άρθρου 21 του Καν. (Ε.Κ.) 800/1999 της Επιτροπής».

ββ. Εάν έγινε μεταφόρτωση κατά την έννοια του άρθρου 9 του Καν. (Ε.Κ.) 800/1999 της Επιτροπής.

γγ. Κάθε στοιχείο που ζητείται επιπλέον από τα αρμόδια ελεγκτικά όργανα και αφορά τις εξαγωγές.

δδ. Ότι το προϊόν είναι κοινοτικής καταγωγής, εφόσον αυτό απαιτείται από τον τομεακό κανονισμό. Η κοινοτική καταγωγή αποδεικνύεται και με τα έγγραφα που προβλέπονται στις ειδικές εθνικές διατάξεις ανά προϊόν.

εε. Ότι οι διασαφήσεις εξαγωγής, τις οποίες αφορούν τα υποβαλλόμενα δικαιολογητικά, δεν έχουν χρησιμοποιηθεί για πληρωμή εξαγωγικής επιστροφής με άλλη αίτηση και ότι οι συγκεκριμένες εξαγωγές δεν έχουν ήδη πληρωθεί.

δ) Το έγγραφο μεταφοράς ή αντίτυπο αυτού, υπογεγραμμένο και σφραγισμένο από τη μεταφορική εταιρεία ή από τον εξαγωγέα στην περίπτωση που έκανε τη μεταφορά με ίδια μεταφορικά μέσα.

ε) Γραπτή δήλωση με τα στοιχεία του φυσικού ή νομικού προσώπου (ονοματεπώνυμο εξαγωγέα ή επωνυμία της εταιρείας, ταχυδρομική διεύθυνση, αντικείμενο δραστηριότητας, Α.Φ.Μ. και αρμόδια Δ.Ο.Υ) με το ακόλουθο περιεχόμενο: «Με την παρούσα δηλώνουμε ότι δεχόμαστε τη διενέργεια των προβλεπόμενων στην εθνική και κοινοτική νομοθεσία ελέγχων για την επαλήθευση των στοιχείων που αναφέρονται στη συνυποβαλλόμενη υπεύθυνη δήλωση του άρθρου 8 του ν. 1599/1986. Στην περίπτωση που διαπιστώνεται ότι έχει εισπραχθεί αχρεώστητο ποσό, επιστρέφεται εντός μηνός από τη σχετική ειδοποίηση της αρμόδιας υπηρεσίας».

στ) Σε περίπτωση διαφοροποιημένης επιστροφής (όταν το ύψος της επιστροφής ποικίλει ανάλογα με τον προορισμό του προϊόντος) ή σε κάθε περίπτωση που υπάρχουν σοβαρές αμφιβολίες για τον πραγματικό προορισμό του προϊόντος, το τελωνειακό έγγραφο εισαγωγής στην τρίτη χώρα ή η βεβαίωση εκφόρτωσης και εισαγωγής που εκδίδεται σύμφωνα με τα προβλεπόμενα στην παρ. 1 του άρθρου 16 του Καν. (Ε.Κ.) αριθ. 800/1999 της Επιτροπής. Σε περίπτωση που ο εξαγωγέας αδυνατεί να προσκομίσει ένα από τα παραπάνω έγγραφα, παρότι προέβη στις απαραίτητες ενέργειες ή στην περίπτωση που αμφισβητείται η αυθεντικότητα των εγγράφων που προσκόμισε, η διεκπεραίωση των τελωνειακών διατυπώσεων εισαγωγής αποδεικνύεται με την υποβολή ενός ή περισσοτέρων εγγράφων που προβλέπονται στο άρθρο 16 παρ. 2 του Καν. (Ε.Κ.) αριθ. 800/1999 της Επιτροπής.

3. Η αρμόδια για την πληρωμή της εξαγωγικής επιστροφής Δ/νση του Ο.Π.Ε.Κ.Ε.Π.Ε αναζητά με τη συναίνεση του εξαγωγέα το αποδεικτικό φορολογικής ενημερότητας από την αρμόδια Δ.Ο.Υ. του Υπουργείου Οικονομίας και Οικονομικών σύμφωνα με την ισχύουσα νομοθεσία.

4.  Η αρμόδια τελωνειακή αρχή ύστερα από σχετική αίτηση του εξαγωγέα αποστέλλει στην αρμόδια Δ/νση του Ο.Π.Ε.Κ.Ε.Π.Ε ακριβή αντίγραφα των ακόλουθων τελωνειακών εγγράφων, με εξαίρεση το αντίτυπο ελέγχου Τ5, το οποίο αποστέλλεται πρωτότυπο:

α) Ακριβές αντίγραφο του αντιτύπου 1 του Ενιαίου Διοικητικού Εγγράφου (ΕΔΕ) επικυρωμένο για τον Ο.Π.Ε.Κ.Ε.Π.Ε. Επί του Ε.Δ.Ε. σημειώνονται στα αντίστοι​χα τετραγωνίδια, πέραν της περιγραφής των εμπορευμάτων τα οποία πρέπει να αντιστοιχούν στον κωδικό της ονοματολογίας των επιστροφών του εξαγόμενου προϊόντος και η σύνθεση αυτού, όπου αυτό απαιτείται, καθώς και οι ποσοτικές ενδείξεις και τα λοιπά στοιχεία που απαιτούνται για τον υπολογισμό της εξαγωγικής επιστροφής.

β) Βεβαίωση για τον Ο.Π.Ε.Κ.Ε.Π.Ε. συμπληρωμένη σύμφωνα με τα προβλεπόμενα στην υπ’ αριθμ. εγκύκλιο Τ. 3869/1214/12.10.1987 του Υπουργείου Οικονομικών.

γ) Τα έντυπα που αποδεικνύουν την έξοδο του προϊόντος από το τελωνειακό κοινοτικό έδαφος, όπως αυτά κατά περίπτωση απαιτούνται: το αντίτυπο Ε του Ε.Δ.Ε ή το αντίτυπο ελέγχου Τ5 ή το έντυπο 302 του άρθρου 39 παρ. 4 του Καν. (Ε.Κ.) αριθ. 800/1999.

δ) Αντίγραφο του δελτίου της χημικής ανάλυσης του Γ.Χ.Κ., όπου αυτό απαιτείται.

ε) Πιστοποιητικό ποιοτικού ελέγχου, όπου αυτό απαιτείται.

στ) Τα πρακτικά των διενεργηθέντων φυσικών ελέγχων.

5. Τα δικαιολογητικά που αποστέλλονται από τα τελωνεία και η αίτηση του εξαγωγέα με τα συνημμένα σε αυτήν δικαιολογητικά σημαίνονται, κατά την παραλαβή τους, στον Ο.Π.Ε.Κ.Ε.Π.Ε. με διατρητικό μηχάνημα και αναγράφεται σε αυτά η ημερομηνία παραλαβής τους.

6.  α) Εάν, κατά την παραλαβή του φακέλου δικαιολογητικών από την αρμόδια υπηρεσία, διαπιστωθεί ότι δεν περιέχονται σε αυτόν τα δικαιολογητικά της παρ. 2, με εξαίρεση αυτών που αποστέλλονται από τις τελωνειακές αρχές, ο φάκελος επιστρέφεται με αποδεικτικό παραλαβής στον αιτούντα. Σε περίπτωση άρνησης παραλαβής του, ο φάκελος τίθεται προς φύλαξη και δεν λαμβάνει αριθμό προτεραιότητας και επί της υποβληθείσας αίτησης σημειώνονται τα ελλείποντα δικαιολογητικά.

β) Σε περίπτωση που ο φάκελος με τα δικαιολογητικά αποστέλλεται στην υπηρεσία ταχυδρομικά, αν διαπιστωθεί ότι δεν περιέχονται σε αυτόν τα δικαιολογητικά της παρ. 2, με εξαίρεση αυτών που αποστέλλονται από τις τελωνειακές αρχές, ο φάκελος τίθεται προς φύλαξη και η υπηρεσία αποστέλλει αμελλητί με συστημένη επιστολή στον ενδιαφερόμενο φωτοαντίγραφο της υποβληθείσας αίτησης με σχετική σημείωση για τα ελλείποντα δικαιολογητικά.

Άρθρο 4

Δικαιολογητικά καταβολής εξαγωγικής επιστροφής για τις μεταφορτώσεις

1.  Σε περίπτωση εξαγωγών μέσω θαλάσσης σε τρίτες χώρες, για την καταβολή εξαγωγικής επιστροφής ο εξαγωγέας υποβάλλει εκτός των δικαιολογητικών του άρθρου 3 και τα ακόλουθα δικαιολογητικά:

α) Δήλωση, ότι τα προϊόντα που εξήχθησαν δεν μεταφορτώθηκαν σε άλλο λιμάνι εντός του τελωνειακού εδάφους της Κοινότητας. Η δήλωση αυτή γίνεται στο έντυπο της υπεύθυνης δήλωσης του άρθρου 3 παρ. 2 περίπτ. γ.

β) Εφόσον τα προϊόντα αποτέλεσαν αντικείμενο μεταφόρτωσης μέσα στο τελωνειακό έδαφος της Κοινότητας, τα έγγραφα μεταφοράς (φορτωτικές) που αναφέρονται στο άρθρο 9 του Καν.(Ε.Κ.) 800/1999 της Επιτροπής στο πρωτότυπο ή σε αντίτυπο.

Η αρμόδια για τον έλεγχο Δ/νση του Ο.Π.Ε.Κ.Ε.Π.Ε δύναται να ζητήσει επιπλέον έγγραφα για τον έλεγχο των πράξεων μεταφόρτωσης.

2. Σε περίπτωση εξαγωγών μέσω θαλάσσης που πραγματοποιούνται με πλοίο, το οποίο εξυπηρετεί τακτικό δρομολόγιο και δεν προσορμίζεται ενδιαμέσως σε άλλο κοινοτικό λιμάνι, υποβάλλεται μόνο η δήλωση της παρ. 1 περίπτ. α), υπό την προϋπόθεση ότι συνυποβάλλεται και βεβαίωση της ναυτιλιακής εταιρείας του πλοίου σχετικά με το δρομολόγιο που αυτό εκτελεί σε εξαμηνιαία βάση. Σε περίπτωση μεταβολής του δρομολογίου πριν την πάροδο των έξι μηνών, απαιτείται νέα βεβαίωση.

Άρθρο 5 
Δειγματοληπτικός έλεγχος στις μεταφορτώσεις

1.  Η αρμόδια Δ/νση του Ο.Π.Ε.Κ.Ε.Π.Ε διενεργεί δειγματοληπτικό έλεγχο σε εξαγωγές προϊόντων σε τρίτες χώρες, οι οποίες πραγματοποιήθηκαν οδικώς, σιδηροδρομικώς ή αεροπορικώς, για να διαπιστωθεί εάν μεσολάβησε μεταφόρτωση που υπερβαίνει το χρονικό διάστημα των 28 ημερών (άρθρο 9 Καν.(Ε.Κ) 800/1999. Η δειγματοληψία γίνεται σε ποσοστό τουλάχιστον επτά τοις εκατό (7%) επί των αιτήσεων που υποβάλλονται σε ετήσια βάση για καταβολή εξαγωγικής επιστροφής.

2. Οι δειγματοληπτικοί έλεγχοι καταγράφονται σε βιβλίο, το οποίο πρέπει να περιέχει όλα τα στοιχεία, τα οποία τηρούνται στις αρμόδιες για τον έλεγχο υπηρεσίες του Ο.Π.Ε.Κ.Ε.Π.Ε.

3. Για τις θαλάσσιες μεταφορές, η αρμόδια Δ/νση του Ο.Π.Ε.Κ.Ε.Π.Ε. δύναται εκτός των εγγράφων μεταφοράς να ζητήσει και βεβαίωση από εταιρείες, οι οποίες σύμφωνα με το κοινοτικό δίκαιο μπορούν να εκδίδουν βεβαιώσεις για την πορεία των πλοίων, καθώς και όποια άλλα έγγραφα θεωρεί απαραίτητα για το δειγματοληπτικό έλεγχο.

Άρθρο 6

Πρόσθετα δικαιολογητικά ανά κατηγορία προϊόντος

Για τα ακόλουθα προϊόντα, εκτός των δικαιολογητικών του άρθρου 3, με την αίτηση καταβολής της εξαγωγικής επιστροφής υποβάλλονται και τα εξής δικαιολογητικά:

1. ΣΙΤΗΡΑ – ΡΥΖΙ Δελτίο χημικής ανάλυσης του Γενικού Χημείου του

Κράτους (Γ.Χ.Κ.), το οποίο αναφέρει τα απαιτούμενα ανάλογα με το προϊόν στοιχεία.

2. ΣΥΝΘΕΤΕΣ ΖΩΟΤΡΟΦΕΣ

Δελτίο χημικής ανάλυσης του Γ.Χ.Κ, το οποίο αναφέρει τα απαιτούμενα για τον προσδιορισμό του ύψους της εξαγωγικής επιστροφής στοιχεία.

3. ΠΡΟΪΟΝΤΑ ΠΟΥ ΔΕΝ ΥΠΑΓΟΝΤΑΙ ΣΤΟ ΠΑΡΑΡΤΗΜΑ Ι ΤΗΣ ΣΥΝΘΗΚΗΣ Ε.Κ.

Για τα προϊόντα βάσης δήλωση κοινοτικής καταγωγής και δελτίο χημικής ανάλυσης του Γ.Χ.Κ., το οποίο αναφέρει τα απαιτούμενα για τον προσδιορισμό του ύψους της εξαγωγικής επιστροφής στοιχεία.

4. ΝΩΠΑ ΟΠΩΡΟΚΗΠΕΥΤΙΚΑ «Πιστοποιητικό ποιοτικού ελέγχου» που εκδίδεται από την Δ/νση Αγροτικής Ανάπτυξης της οικείας Νομαρχιακής Αυτοδιοίκησης ή από τα περιφερειακά κέντρα προστασίας φυτών και ποιοτικού ελέγχου του Υπουργείου Αγροτικής Ανάπτυξης και Τροφίμων, το οποίο αναφέρει τα απαιτούμενα για τον προσδιορισμό του ύψους της εξαγωγικής επιστροφής στοιχεία.

5. ΜΕΤΑΠΟΙΗΜΕΝΑ ΟΠΩΡΟΚΗΠΕΥΤΙΚΑ

α) Στην υπεύθυνη δήλωση του άρθρου 3 παρ. 2 περίπτ. γ δηλώνονται επίσης η ποσότητα ζάχαρης ή ισο-γλυκόζης ή σιροπιού γλυκόζης και γλυκόζης που έχει προστεθεί στο εξαγόμενο προϊόν σε καθαρό βάρος, καθώς και τα στοιχεία που ενδεχομένως απαιτούνται για την πληρωμή της επιστροφής στα προϊόντα που δεν περιέχουν πρόσθετα σάκχαρα.

β) Δελτίο χημικής ανάλυσης που εκδίδεται από το Γ.Χ.Κ., το οποίο αναφέρει τα απαιτούμενα για τον προσδιορισμό του ύψους της εξαγωγικής επιστροφής στοιχεία.

γ) «Πιστοποιητικό ποιοτικού ελέγχου» που εκδίδεται από την Δ/νση Αγροτικής Ανάπτυξης της οικείας Νομαρχιακής Αυτοδιοίκησης ή από τα περιφερειακά κέντρα προστασίας φυτών και ποιοτικού ελέγχου του Υπουργείου Αγροτικής Ανάπτυξης και Τροφίμων, το οποίο αναφέρει τα απαιτούμενα για τον προσδιορισμό του ύψους της εξαγωγικής επιστροφής στοιχεία.

δ) Για τη ζάχαρη δήλωση κοινοτικής καταγωγής και δελτίο χημικής ανάλυσης του Γ.Χ.Κ., το οποίο αναφέρει τα απαιτούμενα για τον προσδιορισμό του ύψους της εξαγωγικής επιστροφής στοιχεία.

6. ΑΜΠΕΛΟΟΙΝΙΚΑ ΠΡΟΪΟΝΤΑ

α) Δελτίο χημικής ανάλυσης του Γ.Χ.Κ., το οποίο αναφέρει τα απαιτούμενα για τον προσδιορισμό του ύψους της εξαγωγικής επιστροφής στοιχεία.

β) Ακριβή αντίγραφα των εγγράφων του άρθρου 8 του Καν. (Ε.Κ.) αριθ. 884/2001 της Επιτροπής που συνοδεύουν το προϊόν.

γ) Οργανοληπτική εξέταση από την αρμόδια επιτροπή της Δ/νσης Αγροτικής Ανάπτυξης της οικείας Νομαρχιακής Αυτοδιοίκησης.

δ) Βεβαίωση της Δ/νσης Αγροτικής Ανάπτυξης της οικείας Νομαρχιακής Αυτοδιοίκησης, ότι το προς εξαγωγή προϊόν προέρχεται από ποικιλίες που δεν υπάγονται στο άρθρο 28 του Καν. (Ε.Κ.) αριθ. 1493/1999.

7. ΖΑΧΑΡΗ α) Δελτίο χημικής ανάλυσης που εκδίδεται από το

Γ.Χ.Κ., το οποίο αναφέρει τα απαιτούμενα για τον προσδιορισμό του ύψους της εξαγωγικής επιστροφής στοιχεία. β) Δήλωση Κοινοτικής Καταγωγής.

8. ΒΟΕΙΟ ΚΡΕΑΣ (νωπό – κατεψυγμένο – ζώντα ζώα) α) Πιστοποιητικό καταγωγής του βοείου κρέατος από

το οικείο εμπορικό, βιοτεχνικό ή βιομηχανικό επιμελητήριο.

β) Κτηνιατρικό πιστοποιητικό από τη Δ/νση Κτηνιατρικής της οικείας νομαρχιακής αυτοδιοίκησης, στο οποίο βεβαιώνεται ότι τα προϊόντα πληρούν τις σχετικές απαιτήσεις των Καν. (ΕΚ) 852/2004 και 853/2004, όσον αφορά την παρασκευή σε εγκεκριμένες εγκαταστάσεις και τις απαιτήσεις για τη σήμανση καταλληλότητας που καθορίζονται στο Παράρτημα Ι, Τμήμα Ι, Κεφάλαιο ΙΙΙ του Καν. (ΕΚ) 854/2004.

9. ΧΟΙΡΕΙΟ ΚΡΕΑΣ α) Πιστοποιητικό καταγωγής από το οικείο εμπορικό,

βιοτεχνικό ή βιομηχανικό επιμελητήριο.

β) Κτηνιατρικό πιστοποιητικό, όπως για το βόειο κρέ​ας.

10. ΠΟΥΛΕΡΙΚΑ α) Πιστοποιητικό καταγωγής από το οικείο εμπορικό,

βιοτεχνικό ή βιομηχανικό επιμελητήριο.

β) Κτηνιατρικό πιστοποιητικό από τη Δ/νση Κτηνιατρικής της οικείας νομαρχιακής αυτοδιοίκησης, στο οποίο βεβαιώνεται ότι τα προϊόντα πληρούν τις σχετικές απαιτήσεις των Καν. (ΕΚ) 852/2004 και 853/2004, όσον αφορά την παρασκευή σε εγκεκριμένες εγκαταστάσεις και τις απαιτήσεις για τη σήμανση καταλληλότητας που καθορίζονται στο Παράρτημα Ι, Τμήμα Ι, του Καν. (ΕΚ) 853/2004.

11. ΑΥΓΑ α) Πιστοποιητικό καταγωγής από το οικείο εμπορικό,

βιοτεχνικό ή βιομηχανικό επιμελητήριο.

β) Κτηνιατρικό πιστοποιητικό από τη Δ/νση Κτηνιατρικής της οικείας νομαρχιακής αυτοδιοίκησης, στο οποίο βεβαιώνεται ότι τα προϊόντα πληρούν τις σχετικές απαιτήσεις των Καν. (ΕΚ) 852/2004 και 853/2004, όσον αφορά την παρασκευή σε εγκεκριμένες εγκαταστάσεις και τις απαιτήσεις για τη σήμανση καταλληλότητας που καθορίζονται στο Παράρτημα ΙΙ, Τμήμα Ι, του Καν. (ΕΚ) 853/2004 και αυτές που προβλέπονται στον Καν. (ΕΚ) 1907/1990.

12. ΚΡΕΑΤΟΠΑΡΑΣΚΕΥΑΣΜΑΤΑ

Δελτίο χημικής ανάλυσης του Γ.Χ.Κ., το οποίο αναφέρει τα απαιτούμενα για τον προσδιορισμό του ύψους της εξαγωγικής επιστροφής στοιχεία.

13. ΓΑΛΑΚΤΟΚΟΜΙΚΑ ΠΡΟΪΟΝΤΑ

α) Δελτίο χημικής ανάλυσης του Γ.Χ.Κ, το οποίο αναφέρει τα απαιτούμενα για τον προσδιορισμό του ύψους της εξαγωγικής επιστροφής στοιχεία.

β) Κτηνιατρικό Υγειονομικό πιστοποιητικό καταλληλότητας που εκδίδεται από τη Δ/νση Κτηνιατρικής των νομαρχιακών αυτοδιοικήσεων όπου βεβαιώνεται:

i. Ότι τα προϊόντα είναι κοινοτικής καταγωγής.

ii.΄Οτι τα προϊόντα πληρούν τις προϋποθέσεις του Καν. (ΕΚ) 852/2004 όσον αφορά την παρασκευή τους σε εγκεκριμένες εγκαταστάσεις.

iii. Η συμμόρφωση με τις απαιτήσεις περί σήμανσης αναγνώρισης, όπως προβλέπεται στο Τμήμα Ι του Παραρτήματος ΙΙ του Καν. (ΕΚ) 853/2004

iv. Ότι στο προϊόν δεν προστέθηκαν ορός γάλακτος ή/ και καζεΐνες, ή/ και καζεΐνικά άλατα ή/ και διήθημα ή/ και προϊόντα που υπάγονται στον Κ.Σ.Ο. 3504, ανάλογα με το προϊόν που εξάγεται,( Καν. 1854/2006).

Η παρ. 4 του άρθρου 3 εφαρμόζεται και στα τελωνειακά παραστατικά του παρόντος άρθρου.

Άρθρο 7 
Προκαταβολή της εξαγωγικής επιστροφής

1. Η εξαγωγική επιστροφή προκαταβάλλεται, ολόκληρη ή κατά ένα μέρος, κατά προτεραιότητα έναντι των λοιπών αιτήσεων για χορήγηση εξαγωγικής επιστροφής μετά από αίτηση του εξαγωγέα, εφόσον έχει γίνει αποδεκτή η διασάφηση εξαγωγής. Με την αίτηση για την προκαταβολή της εξαγωγικής επιστροφής συνυποβάλλονται:

α) τα δικαιολογητικά του άρθρου 3 παρ. 2 περιπτ. α), β), γ) και ε)

β) εγγυητική επιστολή αορίστου χρόνου από αναγνωρισμένη στην Ευρωπαϊκή Κοινότητα τράπεζα, το ποσό της οποίας είναι ίσο με το ποσό της προκαταβολής προσαυξημένο κατά 10%

γ) το πιστοποιητικό εξαγωγής με προκαθορισμό, όπου αυτό απαιτείται, στο οποίο έχει καταχωριστεί από το τελωνείο η διασάφηση ή οι διασαφήσεις εξαγωγής.

2. Μετά την αποδοχή της διασάφησης εξαγωγής και κατόπιν αιτήσεως του εξαγωγέα, το αρμόδιο τελωνείο αποστέλλει στην αρμόδια Δ/νση του Ο.Π.Ε.Κ.Ε.Π.Ε. ακριβές αντίγραφο του αντιτύπου 1 της διασάφησης εξαγωγής με την ένδειξη «Για πληρωμή προκαταβολής».

3. H εγγύηση αποδεσμεύεται μετά από σχετική αίτηση του δικαιούχου προς τον Ο.Π.Ε.Κ.Ε.Π.Ε. και εντός τριών μηνών από την συμπλήρωση του φακέλου με τα υπόλοιπα δικαιολογητικά που αφορούν τη συγκεκριμένη εξαγωγή.

4. Σε περίπτωση που τα προβλεπόμενα για την αποδέσμευση της εγγύησης δικαιολογητικά δεν υποβληθούν εντός των προθεσμιών του άρθρου 49 του Καν. (Ε.Κ.) αριθ. 800/1999 και δεν έχουν χορηγηθεί οι επιπλέον προθεσμίες που προβλέπονται στο ίδιο άρθρο, η αρμόδια Δ/νση του Ο.Π.Ε.Κ.Ε.Π.Ε. καλεί τον ενδιαφερόμενο να καταθέσει εντός 30 ημερών το ποσό της προκαταβολής της εξαγωγικής επιστροφής, προσαυξημένο κατά 10%. Εάν το ποσό δεν κατατεθεί εντός της ως άνω προθεσμίας, η εγγύηση καταπίπτει σύμφωνα με τα άρθρα 51 και 52 του Καν. (Ε.Κ) αριθ. 800/1999 της Επιτροπής.

Άρθρο 8

Έγκριση διαδικασίας μηνιαίων φορτώσεων

1. α) H εφαρμογή της διαδικασίας των μηνιαίων φορτώσεων (απλοποιημένη διαδικασία) για την καταβολή της εξαγωγικής επιστροφής για εφοδιασμούς σκαφών, αεροσκαφών ή για παράδοση στους διεθνείς οργανισμούς που είναι εγκατεστημένοι στην Κοινότητα, καθώς και για παραδόσεις στις ένοπλες δυνάμεις που σταθμεύουν στο έδαφος κράτους μέλους, αλλά δεν υπάγονται στη σημαία του, εγκρίνεται με απόφαση της

αρμόδιας Δ/νσης του Ο.Π.Ε.Κ.Ε.Π.Ε. μετά από αίτηση του εξαγωγέα. Ο Ο.Π.Ε.Κ.Ε.Π.Ε. δύναται να θέτει περιοριστικούς όρους ή να μην εγκρίνει τη διαδικασία των μηνιαίων φορτώσεων, εφόσον κρίνει ότι ο εφοδιαστής δεν παρέχει τις απαραίτητες εγγυήσεις για την ορθή εφαρμογή της διαδικασίας αυτής.

β) Η έγκριση εφαρμογής της διαδικασίας των μηνιαίων φορτώσεων ισχύει για δύο έτη και δύναται να ανανεωθεί, πριν τη λήξη αυτής, ύστερα από αίτηση του εφοδιαστή και την υποβολή των δικαιολογητικών της παρ. 2.

2. Με την αίτηση της παρ. 1 συνυποβάλλονται τα εξής δικαιολογητικά:

α) Ακριβές αντίγραφο της απόφασης έγκρισης της απλοποιημένης διαδικασίας εφοδιασμού πλοίων από το αρμόδιο τελωνείο.

β) Υπεύθυνη δήλωση του άρθρου 8 του ν. 1599/1986, στην οποία ο εφοδιαστής δηλώνει:

αα. Τα πλήρη στοιχεία αυτού και της εταιρείας, της οποίας είναι νόμιμος εκπρόσωπος, τους αντίστοιχους Α.Φ.Μ. και τις Δ.Ο.Υ., στις οποίες υπάγονται.

ββ. Ότι συμμορφώνεται προς τις διατάξεις Φ.Π.Α. του ν. 2859/2000 «Περί κυρώσεως του Κώδικα Φ.Π.Α.» (Α΄ 248), όπως αυτός κάθε φορά ισχύει.

γγ. Ότι προβαίνει σε εφοδιασμούς πλοίων ή αεροσκαφών σε τακτική βάση ή ότι παραδίδει προϊόντα στους προορισμούς που προβλέπονται στο άρθρο 36 του Καν. (Ε.Κ.) αριθ. 800/1999 της Επιτροπής.

3.  α) Η αρμόδια για το μητρώο Δ/νση του ΟΠΕΚΕ-ΠΕ συμπληρώνει το φάκελο της αίτησης με το ισχύον καταστατικό της εταιρείας και το Φ.Ε.Κ με την πράξη διορισμού της νόμιμης εκπροσώπησης, σύμφωνα με το άρθρο 2 παρ. 2 περίπτ. β), τα οποία αναζητά αυτεπαγγέλτως.

β) Ο εξαγωγέας γνωστοποιεί άμεσα στην ως άνω υπηρεσία οποιαδήποτε αλλαγή στο καταστατικό της εταιρείας.

4. α) Ο εφοδιαστής που εφαρμόζει τη διαδικασία των μηνιαίων φορτώσεων δεν επιτρέπεται να χρησιμοποιεί συγχρόνως για τα ίδια προϊόντα την κανονική διαδικασία εξαγωγής.

β) Για τους ελέγχους που διενεργεί η αρμόδια Δ/νση του Ο.Π.Ε.Κ.Ε.Π.Ε., ο εφοδιαστής, αντί του μητρώου ελέγχου του εφοδιαστή που προβλέπεται στο άρθρο 37 του Καν. (Ε.Κ.) αριθ. 800/1999, τηρεί τα Δελτία Παράδοσης Επιδοτούμενων Εφοδίων (Δ.Π.Ε.Ε.)

5.  Η απόφαση έγκρισης ανακαλείται, εφόσον διαπιστωθεί από τις τελωνειακές αρχές ή από τις υπηρεσίες του Ο.Π.Ε.Κ.Ε.Π.Ε. παράβαση των όρων έκδοσής της ή διάπραξη παρατυπίας εκ μέρους του εφοδιαστή.

Άρθρο 9

Δικαιολογητικά καταβολής της εξαγωγικής επιστροφής στις περιπτώσεις εφοδιασμών

1. Για την καταβολή της εξαγωγικής επιστροφής στις περιπτώσεις εφοδιασμών που πραγματοποιούνται με τη διαδικασία των μηνιαίων φορτώσεων, το αρμόδιο τελωνείο αποστέλλει στην αρμόδια Δ/νση του Ο.Π.Ε.Κ.Ε.Π.Ε. τα δικαιολογητικά της παρ. 2 και ο εφοδιαστής υποβάλλει τα δικαιολογητικά της παρ. 3.

2. Το αρμόδιο τελωνείο αποστέλλει στον Ο.Π.Ε.Κ.Ε.Π.Ε. μετά από σχετική αίτηση του εφοδιαστή τα εξής δικαιολογητικά:

α) Ακριβές αντίγραφο του συγκεντρωτικού παραστατικού εξαγωγής (Ε.Δ.Ε. 2) συνοδευόμενο από τον απαραίτητο αριθμό συμπληρωματικών Ε.Δ.Ε. (ΒΙS), με αναφορά των αντίστοιχων αριθμών Δ.Π.Ε.Ε., κατά προϊόν ή κατάσταση φόρτωσης, όπου αυτή εκδίδεται

β) Σε περίπτωση θέσης του προϊόντος σε αποθήκη (άρθρο 40 Καν. (Ε.Κ.) αριθ. 800/1999):

αα. ακριβές αντίγραφο Ε του Ε.Δ.E.

ββ. το αντίγραφο Ε.Δ.Ε 2 της Διασάφησης Εξαγωγής

γ) αα. Στις εξαγωγές μεταποιημένων προϊόντων με βάση τα οπωροκηπευτικά, ακριβές φωτοαντίγραφο της δήλωσης του εξαγωγέα, την oποία δηλώνονται αναλυτικά οι ποσότητες της ακατέργαστης ζάχαρης, της λευκής ζάχαρης και των σιροπιών τεύτλων και ζαχαροκάλαμων, ισογλυκόζης και γλυκόζης και σιροπιού γλυκόζης που χρησιμοποιήθηκαν στην παρασκευή τους.

ββ. Στις εξαγωγές των γεωργικών προϊόντων που υπάγονται στις διατάξεις του Κανονισμού (Ε.Κ.) αριθ. 1043/2005 (Ε.Ε. αριθ. L 172/5.7.2005) και εξάγονται υπό τη μορφή εμπορευμάτων μη υπαγόμενων στο παράρτημα Ι της Συνθήκης Ε.Κ. ακριβές φωτοαντίγραφο της δήλωσης του εξαγωγέα, στην οποία δηλώνονται αναλυτικά τα προϊόντα βάσεως, τα οποία έχουν χρησιμοποιηθεί στην παρασκευή των εμπορευμάτων, για τα οποία ζητείται η εξαγωγική επιστροφή.

γγ. Για τα αμπελο-οινικά προϊόντα τις ετικέτες αυτών

δ) Ακριβές φωτοαντίγραφο του Δελτίου Χημικής Ανάλυσης του Γενικού Χημείου του Κράτους, όπου αυτό απαιτείται.

ε) Σε περίπτωση που δεν είναι δυνατή η έκδοση Δελτίου Χημικής Ανάλυσης λόγω μικροποσοτήτων, ο εξαγωγέας υποβάλλει στο αρμόδιο τελωνείο υπεύθυνη δήλωση του άρθρου 8 του ν. 1599/1986, στην οποία δηλώνει:

αα. για τα αμπελο-οινικά προϊόντα, ανά δασμολογική κλάση τους βαθμούς αυτών και

ββ. για τα λοιπά προϊόντα την καθορισμένη σύσταση του προϊόντος που αναγράφεται στη συσκευασία τυποποίησης αυτού.

3. Ο εφοδιαστής υποβάλλει αίτηση στην αρμόδια Δ/νση του Ο.Π.Ε.Κ.Ε.Π.Ε. εντός των προθεσμιών του άρθρου 49 παρ. 2 Καν. (Ε.Κ.) 800/1999 με τα εξής δικαιολογητικά:

α) Το έντυπο της κατάστασης των υποβαλλόμενων δικαιολογητικών.

β) Υπεύθυνη δήλωση του άρθρου 8 του ν. 1599/1986 στην οποία δηλώνεται ότι: «Σχετικά με τις εξαγωγές που έγιναν με τις αριθ. …. διασαφήσεις, τα υποβαλλόμενα έγγραφα είναι γνήσια, τα δηλούμενα στοιχεία ακριβή, τα προϊόντα πληρούν τις προϋποθέσεις του άρθρου 21 του Καν. (Ε.Κ.) αριθ. 800/1999. Τα προϊόντα που αποτελούν το αντικείμενο του εφοδιασμού έχουν φθάσει, ως έχουν, σε έναν από τους προορισμούς που αναφέρονται στο άρθρο 36 του ως άνω κανονισμού.».

γ) Έντυπη κατάσταση πληρωμής του εξαγωγέα σε τρία αντίτυπα.

δ) Τη δήλωση του άρθρου 3 παρ. 2 περίπτ. ε.

Άρθρο 10 
Πρόσθετοι έλεγχοι εφοδιασμών

1. Στους φυσικούς ελέγχους που προβλέπονται στους

Καν. (Ε.Κ.) αριθ. 386/1990 (Ε.Ε. αρ. L 42/16.2.1990) και 2090/2002 (Ε.Ε. αρ. L 322/27.11.2002), όπως αυτοί ισχύουν, και οι οποίοι διενεργούνται από το αρμόδιο τελωνείο κατά την εξαγωγή γεωργικών προϊόντων, για τα οποία ζητείται εξαγωγική επιστροφή, συμπεριλαμβάνονται και οι εφοδιασμοί.

2. Εάν το ύψος της εξαγωγικής επιστροφής εξαρτάται από τη σύσταση του προϊόντος, το αρμόδιο τελωνείο προβαίνει στα πλαίσια των φυσικών ελέγχων σε δειγματοληψία για την ανάλυση των συστατικών του προϊόντος σε αρμόδιο εργαστήριο.

3. Η αρμόδια Δ/νση του Ο.Π.Ε.Κ.Ε.Π.Ε.:

α) Διενεργεί δειγματοληπτικό έλεγχο στα Δ.Π.Ε.Ε που τηρούνται στα τελωνεία. Ακριβή αντίγραφα των εν λόγω Δ.Π.Ε.Ε διαβιβάζονται από τα τελωνεία στην αρμόδια υπηρεσία του Ο.Π.Ε.Κ.Ε.Π.Ε., κατόπιν σχετικής αίτησης αυτής. Στα ως άνω Δ.Π.Ε.Ε αναγράφεται το όνομα του πλοίου και οι αριθμοί των δελτίων αποστολής των εμπορευμάτων. Σε ποσοστό δέκα τοις εκατό (10%) επί των υποβληθεισών αιτήσεων πληρωμής ο Ο.Π.Ε.Κ.Ε.Π.Ε. ελέγχει ποσοστό επτά τοις εκατό (7%) των Δ.Π.Ε.Ε. που αντιστοιχούν στις επιλεγείσες για έλεγχο αιτήσεις πληρωμής.

β) Ελέγχει δειγματοληπτικά τον ελλιμενισμό του πλοίου που έχει εφοδιαστεί στο λιμάνι εφοδιασμού, κατά τη διάρκεια της φόρτωσης. Ο έλεγχος αυτός γίνεται σε ποσοστό πέντε τοις εκατό (5%) επί των υποβληθεισών σε ετήσια βάση αιτήσεων πληρωμής. Η αρμόδια Δ/νση του Ο.Π.Ε.Κ.Ε.Π.Ε. ζητά από τη λιμενική αρχή βεβαίωση για την παρουσία του πλοίου στο λιμάνι κατά την περίοδο φόρτωσης ή από αναγνωρισμένες εταιρείες που κατά το κοινοτικό δίκαιο μπορούν να εκδίδουν βεβαιώσεις για την πορεία των πλοίων. Σε περίπτωση που υπάρχει υπόνοια για διάπραξη παρατυπιών, οι παραπάνω έλεγχοι διενεργούνται και σε εφοδιασμούς που δεν εμπίπτουν στο δείγμα ελέγχου.

Άρθρο 11
Κυρώσεις

1. Στον εξαγωγέα που ζητά εξαγωγική επιστροφή μεγαλύτερη από αυτήν που δικαιούται, επιβάλλονται, οι κυρώσεις των άρθρων 51 και 52 του Καν. (Ε.Κ.) αριθ. 800/1999, με απόφαση του Υπουργού Αγροτικής Ανά​πτυξης και Τροφίμων μετά από πρόταση της αρμόδιας για τον έλεγχο του φακέλου Δ/νσης του Ο.Π.Ε.Κ.Ε.Π.Ε., η οποία διαβιβάζεται στην αρμόδια Δ/νση του Υπουργείου Αγροτικής Ανάπτυξης και Τροφίμων.

2. Στην αρμόδια Δ/νση του Ο.Π.Ε.Κ.Ε.Π.Ε. τηρείται βιβλίο, στο οποίο καταγράφονται οι περιπτώσεις εφαρμογής του άρθρου 51 παρ. 1 περιπτ. α και β του Καν.(Ε.Κ.) αριθ. 800/1999 της Επιτροπής, καθώς και οι περιπτώσεις μη επιβολής κύρωσης σύμφωνα με το άρθρο 51 παρ. 3 του Καν. (Ε.Κ.) αριθ. 800/1999. Στο ως άνω βιβλίο καταχωρίζεται η επωνυμία του εξαγωγέα, τα απαραίτητα στοιχεία για την αναγνώριση της συγκεκριμένης εξαγωγής, ο λόγος για την επιβολή ή μη της κύρωσης και το ύψος της κύρωσης που επιβλήθηκε.

Άρθρο 12

Πρόληψη παρατυπιών – Προστασία των οικονομικών

συμφερόντων της Κοινότητας

1. Το αρμόδιο τελωνείο, όταν κατά τον έλεγχο διαπιστώνει διαφορές μεταξύ των ευρεθέντων και των δηλωθέντων στο Ε.Δ.Ε. στοιχείων, σημειώνει σε αυτό τις διαφορές που εντόπισε και, στην περίπτωση που δεν πραγματοποιήθηκε εξαγωγή, ενημερώνει άμεσα την αρμόδια Δ/νση του Ο.Π.Ε.Κ.Ε.Π.Ε. και την Δ.Ο.Υ του εξαγωγέα ή του εφοδιαστή, κατά περίπτωση.

2.  Για την εφαρμογή του άρθρου 20 του Καν. (Ε.Κ.) αριθ. 800/1999 της Επιτροπής η αρμόδια Δ/νση του Ο.Π.Ε.Κ.Ε.Π.Ε. ζητά συμπληρωματικά έγγραφα σχετικά, με το αν το προϊόν διατέθηκε ως έχει στην αγορά της τρίτης χώρας εισαγωγής, αν μεταποιήθηκε ή αν υποβλήθηκε σε ουσιαστική επεξεργασία κατά την έννοια του άρθρου 24 του Καν. (Ε.Κ.) 2913/1992 (Ε.Ε. αριθ. L 302/19.10.1992), προκειμένου να αποκλεισθεί η επανει-σαγωγή των προϊόντων.

3. Σε περίπτωση που δεν τηρείται η προθεσμία των άρθρων 51 και 52 του Καν. (850/1999) τα αχρεωστήτως καταβληθέντα ποσά, οι αδικαιολογήτως αποδεσμευμένες εγγυήσεις και οι τόκοι συμψηφίζονται σύμφωνα με την κείμενη νομοθεσία, μέχρι να εισπραχθεί όλο το ποσό.

Άρθρο 13

Διοικητικός έλεγχος των φακέλων εξαγωγικής επιστροφής

1. Η αρμόδια Δ/νση του Ο.Π.Ε.Κ.Ε.Π.Ε. τηρεί βιβλίο χρεώσεως φακέλων καταβολής της εξαγωγικής επιστροφής, στο οποίο εγγράφονται οι αιτήσεις για καταβολή της εξαγωγικής επιστροφής.

2. Οι αιτήσεις για πληρωμή της εξαγωγικής επιστροφής και τα προβλεπόμενα δικαιολογητικά υποβάλλονται σε διαδικασία αναγνώρισης της δαπάνης με σειρά χρονικής προτεραιότητας. Ο έλεγχος γίνεται διαδοχικά από δύο ελεγκτές, οι οποίοι σημαίνουν με διαφορετικό χρώμα μελάνης ο καθένας το κάθε σημείο που ελέγχθηκε και υπογράφει το έντυπο «Κατάσταση Πληρωμής». Για την αναγνώριση και εκκαθάριση της δαπάνης εφαρμόζονται οι διατάξεις για τη διαχείριση του Ε.Λ.Ε.Γ.Ε.Π.

3.  Σε κάθε φάκελο πληρωμής προσαρτάται η Κατάσταση Ελέγχου δικαιολογητικών, συνοδευόμενη από βεβαίωση, ότι διενεργήθηκαν όλοι οι αναφερόμενοι έλεγχοι και ότι υπάρχουν όλα τα σχετικά δικαιολογητικά. Η ανωτέρω κατάσταση συμπληρώνεται και υπογράφεται από τους δύο ελεγκτές. Επίσης, προσαρτάται φύλλο ελέγχου, στο οποίο αναφέρεται το περιεχόμενο τυχόν επικοινωνίας με τον εξαγωγέα, οι εκκρεμότητες και οι λοιπές παρατηρήσεις επί του φακέλου. Εάν ο πρώτος ελεγκτής κατά τον έλεγχο διαπιστώσει έλλειψη ή ελλιπή συμπλήρωση δικαιολογητικών, απευθύνει επιστολή στον ενδιαφερόμενο, η οποία περιέχει την Κατάσταση Ελέγχου με τις σχετικές παρατηρήσεις του ελεγκτού και προθεσμία για τη συμπλήρωση των ελλείψεων.

4. Κατά το διοικητικό έλεγχο λαμβάνονται υπόψη και τα πορίσματα του τελωνειακού φυσικού ελέγχου του προϊόντος που αναγράφονται στο ΕΔΕ.
Άρθρο 14 
Καταβολή της εξαγωγικής επιστροφής

Η αρμόδια Δ/νση του ΟΠΕΚΕΠΕ εκδίδει εντολή πληρωμής για την καταβολή της εξαγωγικής επιστροφής σε πίστωση του τραπεζικού λογαριασμού του δικαιούχου.

Άρθρο 15

Έκδοση και θεώρηση των εντύπων Τ5 για τα προϊόντα παρέμβασης

Αρμόδια αρχή για την έκδοση και τη θεώρηση των αντιτύπων ελέγχου Τ5 που συνοδεύουν εμπορεύματα που προέρχονται από την παρέμβαση και αποστέλλονται σε άλλες κοινοτικές χώρες είναι ο Φορέας Παρέμβασης, όπως αυτός ορίζεται κάθε φορά στην κείμενη νομοθεσία.

Άρθρο 16 
Τελικές διατάξεις

Από την έναρξη ισχύος της παρούσας καταργείται η υπ’ αριθ. 181074/23.10.1998 (Β΄ 1147) «Καθορισμός συμπληρωματικών μέτρων για την εφαρμογή των Καν. (Ε.Ο.Κ.) αριθμ. 3665/1987 και 3002/1992 της Επιτροπής» απόφαση των Υπουργών Εθνικής Οικονομίας και Οικονομικών και Γεωργίας.

Άρθρο 17

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.

Η απόφαση αυτή να δημοσιευθεί στην Εφημερίδα της Κυβερνήσεως.

Aθήνα, 10 Σεπτεμβρίου 2007

